cyanic-selkie/wikianc huggingface dataset:
ᱤᱵᱽᱱᱮ ᱠᱷᱟᱞᱫᱩᱱ
ᱤᱵᱽᱱᱮ ᱠᱷᱟᱞᱫᱩᱱ ᱤᱝᱨᱟᱹᱡᱤ ᱛᱮ ᱫᱚIbn_Khaldun ᱟᱨ ᱟᱨᱵᱤ ᱛᱮ ᱫᱚ أبو زيد عبد الرحمن بن محمد بن خلدون الحضرمي‎‎, ᱟᱵᱩ ᱡᱟᱭᱮᱫᱽ ᱟᱵᱽᱫᱩᱞ ᱨᱚᱦᱚᱢᱟᱱ ᱵᱤᱱ ᱢᱳᱦᱟᱢᱢᱚᱫᱽ ᱵᱤᱱ ᱠᱷᱟᱞᱫᱩᱱ ᱦᱟᱫᱽᱨᱟᱢᱤ (᱒᱗ ᱢᱮ ᱑᱓᱓᱒/᱗᱓᱒ ᱦᱤᱡᱽᱨᱤ – ᱑᱙ ᱢᱟᱨᱪ ᱑᱔᱐᱖/᱘᱐᱘ ᱦᱤᱡᱽᱨᱤ)᱾ ᱤᱵᱽᱱᱮ ᱠᱷᱟᱞᱫᱩᱱ ᱫᱚ ᱟᱨᱚᱵᱽ ᱢᱩᱥᱞᱟᱹ ᱯᱚᱱᱰᱤᱛᱮ ᱛᱟᱦᱮ ᱠᱟᱱᱟ ᱾ ᱱᱟᱦᱟᱜ ᱥᱟᱶᱛᱟ ᱥᱟᱬᱮᱥ, ᱱᱟᱜᱟᱢ ᱟᱨ ᱠᱟᱹᱣᱰᱤ ᱟᱹᱨᱤ ᱨᱮᱱ ᱟᱯᱟᱛ ᱠᱚ ᱢᱩᱫᱽ ᱨᱮ ᱱᱩᱭ ᱦᱚᱭ ᱞᱮᱠᱷᱟ ᱧᱟᱢᱚᱜᱼᱟ ᱾ ᱤᱵᱽᱱᱮ ᱠᱷᱟᱞᱫᱩᱱ ᱫᱚ ᱟᱭᱟᱜ ᱚᱞ ᱯᱚᱛᱚᱵ ᱢᱩᱠᱟᱫᱫᱤᱢᱟ ᱠᱷᱟᱹᱛᱤᱨ ᱜᱮ ᱰᱮᱨ ᱫᱚᱭ ᱵᱟᱰᱟᱭᱚᱜᱼᱟ ᱾ ᱑᱗ ᱥᱟᱭ ᱥᱮᱡ ᱩᱥᱢᱟᱱᱤᱭᱟ ᱨᱮᱱ ᱱᱟᱜᱟᱢᱤᱭᱟᱹ ᱠᱟᱛᱤᱵᱽ ᱪᱮᱞᱮᱵᱤ ᱟᱨ ᱢᱳᱥᱛᱚᱯᱷᱟ ᱱᱟᱭᱱᱟ ᱱᱤᱭᱟᱹ ᱯᱚᱛᱚᱵ ᱞᱮᱠᱟᱛᱮ ᱩᱥᱢᱟᱱᱤᱭᱟ ᱥᱟᱢᱨᱟᱡᱽ ᱨᱮᱱᱟᱜ ᱛᱤᱸᱜᱩᱱ ᱟᱨ ᱫᱷᱟᱥ ᱨᱮᱱᱟᱜ ᱠᱤᱱ ᱵᱤᱪᱟᱨ ᱞᱮᱫᱟ ᱾ ᱑᱙ ᱥᱟᱭ ᱥᱮᱡ ᱤᱭᱩᱨᱚᱯ ᱨᱮᱱ ᱯᱚᱱᱰᱤᱛ ᱠᱚ ᱱᱤᱭᱟᱹ ᱯᱚᱛᱚᱵ ᱨᱮᱱᱟᱜ ᱡᱟᱹᱨᱩᱲ ᱠᱚ ᱟᱸᱜᱚᱡᱽ ᱠᱮᱫᱟ ᱾ ᱟᱨ ᱤᱵᱽᱱᱮ ᱠᱷᱟᱞᱫᱩᱱ ᱫᱚ ᱢᱩᱥᱞᱟᱹ ᱠᱚ ᱨᱮᱱ ᱥᱟᱱᱟᱥᱤ ᱢᱮᱱᱛᱮ ᱠᱚ ᱢᱟᱱᱟᱣ ᱠᱤᱫᱤᱭᱟ᱾
ᱥᱟ.ᱠᱷᱭᱟ.ᱛ
ᱛᱷᱚᱠ:!Main category
ᱤᱵᱱ ᱵᱟᱴᱩᱴᱟ
ᱢᱩᱦᱟᱢᱢᱚᱫᱽ ᱤᱵᱽᱱᱮ ᱵᱚᱛᱩᱛᱟ ᱥᱮ ᱤᱵᱽᱱᱮ ᱵᱚᱛᱩᱛᱟ (᱒᱕ ᱯᱷᱮᱵᱨᱩᱣᱟᱨᱤ ᱑᱓᱐᱔ – ᱑᱓᱖᱘/᱑᱓᱖᱙) ᱟᱨᱵᱤ ᱛᱮ ᱫᱚ أبو عبد الله محمد بن عبد الله اللواتي الطنجي بن بطوطة‎‎, ᱫᱚ ᱥᱩᱱᱱᱤ ᱢᱩᱥᱞᱟᱹ, ᱥᱱᱟᱥᱤ ᱟᱨ ᱵᱤᱪᱟᱹᱨᱤᱭᱟᱹᱭ ᱛᱟᱦᱮ ᱠᱟᱱᱟ᱾ ᱩᱱᱤᱭᱟᱜ ᱜᱚᱴᱟ ᱧᱤᱛᱩᱢ ᱫᱚ ᱟᱵᱩ ᱟᱵᱫᱩᱞᱞᱟᱦ ᱢᱩᱦᱟᱢᱢᱚᱫᱽ ᱤᱵᱽᱱᱮ ᱵᱚᱛᱩᱛᱟ᱾ ᱪᱤᱱ ᱥᱮ ᱟᱨᱦᱚᱸ ᱮᱴᱟᱜ ᱫᱤᱥᱟᱹᱢ ᱠᱚ ᱨᱮ ᱫᱚ "ᱥᱟᱢᱥ–ᱩᱫᱽ–ᱫᱤᱱ" ᱧᱤᱛᱩᱢ ᱛᱮ ᱠᱚ ᱩᱨᱩᱢᱮᱭᱟ᱾ ᱩᱱᱤ ᱫᱚ ᱡᱟᱭ ᱡᱤᱭᱳᱱ ᱜᱮ ᱫᱤᱥᱟᱹᱢᱮ ᱫᱟᱲᱟ ᱟᱠᱟᱫᱟ᱾ ᱫᱤᱥᱟᱹᱢ ᱫᱟᱲᱟᱱ ᱠᱷᱟᱹᱛᱤᱨ ᱜᱮ ᱩᱱᱤ ᱫᱚ ᱡᱚᱛᱚ ᱴᱷᱮᱱᱮ ᱳᱨᱚᱢ ᱟᱪᱚ ᱟᱠᱟᱱᱟ᱾ ᱒᱑ ᱥᱮᱨᱢᱟ ᱩᱢᱮᱞ ᱠᱷᱚᱱ ᱮᱦᱚᱵ ᱠᱟᱛᱮᱜ ᱛᱟᱭᱚᱢ ᱓᱐ ᱥᱮᱨᱢᱟ ᱫᱷᱟᱹᱵᱤᱡ ᱢᱮᱱᱚᱜᱼᱟ ᱗᱕,᱐᱐᱐ ᱢᱟᱭᱤᱞ ᱥᱮ ᱑,᱒᱑,᱐᱐᱐ ᱠᱤᱞᱳ ᱭᱮ ᱫᱟᱲᱟ ᱟᱠᱟᱫᱟ᱾ ᱱᱩᱭ ᱜᱮ ᱢᱤᱫ ᱫᱟᱲᱟᱱ ᱦᱚᱱ ᱚᱠᱚᱭ ᱫᱚ ᱟᱛᱭᱟᱜ ᱚᱠᱛᱚ ᱨᱮᱱᱟᱜ ᱡᱚᱛᱚ ᱢᱩᱥᱞᱟᱹ ᱫᱤᱥᱟᱹᱢᱮ ᱫᱟᱬᱟ ᱯᱩᱨᱟᱹᱣ ᱟᱠᱟᱫᱟ ᱟᱨ ᱚᱱᱟ ᱨᱮᱱ ᱨᱟᱡᱽ (ᱥᱩᱞᱛᱟᱱ) ᱠᱚ ᱥᱟᱶ ᱦᱚᱸᱭ ᱧᱟᱯᱟᱢ ᱟᱠᱟᱱᱟ᱾ ᱚᱠᱟ ᱫᱚ ᱱᱟᱦᱟᱜ ᱯᱟᱹᱪᱷᱤᱢ ᱟᱯᱷᱨᱤᱠᱟ ᱠᱷᱚᱱ ᱮᱦᱚᱵ ᱠᱟᱛᱮᱜ ᱢᱤᱥᱚᱨ, ᱥᱳᱣᱫᱤ ᱟᱨᱚᱵᱽ, ᱤᱨᱟᱱ, ᱤᱨᱟᱠ, ᱥᱤᱨᱤᱭᱟ, ᱠᱟᱡᱟᱠᱤᱥᱛᱟᱱ, ᱟᱯᱷᱜᱟᱱᱤᱥᱛᱟᱱ, ᱯᱟᱠᱤᱥᱛᱟᱱ, ᱢᱟᱞᱫᱤᱯ, ᱵᱷᱟᱨᱚᱛ, ᱵᱟᱝᱞᱟᱫᱮᱥ, ᱥᱨᱤᱞᱚᱝᱠᱟ, ᱫᱟᱹᱠᱷᱤᱱ ᱯᱩᱨᱩᱵᱽ ᱮᱥᱤᱭᱟ ᱟᱨ ᱪᱤᱱ ᱫᱤᱥᱟᱹᱢᱮ ᱫᱟᱬᱟ ᱟᱠᱟᱫᱟ᱾ ᱱᱩᱭ ᱞᱟᱦᱟ ᱨᱮ ᱱᱚᱠᱟ ᱫᱟᱬᱟ ᱠᱟᱛᱮᱜ ᱮ ᱧᱤᱛᱩᱢ ᱞᱮᱱᱟ ᱵᱷᱮᱱᱤᱥ ᱨᱮᱱ ᱵᱮᱯᱟᱨᱤ ᱢᱟᱨᱠᱳ ᱯᱳᱞᱳ᱾ ᱟᱫᱚ ᱤᱵᱽᱱᱮ ᱵᱚᱛᱩᱛᱟ ᱫᱚ ᱢᱟᱨᱠᱳ ᱯᱳᱞᱳ ᱠᱷᱚᱱ ᱯᱮ ᱟᱱᱟᱝ ᱰᱷᱤᱨ ᱦᱚᱨᱮ ᱫᱟᱬᱟ ᱟᱠᱟᱫᱟ᱾ ᱓᱐ ᱥᱮᱨᱢᱟ ᱨᱮ ᱔᱐ ᱜᱚᱴᱟᱝ ᱫᱤᱥᱟᱹᱢᱮ ᱫᱟᱬᱟ ᱟᱠᱟᱫᱟ᱾ ᱫᱟᱬᱟ ᱵᱷᱟᱜᱟᱣ ᱠᱟᱛᱮᱜ ᱟᱭᱟᱜ ᱫᱤᱥᱟᱹᱢ ᱢᱚᱨᱳᱠᱠᱳ ᱨᱮᱭ ᱨᱩᱣᱟᱲᱮᱱ ᱠᱷᱟᱱ ᱢᱚᱨᱳᱠᱠᱳ ᱨᱮᱱ ᱥᱩᱞᱛᱟᱱ ᱟᱵᱩ ᱤᱱᱟᱱ ᱯᱷᱟᱨᱥᱤ ᱫᱚ ᱩᱱᱤᱭᱟᱜ ᱫᱟᱬᱟᱱ ᱠᱟᱹᱦᱟᱹᱱᱤ ᱚᱞ ᱞᱟᱹᱜᱤᱫ ᱛᱮ ᱚᱱᱚᱬᱦᱤᱭᱟ ᱤᱵᱽᱱᱮ ᱡᱳᱣᱟᱭᱤᱡᱽ ᱮ ᱢᱮᱛᱟ ᱫᱮᱭᱟ᱾ ᱱᱤᱭᱟ ᱫᱟᱬᱟᱱ ᱠᱟᱹᱦᱟᱹᱱᱤ ᱨᱮᱱᱟᱜ ᱧᱤᱛᱩᱢ ᱫᱚ "ᱨᱤᱦᱚᱞᱟ"᱾ ᱱᱤᱭᱟ ᱫᱚ ᱑᱔ ᱥᱟᱭ ᱨᱮ ᱯᱟᱹᱪᱷᱤᱢ, ᱛᱟᱞᱟ ᱟᱨ ᱫᱟᱹᱠᱷᱤᱱ ᱮᱥᱤᱭᱟ ᱨᱮ ᱢᱩᱥᱞᱟᱹ ᱠᱚᱣᱟᱜ ᱨᱟᱡᱽ ᱨᱮᱱᱟᱜ ᱟᱹᱰᱤ ᱫᱟᱢᱟᱱ ᱫᱚᱞᱤᱞ ᱠᱟᱱᱟ᱾ ᱑᱙᱕᱘ ᱥᱮᱨᱢᱟ ᱨᱮ ᱱᱤᱭᱟᱹ ᱯᱚᱛᱚᱵ ᱤᱝᱨᱟᱹᱡᱤᱛᱮ ᱛᱚᱨᱡᱚᱢᱟᱭᱮᱱᱟ᱾
ᱡᱤᱭᱳᱱ
ᱤᱵᱽᱱᱮ ᱵᱚᱛᱩᱛᱟ ᱟᱭᱟᱜ ᱚᱞᱟᱜ ᱠᱚ ᱨᱮ ᱟᱡ ᱵᱮᱯᱟᱨ ᱛᱮ ᱛᱤᱱᱟᱹᱜ ᱜᱟᱱᱮ ᱚᱞ ᱟᱴᱚ ᱟᱠᱟᱫ ᱚᱱᱟ ᱠᱷᱚᱱ ᱰᱷᱤᱨ ᱡᱟᱦᱟᱱᱟᱜ ᱫᱚ ᱵᱟᱝ ᱵᱟᱰᱟᱭᱚᱜ ᱠᱟᱱᱟ᱾ ᱩᱱᱤ ᱫᱚ ᱑᱓᱐᱔ ᱥᱮᱨᱢᱟ ᱨᱮᱱᱟᱜ ᱒᱔ ᱯᱷᱮᱵᱨᱩᱣᱟᱨᱤ ᱢᱚᱨᱳᱠᱠᱳ ᱨᱮᱱᱟᱜ ᱛᱟᱧᱡᱤᱭᱟ ᱨᱮ ᱢᱤᱫ ᱠᱤᱸᱥᱟᱹᱲ ᱢᱩᱥᱞᱟ ᱚᱲᱟᱜ ᱨᱮᱭ ᱡᱟᱱᱟᱢ ᱞᱮᱱᱟ᱾ ᱟᱡ ᱵᱟᱵᱟ ᱫᱚ ᱠᱟᱡᱤ ᱭᱮ ᱛᱟᱦᱮ ᱠᱟᱱᱟ᱾ ᱟᱭᱟᱜ ᱵᱟᱰᱟᱭ ᱞᱮᱠᱟᱛᱮ ᱟᱡ ᱵᱟᱵᱟ ᱛᱟᱠᱚ ᱫᱚ ᱯᱟᱹᱪᱷᱤᱢ ᱟᱯᱷᱨᱤᱠᱟ ᱨᱮᱱ ᱡᱟᱡᱟᱵᱚᱨ ᱡᱟᱹᱛᱤ ᱠᱚ ᱛᱟᱦᱮ ᱠᱟᱱᱟ᱾ ᱟᱭᱟᱜ ᱜᱷᱟᱨᱚᱡᱽ ᱫᱚ ᱢᱩᱥᱞᱟᱹ ᱥᱩᱱᱱᱤ ᱠᱚ ᱛᱟᱦᱮ ᱠᱟᱱᱟ᱾ ᱑᱓᱒᱕ ᱥᱮᱨᱢᱟ ᱨᱮ ᱒᱑ ᱩᱢᱮᱞ ᱨᱮ ᱦᱚᱡᱡᱚ ᱢᱟᱱᱟᱣ ᱞᱟᱹᱜᱤᱫ ᱢᱚᱠᱠᱟᱭ ᱢᱚᱱᱰᱦᱟᱭᱮᱱᱟ᱾ ᱤᱱᱟᱹ ᱚᱠᱛᱮ ᱢᱚᱨᱳᱠᱠᱳ ᱠᱷᱚᱱ ᱦᱚᱡᱡᱚ ᱠᱟᱛᱮᱜ ᱨᱩᱣᱟᱲᱚᱜ ᱛᱮ ᱑᱕ ᱠᱷᱚᱱ ᱑᱖ ᱪᱟᱸᱫᱚ ᱞᱟᱜᱟᱜ ᱠᱟᱱ ᱛᱟᱦᱮᱱᱟ᱾ ᱢᱮᱱᱠᱷᱟᱱ ᱱᱩᱭ ᱫᱟᱬᱟᱱ ᱦᱚᱲ ᱫᱚ ᱜᱚᱴᱟ ᱫᱷᱟᱹᱨᱛᱤ ᱫᱟᱬᱟ ᱠᱟᱛᱮᱜ ᱯᱮ ᱫᱷᱟᱣ ᱦᱚᱡᱡᱚ ᱠᱟᱛᱮᱜ ᱟᱭᱟᱜ ᱫᱤᱥᱟᱹᱢᱮ ᱨᱩᱣᱟᱲᱮᱱᱟ᱾
ᱵᱟᱨᱦᱮ ᱡᱚᱱᱚᱲ
A Tangerine in Delhi — Saudi Aramco World article by Tim Mackintosh-Smith (March/April 2006).
ᱦᱤᱨᱟᱞᱟᱞ ᱵᱷᱚᱠᱚᱛ ᱠᱚᱞᱮᱡᱽ
ᱦᱤᱨᱟᱞᱟᱞ ᱵᱷᱚᱠᱚᱛ ᱠᱚᱞᱮᱡᱽ ᱫᱚ ᱯᱚᱪᱷᱤᱢ ᱵᱟᱝᱞᱟ ᱨᱮᱭᱟᱜ ᱵᱤᱨᱵᱷᱩᱢ ᱦᱚᱱᱚᱛ, ᱱᱚᱞᱦᱟᱴᱤ ᱨᱮ ᱢᱮᱱᱟᱜ ᱢᱤᱫ ᱥᱚᱨᱠᱟᱨᱤ ᱰᱤᱜᱽᱨᱤ ᱠᱚᱞᱮᱡᱽ ᱠᱟᱱᱟ᱾ ᱑᱙᱘᱖ ᱥᱮᱨᱢᱟ ᱨᱮ ᱱᱚᱣᱟ ᱠᱚᱞᱮᱡᱽ ᱛᱷᱟᱯᱚᱱ ᱦᱩᱭ ᱞᱮᱱᱟ᱾ ᱦᱤᱨᱟᱞᱟᱞ ᱵᱷᱚᱠᱚᱛ ᱠᱚᱞᱮᱡᱽ ᱨᱮ ᱵᱟᱰᱚᱦᱤ ᱟᱨ ᱵᱮᱯᱟᱨᱼᱵᱟᱹᱱᱤᱡᱽ ᱥᱟᱛᱟᱢ ᱪᱮᱛᱟᱱ ᱨᱮ ᱯᱚᱲᱦᱚᱱ ᱦᱩᱭᱩᱜ ᱠᱟᱱᱟ᱾ ᱱᱚᱣᱟ ᱫᱚ ᱵᱚᱨᱫᱷᱚᱢᱟᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱲᱟᱣ ᱢᱮᱱᱟᱜᱼᱟ᱾
ᱡᱳᱛᱷᱤ ᱵᱷᱮᱱᱠᱟᱴᱟᱪᱟᱞᱟᱢ
ᱡᱳᱛᱷᱤ ᱵᱷᱮᱱᱠᱟᱴᱟᱪᱟᱞᱟᱢ ᱫᱚ ᱢᱤᱫ ᱥᱤᱧᱚᱛᱤᱭᱟᱹ ᱨᱟᱡᱽᱟᱹᱨᱤᱭᱟᱹ ᱠᱟᱱᱟᱭ, ᱡᱟᱦᱟᱸᱭ ᱫᱚ ᱠᱮᱨᱟᱞᱟ ᱨᱮᱱ ᱯᱚᱱᱚᱛ ᱜᱚᱢᱠᱮ ᱟᱨ ᱛᱟᱢᱤᱞᱱᱟᱰᱩ ᱵᱤᱫᱷᱟᱱᱥᱚᱵᱷᱟ ᱨᱮᱱ ᱥᱚᱦᱮᱫ ᱮ ᱛᱟᱦᱮ ᱠᱟᱱᱟ ᱾
ᱡᱳᱛᱷᱤ ᱵᱷᱮᱱᱠᱟᱴᱟᱪᱟᱞᱟᱢ ᱫᱚ ᱒᱗ ᱚᱠᱴᱚᱵᱚᱨ ᱑᱙᱑᱗ ᱥᱮᱨᱢᱟ ᱨᱮ ᱵᱽᱨᱤᱴᱤᱥ ᱵᱟᱨᱢᱟ ᱨᱮᱭᱟᱜ ᱵᱩᱨᱩ ᱥᱚᱦᱚᱨ ᱢᱟᱭᱢᱟᱭᱳ ᱨᱮᱭ ᱡᱟᱱᱟᱢ ᱞᱮᱱᱟ ᱾ ᱟᱯᱟᱛ ᱛᱟᱹᱠᱤᱱ ᱫᱚ ᱡᱤ. ᱠᱩᱯᱯᱩᱨᱟᱢ ᱟᱨ ᱢᱤᱱᱟᱯᱟᱭ ᱾ ᱟᱡ ᱵᱟᱵᱟ ᱵᱽᱨᱤᱴᱤᱥ ᱵᱟᱨᱢᱟ ᱨᱮᱱ ᱥᱮᱠᱨᱮᱴᱟᱨᱤ ᱞᱮᱠᱟᱛᱮᱭ ᱵᱟᱦᱟᱞ ᱞᱮᱱᱟ, ᱚᱸᱰᱮ ᱤᱥᱛᱷᱤᱯᱟᱭ ᱮᱢ ᱠᱮᱫᱟ ᱟᱨ ᱑᱙᱓᱐ ᱨᱮ ᱵᱟᱨᱢᱟ ᱨᱮ ᱨᱟᱡᱽᱟᱹᱨᱤ ᱪᱟᱦᱟᱞ ᱯᱟᱦᱟᱞ ᱠᱷᱟᱹᱛᱤᱨ ᱪᱮᱱᱱᱟᱭ ᱛᱮᱠᱚ ᱨᱩᱣᱟᱹᱲ ᱮᱱᱟ ᱾ ᱡᱳᱛᱷᱤ ᱫᱚ ᱛᱟᱢᱤᱞᱱᱟᱰᱩ, ᱪᱮᱱᱱᱟᱭ ᱨᱮᱭᱟᱜ ᱤᱣᱟᱨᱴ ᱢᱮᱴᱨᱤᱠᱩᱞᱮᱥᱟᱱ ᱦᱟᱭ ᱥᱮᱠᱮᱱᱰᱟᱨᱤ ᱥᱠᱩᱞ ᱨᱮ ᱟᱡᱟᱜ ᱯᱟᱲᱦᱟᱣ ᱮ ᱛᱚᱸᱜᱮ ᱤᱫᱤ ᱞᱮᱫᱟ ᱾
ᱦᱤᱥᱟᱨ
ᱦᱤᱥᱟᱨ ᱠᱚᱧᱮᱼᱯᱟᱪᱮ ᱥᱤᱧᱚᱛ ᱨᱮ ᱦᱚᱨᱤᱭᱟᱱᱟ ᱯᱚᱱᱚᱛ ᱨᱮ ᱦᱤᱥᱟᱨ ᱰᱤᱵᱤᱡᱚᱱ ᱨᱮᱱᱟᱜ ᱦᱤᱥᱟᱨ ᱦᱚᱱᱚᱛ ᱨᱮᱱᱟᱜ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾ ᱱᱚᱣᱟ ᱥᱤᱧᱚᱛ ᱨᱮᱱᱟᱜ ᱨᱟᱡᱽᱜᱟᱲ ᱱᱟᱶᱟ ᱫᱤᱞᱞᱤ ᱨᱮᱱᱟᱜ ᱯᱟᱪᱮ ᱨᱮ ᱑᱖᱔ ᱠᱤᱞᱚᱢᱤᱴᱚᱨ (᱑᱐᱒ ᱢᱤᱞ) ᱨᱮ ᱢᱮᱱᱟᱜᱼᱟ, ᱟᱨ ᱡᱟᱹᱛᱤᱭᱟᱹᱨᱤ ᱨᱟᱡᱽᱜᱟᱲ ᱴᱚᱴᱷᱟ ᱞᱟᱹᱜᱤᱫ ᱫᱤᱞᱞᱤ ᱩᱴᱱᱟᱹᱣ ᱨᱮᱱᱟᱜ ᱵᱟᱪᱷᱟᱣ ᱛᱟᱞᱢᱟ ᱞᱮᱠᱟᱛᱮ ᱩᱴᱱᱟᱹᱣ ᱞᱟᱹᱜᱤᱫ ᱛᱮ ᱢᱤᱫ ᱠᱟᱣᱩᱸᱴᱟᱨᱼᱪᱩᱸᱵᱟᱠ ᱥᱚᱦᱚᱨ ᱞᱮᱠᱟᱛᱮ ᱪᱤᱱᱦᱟᱹ ᱠᱮᱫᱼᱟ ᱠᱚ ᱾
ᱦᱤᱨᱟᱞᱟᱞ ᱵᱷᱚᱠᱚᱛ ᱠᱚᱞᱮᱡᱽ
ᱢᱟᱹᱱ
ᱡᱮᱜᱮᱛ ᱵᱤᱨᱫᱟᱹᱜᱟᱲ ᱢᱟᱹᱧᱡᱩᱨ ᱠᱚᱢᱤᱥᱚᱱ (ᱭᱩ.ᱡᱤ‌.ᱥᱤ) ᱦᱚᱛᱮᱛᱮ ᱱᱚᱣᱟ ᱠᱚᱞᱮᱡᱽ ᱨᱮᱭᱟᱜ ᱢᱟᱹᱱ ᱮᱢ ᱢᱮᱱᱟᱜᱼᱟ᱾
ᱦᱤᱥᱟᱨ
ᱥᱚᱦᱚᱨ ᱨᱮ ᱟᱹᱰᱤ ᱜᱟᱱ ᱢᱩᱬ ᱥᱟᱠᱛᱤ ᱟᱜ ᱥᱟᱥᱚᱱ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱛᱤᱥᱟᱨ ᱢᱤᱫᱥᱟᱭ ᱥᱮᱨᱢᱟ ᱵᱤᱹᱥᱤᱹ ᱨᱮ ᱢᱚᱣᱨᱭᱟ, ᱑᱔ ᱟᱱᱟᱜ ᱥᱟᱭ ᱥᱮᱨᱢᱟ ᱨᱮ ᱛᱩᱜᱽᱞᱟᱠ, ᱑᱖ ᱟᱱᱟᱜ ᱥᱟᱭ ᱥᱮᱨᱢᱟ ᱨᱮ ᱢᱩᱜᱚᱞ ᱟᱨ ᱑᱙ ᱟᱱᱟᱜ ᱥᱟᱭ ᱥᱮᱨᱢᱟ ᱨᱮ ᱤᱝᱨᱮᱡᱽ ᱥᱮᱞᱮᱫ ᱠᱚ ᱛᱟᱦᱮᱸ ᱠᱟᱱᱟ ᱾ ᱥᱤᱧᱚᱛ ᱫᱚ ᱯᱷᱩᱨᱜᱟᱹᱞ ᱦᱩᱭ ᱛᱟᱭᱚᱢ, ᱱᱚᱣᱟ ᱯᱚᱧᱡᱟᱵᱽ ᱯᱚᱱᱚᱛ ᱥᱟᱶ ᱤᱱᱴᱟᱜᱽᱨᱟᱴ ᱦᱩᱭ ᱞᱮᱱᱟ ᱛᱟᱦᱮᱸᱫ ᱾ ᱑᱙᱖᱖ ᱨᱮ ᱛᱤᱥ ᱯᱚᱧᱡᱟᱵᱽ ᱜᱮᱫ ᱦᱟᱴᱤᱧ ᱦᱩᱭ ᱠᱟᱛᱮ ᱦᱤᱥᱟᱨ ᱦᱚᱨᱤᱭᱟᱱᱟ ᱨᱮᱱᱟᱜ ᱴᱷᱟᱶ ᱵᱮᱱᱟᱣ ᱮᱱᱟ ᱾
ᱦᱤᱨᱟᱞᱟᱞ ᱵᱷᱚᱠᱚᱛ ᱠᱚᱞᱮᱡᱽ
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱵᱤᱨᱵᱷᱩᱢ ᱦᱚᱱᱚᱛ ᱨᱮᱱᱟᱜ ᱠᱚᱞᱮᱡᱽ ᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱠᱚᱞᱮᱡᱽ ᱛᱷᱚᱠ: ᱵᱚᱨᱫᱷᱚᱢᱟᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ
ᱡᱳᱛᱷᱤ ᱵᱷᱮᱱᱠᱟᱴᱟᱪᱟᱞᱟᱢ
ᱩᱱᱤ ᱟᱡᱟᱜ ᱥᱠᱩᱞ (ᱟᱥᱲᱟ) ᱡᱤᱭᱚᱱ ᱨᱮᱜᱮ ᱱᱟᱜᱟᱢ ᱥᱟᱛᱟᱢ ᱪᱮᱛᱟᱱ ᱨᱮ ᱵᱷᱟᱜᱮ ᱨᱚᱼᱨᱚᱲᱤᱡ ᱟᱨ ᱟᱹᱠᱤᱞᱢᱟᱱ ᱞᱮᱠᱟᱛᱮᱭ ᱵᱟᱲᱟᱭᱚᱜ ᱠᱟᱱ ᱛᱟᱦᱮᱱᱟ ᱾ ᱟᱡᱟᱜ ᱡᱩᱣᱟᱹᱱ ᱚᱠᱛᱚ ᱨᱮ ᱩᱱᱤ ᱥᱟᱶᱛᱟ ᱨᱮᱱ ᱛᱟᱭᱚᱢ ᱟᱨ ᱥᱟᱥᱮᱛᱚᱜ ᱠᱟᱱ ᱦᱚᱲ ᱠᱚᱣᱟᱜ ᱩᱛᱷᱱᱟᱹᱣ ᱠᱟᱹᱢᱤ ᱨᱮ ᱢᱚᱱ ᱞᱟᱜᱟᱣ ᱞᱮᱱ ᱛᱟᱭᱟ ᱾ ᱩᱱᱤ ᱟᱭᱢᱟ ᱞᱮᱠᱟᱛᱮ ᱟᱭᱢᱟ ᱥᱟᱶᱛᱟ ᱵᱷᱟᱹᱞᱟᱹᱭ ᱠᱟᱹᱢᱤ ᱠᱚᱸᱭ ᱠᱟᱹᱢᱤ ᱟᱠᱟᱫᱟ ᱾ ᱑᱙᱓᱕ ᱨᱮ ᱩᱱᱤ ᱫᱚ ᱯᱤ.ᱵᱷᱤ.ᱮᱥ. ᱵᱷᱮᱱᱠᱟᱴᱟᱪᱟᱞᱟᱢ, ᱢᱤᱫ ᱧᱩᱛᱩᱢᱟᱱ ᱟᱪᱟᱨ ᱟᱨ ᱢᱩᱥᱞᱟ ᱟᱹᱠᱷᱨᱤᱧ ᱜᱷᱟᱨᱚᱸᱡᱽ ᱨᱮᱱ ᱥᱚᱦᱮᱫ ᱥᱟᱶ ᱮ ᱵᱟᱯᱞᱟ ᱮᱱᱟ ᱾ ᱱᱚᱣᱟ ᱵᱟᱯᱞᱟ ᱩᱱ ᱚᱠᱛᱚ ᱥᱚᱦᱚᱨ ᱨᱮ ᱪᱟᱨᱪᱟ ᱨᱮᱭᱟ ᱥᱟᱛᱟᱢ ᱛᱟᱦᱮ ᱠᱟᱱᱟ, ᱪᱮᱫᱟᱜ ᱥᱮ ᱱᱚᱣᱟ ᱫᱚ ᱢᱤᱫ ᱪᱮᱛᱟᱱ ᱡᱟᱹᱛ ᱨᱮᱱ ᱵᱟᱹᱦᱩ ᱟᱨ ᱞᱟᱛᱟᱨ ᱡᱟᱹᱛ ᱨᱮᱱ ᱡᱟᱶᱟᱭ ᱢᱩᱸᱫᱽ ᱨᱮ ᱢᱤᱫ ᱮᱴᱟᱜ ᱡᱟᱹᱛᱤ ᱛᱟᱞᱟ ᱵᱟᱯᱞᱟ ᱛᱟᱦᱮ ᱠᱟᱱᱟ ᱾ ᱡᱳᱛᱷᱤ ᱟᱨ ᱵᱷᱮᱱᱠᱟᱴᱟᱪᱟᱞᱟᱢ ᱡᱩᱲᱤ ᱥᱟᱶᱛᱟ ᱨᱮᱭᱟᱜ ᱱᱚᱣᱟ ᱠᱚ ᱨᱚᱲ ᱫᱮᱭᱟ ᱵᱟᱹᱜᱤ ᱠᱟᱛᱮ ᱥᱟᱶᱛᱟ ᱵᱷᱟᱹᱞᱟᱹᱭ ᱠᱟᱹᱢᱤ ᱠᱤᱱ ᱛᱚᱨᱟᱣ ᱤᱫᱤ ᱞᱮᱫᱟ ᱾
ᱟᱡ ᱡᱟᱶᱟᱭ ᱵᱷᱮᱱᱠᱟᱴᱟᱪᱟᱞᱟᱢ ᱢᱟᱫᱽᱨᱟᱥ ᱨᱮᱱ ᱥᱚᱨᱤᱯᱷ ᱮ ᱵᱮᱱᱟᱣ ᱮᱱᱟ, ᱡᱳᱛᱷᱤ ᱥᱟᱶᱛᱟ ᱵᱷᱟᱹᱞᱟᱹᱭ ᱠᱟᱹᱢᱤ ᱥᱟᱶ ᱟᱨᱦᱚᱸ ᱡᱚᱯᱲᱟᱣ ᱤᱫᱤ ᱮᱱᱟ ᱟᱨ ᱠᱚᱝᱜᱽᱨᱮᱥ ᱯᱟᱨᱴᱤ ᱟᱜ ᱱᱚᱡᱚᱨ ᱨᱮᱭ ᱦᱮᱡ ᱮᱱᱟ ᱾ ᱩᱱᱤ ᱑᱐ ᱚᱠᱴᱚᱵᱚᱨ ᱑᱙᱕᱓ ᱠᱷᱚᱱ ᱑᱒ ᱮᱯᱨᱤᱞ ᱑᱙᱕᱔ ᱢᱩᱸᱫᱽ ᱨᱮ ᱪᱚᱠᱨᱚᱵᱚᱨᱛᱤ ᱜᱳᱯᱟᱞᱟᱪᱟᱨᱤᱭᱟ ᱟᱜ ᱠᱮᱵᱤᱱᱮᱴ ᱨᱮ ᱦᱟᱺᱰᱤ ᱵᱟᱹᱜᱤ ᱟᱨ ᱛᱤᱨᱞᱟᱹ ᱵᱷᱟᱹᱞᱟᱹᱭ ᱢᱚᱱᱛᱨᱤ ᱮ ᱛᱟᱦᱮ ᱠᱟᱱᱟ ᱾ ᱱᱚᱣᱟ ᱞᱮᱠᱟᱛᱮ ᱡᱳᱛᱷᱤ ᱵᱷᱮᱱᱠᱟᱴᱟᱪᱟᱞᱟᱢ ᱥᱤᱧᱚᱛ ᱨᱮᱱᱟᱜ ᱟᱹᱯᱱᱟᱹᱛ ᱨᱮᱭᱟᱜ ᱛᱟᱢᱤᱞᱱᱟᱰᱩ ᱯᱚᱱᱚᱛ ᱨᱮᱱ ᱯᱩᱭᱞᱩ ᱛᱤᱨᱞᱟᱹ ᱢᱚᱱᱛᱨᱤ ᱮ ᱵᱮᱱᱟᱣ ᱮᱱᱟ ᱾ ᱚᱱᱟ ᱠᱷᱟᱴᱚ ᱠᱟᱹᱢᱤ ᱚᱠᱛᱚ ᱨᱮᱜᱮ, ᱩᱱᱤ ᱦᱟᱺᱰᱤ ᱵᱟᱹᱜᱤ ᱵᱤᱵᱷᱟᱜᱽ ᱫᱚ ᱯᱩᱞᱤᱥ ᱵᱤᱵᱷᱟᱜᱽ ᱥᱟᱶ ᱮ ᱡᱚᱲᱟᱣ ᱠᱟᱫᱟ ᱾
ᱦᱤᱥᱟᱨ
ᱚᱛᱱᱚᱜ
ᱦᱤᱥᱟᱨ ᱯᱟᱪᱮ ᱦᱚᱨᱤᱭᱟᱱᱟ ᱨᱮ 29.09°N, 75.43°W ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚᱨᱤᱭᱟ ᱟᱴᱮᱫ ᱠᱷᱚᱱ ᱒᱑᱕ ᱢᱤᱴᱚᱨ (᱗᱐᱕ ᱯᱷᱤᱴ) ᱩᱥᱩᱞ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱴᱚᱴᱷᱟ ᱟᱞᱩᱵᱷᱤᱞ (alluvial) ᱜᱷᱟᱜᱜᱟᱨᱼ ᱡᱟᱢᱩᱱᱟ ᱴᱟᱺᱰᱤ ᱨᱮᱱᱟᱜ ᱴᱷᱟᱶ ᱠᱟᱱᱟ ᱟᱨ ᱱᱤᱭᱟᱹ ᱮᱛᱚᱢ ᱟᱨ ᱯᱟᱪᱮ ᱴᱷᱟᱶ ᱡᱤᱛᱤᱞᱛᱷᱟᱱ ᱨᱮ ᱢᱤᱫᱴᱟᱝ ᱠᱮᱫᱼᱠᱮᱫ ᱛᱮ ᱵᱚᱫᱚᱞ ᱚᱠᱛᱚ ᱨᱮᱱᱟᱜ ᱪᱤᱱᱦᱟ ᱠᱟᱱᱟ ᱾ ᱜᱷᱟᱜᱜᱟᱨ ᱟᱨ ᱫᱨᱟᱥᱟᱫᱽᱵᱷᱟᱛᱤ ᱜᱟᱰᱟ ᱢᱤᱫ ᱫᱷᱟᱣ ᱥᱚᱦᱚᱨ ᱞᱮᱠᱟᱛᱮ ᱞᱤᱸᱡᱤ ᱞᱮᱱᱟ ᱛᱟᱦᱮᱸᱫ ᱾ ᱵᱮᱱᱟᱣᱟᱜ ᱱᱚᱠᱥᱟ ᱞᱮᱠᱟᱛᱮ, ᱦᱚᱱᱚᱛ ᱫᱤᱞᱞᱤᱼᱞᱟᱦᱚᱨ ᱪᱮᱛᱟᱱ ᱨᱮ ᱢᱮᱱᱟᱜᱼᱟ ᱱᱚᱣᱟ ᱠᱮᱴᱮᱡ ᱛᱮ ᱮᱛᱮᱫ ᱟᱠᱟᱱᱟ ᱟᱨ ᱵᱷᱩᱴ ᱮ ᱵᱤᱛᱟᱹᱣ ᱠᱮᱫᱼᱟ ᱱᱚᱣᱟ ᱴᱚᱴᱷᱟ ᱨᱮ ᱚᱠᱚᱭ ᱦᱚᱸ ᱞᱟᱹᱠᱛᱤ ᱨᱮᱱᱟᱜ ᱪᱮᱫ ᱚᱛ ᱦᱤᱞᱟᱹᱣ ᱦᱚᱸ ᱵᱟᱭ ᱦᱮᱡ ᱟᱠᱟᱱᱟ ᱾
ᱦᱚᱲ ᱞᱮᱠᱷᱟ
᱑᱘᱔᱓ ᱨᱮ, ᱦᱤᱥᱟᱨ ᱥᱚᱦᱚᱨ ᱨᱤᱱ ᱦᱚᱲ ᱮᱞ ᱗,᱐᱐᱐ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱦᱤᱥᱟᱨ ᱨᱤᱱ ᱦᱚᱲ ᱮᱞ ᱓᱐᱑,᱒᱔᱙ ᱦᱚᱲ ᱢᱮᱱᱟᱜ ᱠᱚᱣᱟ ᱟᱨ ᱛᱟᱦᱮᱸ ᱦᱟᱱᱛᱟᱨ ᱞᱟᱹᱜᱤᱫ ᱛᱮ ᱥᱤᱧᱚᱛ ᱨᱮ ᱑᱔᱑ ᱟᱱᱟᱜ ᱟᱹᱰᱤ ᱰᱮᱦᱮᱨ ᱦᱚᱲ ᱮᱞᱟᱜ ᱥᱚᱦᱚᱨ ᱠᱟᱱᱟ ᱾ ᱠᱚᱲᱟ ᱟᱜ ᱦᱚᱲ ᱮᱞ ᱕᱔% ᱟᱨ ᱛᱤᱨᱞᱟᱹ ᱟᱜ ᱮᱞ ᱔᱖% ᱢᱮᱱᱟᱜᱼᱟ, ᱚᱱᱰᱮ ᱘᱔᱔ ᱛᱤᱨᱞᱟᱹ ᱜᱚᱴᱟ ᱑᱐᱐᱐ ᱠᱚᱲᱟ ᱢᱮᱱᱟᱜ ᱠᱚᱣᱟ ᱾ ᱦᱤᱥᱟᱨ ᱨᱮᱱᱟᱜ ᱥᱮᱪᱮᱫ ᱫᱚᱨ ᱘᱑.᱐᱔% ᱢᱮᱱᱟᱜᱼᱟ, ᱱᱚᱣᱟ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱠᱷᱚᱱ ᱰᱮᱦᱮᱨ ᱜᱮᱭᱟ : ᱠᱚᱲᱟ ᱟᱜ ᱥᱮᱪᱮᱫ ᱘᱖.᱑᱓% ᱟᱨ ᱛᱤᱨᱞᱟᱹ ᱟᱜ ᱥᱮᱪᱮᱫ ᱗᱕.᱐᱐% ᱢᱮᱱᱟᱜᱼᱟ ᱾ ᱦᱤᱥᱟᱨ ᱨᱮ ᱜᱤᱫᱽᱨᱟᱹ ᱟᱜ ᱡᱟᱱᱟᱝ ᱡᱟᱹᱱᱤ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱘᱖᱐ ᱛᱤᱨᱞᱟᱹ ᱟᱜ ᱢᱮᱱᱟᱜᱼᱟ ᱾ ᱟᱫᱚ ᱦᱤᱥᱟᱨ ᱥᱚᱦᱚᱨ ᱨᱤᱱ ᱦᱚᱲ ᱮᱞ ᱓᱐᱑,᱒᱔᱙ ᱦᱚᱲ ᱢᱮᱱᱟᱜ ᱠᱚᱣᱟ, ᱱᱩᱠᱩ ᱥᱚᱦᱚᱨ ᱨᱤᱱ ᱦᱚᱲ ᱮᱞ ᱓᱐᱖,᱘᱙᱓ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱰᱮ ᱑᱖᱖,᱖᱒᱓ ᱠᱚᱲᱟ ᱟᱨ ᱑᱔᱐,᱒᱗᱐ ᱛᱤᱨᱞᱟᱹ ᱢᱮᱱᱟᱜ ᱠᱚᱣᱟ ᱾ ᱜᱮᱞ ᱥᱮᱨᱢᱟ ᱚᱠᱛᱚ ᱨᱮᱱᱟᱜ ᱜᱨᱚᱴ ᱒᱗.᱐᱖% ᱛᱟᱦᱮᱸ ᱠᱟᱱᱟ ᱾
ᱡᱳᱛᱷᱤ ᱵᱷᱮᱱᱠᱟᱴᱟᱪᱟᱞᱟᱢ
ᱛᱟᱭᱚᱢ ᱛᱮ ᱑᱙᱖᱒ ᱥᱮᱨᱢᱟ ᱨᱮᱭᱟᱜ ᱵᱟᱪᱷᱱᱟᱣ ᱨᱮ ᱩᱱᱤ ᱮᱜᱽᱢᱳᱨᱮ ᱛᱟᱞᱢᱟ ᱠᱷᱚᱱ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱚᱝᱜᱽᱨᱮᱥ ᱨᱮᱱ ᱥᱚᱦᱮᱫ ᱞᱮᱠᱟᱛᱮ ᱛᱟᱢᱤᱞᱱᱟᱰᱩ ᱵᱤᱫᱷᱟᱱᱥᱚᱵᱷᱟ ᱨᱮ ᱟᱨ ᱑᱙᱗᱑ ᱥᱮᱨᱢᱟ ᱨᱮ ᱥᱨᱤᱨᱟᱝᱜᱟᱢ ᱛᱟᱞᱢᱟ ᱠᱷᱚᱱ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱚᱝᱜᱽᱨᱮᱥ (ᱥᱚᱝᱜᱚᱴᱷᱚᱱ) ᱨᱮᱱ ᱥᱚᱦᱮᱫ ᱞᱮᱠᱟᱛᱮᱭ ᱵᱟᱪᱷᱟᱣ ᱞᱮᱱᱟ ᱾ ᱱᱚᱣᱟ ᱫᱷᱟᱣ ᱩᱱᱤ ᱫᱚ, ᱥᱤᱨᱟᱹ ᱢᱚᱱᱛᱨᱤ ᱠᱮ.‌ ᱠᱟᱢᱨᱟᱡᱽ ᱟᱡᱟᱜ ᱠᱮᱵᱤᱱᱮᱴ ᱨᱮ ᱯᱟᱵᱽᱞᱤᱠ ᱦᱮᱞᱛᱷ ᱢᱚᱱᱛᱨᱤ ᱞᱮᱠᱟᱛᱮᱭ ᱵᱟᱦᱟᱞ ᱞᱮᱫᱮᱭᱟ ᱟᱨ ᱮᱢ. ᱵᱷᱚᱠᱛᱚᱵᱷᱚᱛᱥᱟᱞᱟᱢ ᱟᱜ ᱠᱮᱵᱤᱱᱮᱴ ᱨᱮ ᱑᱙᱖᱗ ᱥᱮᱨᱢᱟ ᱦᱟᱹᱵᱤᱫ ᱱᱚᱣᱟ ᱦᱩᱫᱟᱹ ᱨᱮᱜᱮᱭ ᱛᱟᱦᱮ ᱠᱟᱱᱟ ᱾
ᱦᱤᱥᱟᱨ
ᱫᱷᱚᱨᱚᱢ
ᱥᱚᱦᱚᱨ ᱨᱮᱱᱟᱜ ᱙᱗% ᱠᱷᱚᱱ ᱰᱮᱦᱮᱨ ᱦᱚᱲ ᱮᱞ ᱦᱤᱱᱫᱩ ᱫᱷᱚᱨᱚᱢ ᱟᱜ ᱢᱮᱱᱟᱜᱼᱟ ᱾ ᱛᱟᱨᱟ ᱫᱚ ᱓% ᱥᱤᱠᱷ ᱫᱷᱚᱨᱚᱢ, ᱡᱳᱭᱱᱳ ᱫᱷᱚᱨᱚᱢ, ᱤᱥᱞᱟᱢ ᱫᱷᱚᱨᱚᱢ ᱟᱨ ᱤᱥᱟᱹᱭ ᱫᱷᱚᱨᱚᱢ ᱟᱜ ᱢᱮᱱᱟᱜᱼᱟ ᱾ ᱑᱙᱔᱗ ᱨᱮ ᱥᱤᱧᱚᱛᱤᱭᱟᱹ ᱯᱷᱩᱨᱜᱟᱹᱞ ᱢᱟᱲᱟᱝ ᱥᱚᱦᱚᱨ ᱨᱮᱱᱟᱜ ᱢᱤᱫ ᱟᱹᱰᱤ ᱥᱟᱸᱜᱮ ᱢᱩᱥᱞᱤᱢ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱟ ᱛᱟᱭᱚᱢ ᱥᱤᱧᱚᱛ ᱜᱮᱫ ᱦᱟᱴᱤᱧ ᱚᱠᱛᱚ ᱟᱹᱰᱤ ᱥᱟᱸᱜᱮ ᱢᱩᱥᱞᱤᱢ ᱯᱟᱠᱤᱥᱛᱟᱱ ᱠᱚ ᱥᱮᱱ ᱮᱱᱟ ᱾ ᱱᱚᱣᱟ ᱫᱤᱜᱟᱢᱵᱚᱨ ᱡᱳᱭᱱᱳ ᱞᱟᱹᱜᱤᱫ ᱪᱮᱫᱚᱜ ᱨᱮᱱᱟᱜ ᱢᱤᱫ ᱢᱩᱬ ᱛᱟᱞᱢᱟ ᱦᱚᱸ ᱛᱟᱦᱮᱸ ᱠᱟᱱᱟ ᱟᱨ ᱛᱤᱥ ᱫᱤᱜᱟᱢᱵᱚᱨ ᱡᱳᱭᱱᱳ ᱤᱱᱥᱴᱟᱴᱭᱩᱥᱚᱱ ᱨᱮᱱᱟᱜ ᱢᱩᱬ ᱵᱷᱚᱴᱴᱟᱨᱚᱠ ᱟᱜ ᱢᱟᱹᱪᱤ ᱛᱟᱦᱮᱸ ᱠᱟᱱᱟ ᱾
ᱥᱚᱲᱚᱠ
ᱥᱚᱦᱚᱨ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱙ ᱟᱨ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱕᱒ ᱨᱮ ᱢᱮᱱᱟᱜᱼᱟ ᱾ ᱯᱤᱛᱷᱚᱨᱟᱜᱚᱲ ᱠᱷᱚᱱ ᱢᱚᱞᱚᱴ ᱫᱷᱟᱵᱤᱡ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱙ ᱱᱚᱣᱟ ᱨᱚᱦᱛᱟᱠ ᱟᱨ ᱥᱤᱨᱥᱟ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱟᱨ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱕᱒ ᱥᱚᱝᱜᱨᱩᱨ ᱠᱷᱚᱱ ᱚᱸᱠᱚᱞᱟ ᱫᱷᱟᱵᱤᱡ ᱱᱚᱣᱟ ᱱᱚᱨᱣᱟᱱᱟ ᱟᱨ ᱡᱚᱭᱯᱩᱨ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱟᱨ ᱠᱮᱭᱛᱷᱚᱱ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱦᱚᱨᱤᱭᱟᱱᱟ ᱨᱮᱱᱟᱜ ᱯᱚᱱᱚᱛ ᱨᱟᱡᱽᱰᱟᱦᱟᱨ ᱱᱚᱣᱟ ᱦᱤᱥᱟᱨ ᱞᱮᱠᱟᱛᱮ ᱥᱮᱱᱚᱜᱼᱟ, ᱱᱚᱣᱟ ᱯᱚᱱᱚᱛ ᱨᱟᱡᱽᱰᱟᱦᱟᱨ ᱑᱐, ᱑᱓, ᱟᱨ ᱒᱐ ᱢᱮᱱᱟᱜᱼᱟ ᱾ ᱚᱱᱟ ᱥᱟᱶᱛᱮ, ᱦᱚᱱᱚᱛ ᱥᱚᱲᱚᱠ, ᱟᱹᱛᱩ ᱥᱚᱲᱚᱠ ᱟᱨ ᱠᱮᱱᱟᱞ ᱥᱚᱲᱚᱠ ᱢᱮᱱᱟᱜᱼᱟ ᱾ ᱑᱙᱔᱗ ᱨᱮ, ᱥᱚᱦᱚᱨ ᱨᱮ ᱥᱚᱲᱚᱠ ᱨᱮᱱᱟᱜ ᱜᱩᱴ ᱡᱤᱞᱤᱧ ᱑᱓᱗ ᱠᱤᱞᱚᱢᱤᱴᱚᱨ (᱘᱕ ᱢᱤᱞ) ᱛᱟᱦᱮᱸ ᱠᱟᱱᱟ ᱱᱚᱣᱟ ᱑᱙᱗᱘ ᱨᱮ ᱵᱟᱲᱦᱟᱣ ᱮᱱᱟ ᱑,᱑᱘᱘ ᱠᱤᱞᱚᱢᱤᱴᱚᱨ (᱗᱓᱘ ᱢᱤᱞ) ᱦᱩᱭ ᱮᱱᱟ ᱾
ᱡᱳᱛᱷᱤ ᱵᱷᱮᱱᱠᱟᱴᱟᱪᱟᱞᱟᱢ
ᱛᱟᱭᱚᱢ ᱛᱮ ᱑᱔ ᱚᱠᱴᱚᱵᱚᱨ ᱑᱙᱗᱗ ᱠᱷᱚᱱ ᱒᱖ ᱚᱠᱴᱚᱵᱚᱨ ᱑᱙᱘᱒ ᱦᱟᱹᱵᱤᱫ ᱠᱮᱨᱟᱞᱟ ᱨᱮᱱ ᱯᱚᱱᱚᱛ ᱜᱚᱢᱠᱮ ᱞᱮᱠᱟᱛᱮᱭ ᱠᱟᱹᱢᱤ ᱟᱠᱟᱫᱟ ᱾
᱑᱙᱗᱔ ᱥᱮᱨᱢᱟ ᱨᱮ, ᱡᱳᱛᱷᱤ ᱵᱷᱮᱱᱠᱟᱴᱟᱪᱟᱞᱟᱢ ᱟᱡᱟᱜ ᱯᱟᱵᱽᱞᱤᱠ ᱮᱯᱷᱮᱭᱟᱨᱥ ᱮᱱᱮᱢ ᱞᱟᱹᱜᱤᱫ ᱯᱚᱫᱽᱢᱚᱥᱨᱤ ᱢᱟᱹᱱ ᱛᱮᱠᱚ ᱢᱟᱹᱱ ᱵᱮᱵᱷᱟᱨ ᱞᱮᱫᱮᱭᱟ ᱾
ᱯᱟᱛᱷᱱᱟ, ᱥᱟᱦᱮᱵᱽᱜᱚᱸᱡᱽ
ᱯᱟᱛᱷᱱᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱥᱟᱦᱮᱵᱽᱜᱚᱸᱡᱽ ᱦᱚᱱᱚᱛ ᱨᱮᱱᱟᱜ ᱨᱟᱡᱽᱢᱚᱦᱚᱞ ᱪᱟᱸᱜᱟ ᱠᱷᱚᱸᱰ ᱨᱮ ᱯᱟᱛᱷᱱᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱢᱤᱫ ᱴᱷᱟᱶ ᱠᱟᱱᱟ᱾
ᱴᱷᱟᱶ
᱒᱐᱑᱑ ᱥᱮᱨᱢᱟ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ ᱨᱮ ᱯᱟᱛᱷᱱᱟ ᱫᱚ ᱵᱷᱮᱜᱟᱨ ᱴᱷᱟᱶ ᱞᱮᱠᱟᱛᱮ ᱵᱟᱝ ᱪᱤᱱᱦᱟᱹ ᱟᱠᱟᱱᱟ᱾ ᱦᱚᱱᱚᱛ ᱦᱚᱲᱞᱮᱠᱷᱟ ᱦᱮᱱᱰᱵᱩᱠ ᱒᱐᱑᱑, ᱥᱟᱦᱮᱵᱽᱜᱚᱸᱡᱽ ᱨᱮᱭᱟᱜ ᱥᱟᱦᱴᱟ ᱑᱒᱙ ᱨᱮ ᱯᱟᱛᱷᱱᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱭᱟᱜ ᱢᱮᱯ ᱨᱮ ᱥᱟᱦᱮᱵᱽᱜᱚᱸᱡᱽ, ᱯᱟᱛᱷᱱᱟ ᱫᱚ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱭᱟᱜ ᱦᱮᱰᱠᱩᱣᱟᱴᱚᱨ ᱞᱮᱠᱟᱛᱮ ᱞᱟᱹᱭ ᱟᱠᱟᱱᱟ᱾ ᱢᱮᱱᱠᱷᱟᱱ ᱡᱷᱟᱨᱠᱷᱚᱸᱰ ᱦᱚᱲᱞᱮᱠᱷᱟ ᱦᱮᱱᱰᱵᱩᱠ ᱨᱮᱭᱟᱜ ᱢᱮᱯ ᱨᱮ ᱫᱚ ᱱᱚᱶᱟ ᱨᱮᱭᱟᱜ ᱢᱚᱣᱡᱟ/ᱟᱹᱛᱩ ᱫᱚ ᱵᱟᱭ ᱧᱮᱞᱚᱜ ᱠᱟᱱᱟ᱾ (ᱡᱟᱦᱟᱸᱭ ᱜᱮ ᱱᱚᱶᱟ ᱥᱟᱹᱠᱷᱭᱟᱹᱛ ᱨᱮ ᱮᱢ ᱟᱠᱟᱱ ᱢᱮᱯ ᱨᱮ ᱧᱮᱞ ᱫᱟᱲᱮᱭᱟᱜ ᱟᱭ ᱟᱨ ᱡᱩᱫᱤ ᱢᱚᱣᱡᱟ/ᱟᱹᱛᱩ ᱮ ᱧᱟᱢ ᱫᱟᱲᱮᱭᱟᱜᱼᱟ, ᱩᱱᱤ ᱱᱚᱸᱰᱮᱭ ᱚᱞ ᱫᱟᱲᱮᱭᱟᱜᱼᱟ᱾)
ᱢᱤᱫ ᱧᱮᱱᱮᱞ
ᱱᱚᱣᱟ ᱢᱮᱯ ᱨᱮ ᱨᱟᱡᱽᱢᱚᱦᱚᱞ ᱵᱩᱨᱩ ᱢᱮᱱᱟᱜ ᱢᱤᱫ ᱵᱩᱨᱩ ᱴᱚᱴᱷᱟ ᱢᱮᱱᱟᱜᱼᱟ ᱡᱟᱦᱟᱸ ᱫᱚ ᱜᱟᱝᱱᱟᱹᱭ ᱫᱷᱟᱨᱮ ᱠᱷᱚᱱ ᱮᱛᱚᱢ ᱠᱷᱚᱱ ᱠᱚᱧᱮ ᱫᱷᱟᱹᱵᱤᱡ ᱫᱩᱢᱠᱟᱹ ᱦᱚᱱᱚᱛ ᱫᱷᱟᱹᱵᱤᱡ ᱢᱮᱱᱟᱜᱼᱟ᱾ 'ᱯᱷᱟᱨᱟᱠᱠᱟ' ᱫᱚ ᱢᱮᱯ ᱨᱮ ᱚᱞ ᱟᱠᱟᱱᱟ ᱟᱨ ᱱᱚᱸᱰᱮ ᱜᱮ ᱯᱷᱟᱨᱟᱠᱠᱟ ᱵᱮᱨᱮᱡᱽ ᱢᱮᱱᱟᱜᱼᱟ, ᱯᱚᱪᱷᱤᱢ ᱵᱟᱝᱞᱟ ᱨᱮ᱾ ᱨᱟᱡᱽᱢᱚᱦᱚᱞ ᱠᱩᱭᱞᱟᱹ ᱠᱷᱟᱫᱟᱱ ᱫᱚ ᱢᱮᱯ ᱨᱮ ᱧᱮᱞᱚᱜ ᱠᱟᱱᱟ᱾ ᱡᱚᱛᱚ ᱴᱚᱴᱷᱟ ᱜᱮ ᱟᱹᱛᱩ ᱴᱚᱴᱷᱟ ᱠᱟᱱᱟ᱾ ᱱᱚᱸᱰᱮ ᱟᱹᱰᱤ ᱠᱚᱢ ᱵᱟᱡᱟᱨ ᱠᱚ ᱢᱮᱱᱟᱜᱼᱟ᱾
ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ
ᱯᱟᱛᱷᱱᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱭᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱯᱟᱛᱷᱱᱟ ᱨᱮ ᱢᱮᱱᱟᱜᱼᱟ᱾
ᱥᱮᱪᱮᱫ
ᱢᱚᱰᱮᱞ ᱟᱥᱲᱟ ᱯᱟᱛᱷᱱᱟ ᱫᱚ ᱒᱐᱑᱒ ᱥᱟᱞᱮ ᱨᱮ ᱛᱷᱟᱯᱚᱱ ᱟᱠᱟᱱ ᱢᱤᱫ ᱤᱝᱞᱤᱥ-ᱢᱮᱰᱤᱭᱟᱢ ᱜᱚᱲᱚᱼᱥᱮᱪᱮᱫ ᱛᱷᱟᱹᱯᱱᱤᱛ ᱠᱟᱱᱟ᱾ ᱱᱟᱸᱰᱮ ᱫᱚ ᱖ ᱠᱷᱚᱱ ᱑᱒ ᱪᱟᱱᱟᱪ ᱦᱟᱹᱵᱤᱡ ᱯᱟᱲᱦᱟᱣ ᱞᱟᱹᱜᱤᱫ ᱵᱮᱵᱚᱥᱛᱟ ᱢᱮᱱᱟᱜᱼᱟ᱾
ᱵᱳᱦᱨᱟ ᱥᱤᱛᱟ ᱚᱱᱱᱚᱯᱩᱨᱱᱟ ᱤᱱᱴᱚᱨ ᱢᱟᱦᱤᱞᱟ ᱠᱚᱞᱮᱡᱽ ᱯᱟᱛᱷᱱᱟ ᱫᱚ ᱢᱤᱫ ᱠᱩᱲᱤ ᱜᱤᱫᱽᱨᱟᱹᱣᱟᱜ ᱑᱙᱘᱑ ᱥᱟᱞᱮ ᱨᱮ ᱵᱮᱱᱟᱣ ᱟᱠᱟᱱ ᱢᱤᱫ ᱛᱷᱟᱹᱯᱱᱤᱛ ᱠᱟᱱᱟ᱾ ᱱᱚᱸᱰᱮ ᱫᱚ ᱑᱑ ᱟᱨ ᱑᱒ ᱟᱱᱟᱜ ᱪᱟᱱᱟᱪ ᱨᱮ ᱯᱟᱲᱦᱟᱣ ᱞᱟᱹᱜᱤᱫ ᱵᱮᱵᱚᱥᱛᱟ ᱢᱮᱱᱟᱜᱼᱟ᱾
ᱯᱨᱚᱡᱮᱠᱴ ᱜᱟᱨᱞᱥ ᱦᱟᱭ ᱥᱠᱩᱞ ᱯᱟᱛᱷᱱᱟ ᱫᱚ ᱒᱐᱐᱐ ᱥᱟᱞᱮ ᱨᱮ ᱵᱮᱱᱟᱣ ᱟᱠᱟᱱ ᱢᱤᱫ ᱦᱤᱱᱫᱤ-ᱢᱮᱰᱤᱭᱟᱢ ᱠᱩᱲᱤ ᱜᱤᱫᱽᱨᱟᱹ ᱠᱚᱣᱟᱜ ᱢᱤᱫ ᱛᱷᱟᱹᱯᱱᱤᱛ ᱠᱟᱱᱟ᱾ ᱱᱚᱣᱟ ᱨᱮ ᱘ ᱠᱷᱚᱱ ᱑᱐ ᱪᱟᱱᱟᱪ ᱦᱟᱹᱵᱤᱡ ᱥᱮᱪᱮᱫᱚᱜ ᱨᱮᱭᱟᱜ ᱥᱩᱵᱤᱫᱷᱟ ᱢᱮᱱᱟᱜᱼᱟ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ:ᱡᱷᱟᱨᱠᱷᱚᱸᱰ ᱛᱷᱚᱠ:ᱥᱟᱦᱮᱵᱽᱜᱚᱸᱡᱽ ᱦᱚᱱᱚᱛ ᱨᱮᱱᱟᱜ ᱟᱹᱛᱩ ᱠᱚ
ᱟᱜᱽᱨᱟ
ᱟᱜᱽᱨᱟ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱭᱟᱜ ᱩᱛᱛᱚᱨ ᱯᱨᱚᱫᱮᱥ ᱯᱚᱱᱚᱛ ᱨᱮ ᱢᱮᱱᱟᱜ ᱟᱜᱽᱨᱟ ᱦᱚᱱᱚᱛ ᱨᱮᱭᱟᱜ ᱢᱤᱫ ᱵᱟᱡᱟᱨ ᱟᱨ ᱢᱩᱬᱩᱛ ᱟᱹᱯᱤᱥ ᱠᱟᱱᱟ ᱡᱟᱦᱟᱸ ᱫᱚ ᱡᱚᱢᱩᱱᱟ ᱜᱟᱰᱟ ᱟᱲᱮ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱵᱟᱡᱟᱨ ᱫᱚ ᱥᱤᱧᱚᱛ ᱨᱮᱭᱟᱜ ᱨᱟᱡᱽᱜᱟᱲ ᱱᱟᱶᱟ ᱫᱤᱞᱞᱤ ᱠᱷᱚᱱᱟᱜ ᱒᱐᱖ ᱠᱤᱞᱚᱢᱤᱴᱚᱨ ᱮᱛᱚᱢ ᱨᱮ ᱢᱮᱱᱟᱜᱼᱟ ᱾ ᱟᱜᱽᱨᱟ ᱫᱚ ᱩᱛᱛᱚᱨ ᱯᱨᱚᱫᱮᱥ ᱨᱮᱭᱟᱜ ᱔ ᱟᱜ ᱟᱨ ᱥᱤᱧᱚᱛ ᱨᱮᱭᱟᱜ ᱒᱔ ᱟᱜ ᱵᱟᱹᱲᱛᱤ ᱦᱚᱲ ᱠᱚ ᱛᱟᱦᱮᱸᱱ ᱠᱟᱱ ᱵᱟᱡᱟᱨ ᱠᱟᱱᱟ ᱾
ᱦᱚᱭ ᱦᱤᱥᱤᱫ
ᱟᱜᱽᱨᱟ ᱨᱮ ᱫᱚ ᱱᱟᱥᱮ ᱨᱚᱦᱚᱲ ᱦᱚᱭ ᱦᱤᱥᱤᱫ ᱟᱹᱭᱠᱟᱹᱣᱜᱼᱟ ᱾ ᱱᱚᱶᱟ ᱵᱟᱡᱟᱨ ᱨᱮᱫᱚ ᱱᱚᱨᱚᱢ ᱨᱟᱵᱟᱝ, ᱨᱚᱦᱚᱲ ᱟᱨ ᱞᱚᱞᱚ ᱥᱤᱛᱩᱝ, ᱞᱚᱦᱚᱫ ᱡᱟᱹᱯᱩᱫ ᱨᱤᱛᱩ ᱟᱹᱭᱠᱟᱹᱣᱜ-ᱟ ᱾ ᱵᱷᱟᱨᱚᱛ ᱨᱮᱭᱟᱜ ᱮᱴᱟᱜ ᱵᱟᱡᱟᱨ ᱠᱚᱨᱨᱮ ᱡᱟᱦᱟᱸ ᱛᱤᱱᱟᱹᱜ ᱵᱟᱹᱲᱛᱤ ᱡᱟᱹᱲᱤ ᱦᱩᱭᱩᱜᱼᱟ ᱟᱜᱽᱨᱟ ᱨᱮ ᱫᱚ ᱩᱱᱟᱹᱜ ᱵᱟᱹᱲᱛᱤ ᱡᱟᱹᱲᱤ ᱫᱚ ᱵᱟᱝ ᱦᱤᱭᱩᱜᱼᱟ ᱾ ᱚᱱᱟᱛᱮ ᱱᱚᱰᱮ ᱫᱚ ᱨᱚᱦᱚᱲ ᱦᱚᱭ ᱦᱤᱥᱤ ᱟᱹᱭᱠᱟᱹᱣᱜᱼᱟ ᱾
ᱦᱚᱲ ᱞᱮᱠᱷᱟ
᱒᱐᱑᱑ ᱥᱟᱞ ᱨᱮᱭᱟᱜ ᱦᱚᱲ ᱞᱮᱠᱷᱟ ᱚᱝᱥᱟᱨ ᱟᱜᱽᱨᱟ ᱵᱟᱡᱟᱨ ᱨᱮᱭᱟᱜ ᱦᱚᱲ ᱮᱞ ᱫᱚ ᱦᱩᱭᱩᱶ ᱠᱟᱱᱟ ᱑,᱕᱘᱕,᱗᱐᱔ ᱡᱷᱚᱬ ᱾ ᱠᱚᱲᱟ ᱦᱟᱜ ᱮᱞ ᱫᱚ ᱦᱩᱭᱩᱜ ᱠᱟᱟ ᱕᱓% ᱟᱨ ᱠᱩᱲᱤᱭᱟᱜ ᱮᱞ ᱫᱚ ᱦᱩᱭᱩᱜ ᱠᱟᱱᱟ ᱔᱗% ᱾ ᱱᱚᱰᱮᱱ ᱠᱚ ᱦᱚᱲᱟᱜ ᱥᱩᱦᱤ ᱦᱟᱨ ᱫᱚ ᱦᱩᱭᱩᱜ ᱠᱟᱱᱟ ᱗᱓% ᱫᱤᱥᱚᱢ ᱨᱮᱭᱟᱜ ᱥᱩᱦᱤ ᱦᱟᱨ ᱗᱔% ᱠᱷᱚᱱᱟᱜ ᱱᱚᱣᱟ ᱫᱳ ᱑% ᱠᱚᱢᱟ ᱾ ᱠᱚᱲᱟ ᱦᱟᱜ ᱥᱩᱦᱤ ᱦᱟᱨ ᱫᱚ ᱩᱲᱤᱭᱟᱜ ᱥᱩᱦᱤ ᱦᱟᱨ ᱠᱷᱚᱱᱟᱜ ᱵᱟᱹᱲᱛᱤ ᱜᱮᱭᱟ ᱾ ᱱᱚᱰᱮ ᱑᱐᱐᱐ ᱠᱚᱲᱟ ᱨᱮ ᱘᱗᱕ ᱡᱷᱚᱬ ᱠᱩᱲᱤ ᱢᱮᱱᱟᱜ ᱠᱚᱣᱟ ᱾ ᱠᱤᱫᱽᱨᱟ ᱦᱟᱜ ᱮᱞ ᱧᱮᱞ ᱞᱮᱠᱷᱟᱱ ᱑᱐᱐᱐ ᱠᱚᱲᱟ ᱜᱤᱫᱽᱨᱟᱹ ᱨᱮ ᱘᱕᱗ ᱡᱷᱚᱬ ᱠᱩᱲᱤ ᱜᱤᱫᱽᱨᱟᱹ ᱢᱮᱱᱟᱜ ᱠᱚᱣᱟ ᱾ ᱟᱜᱽᱨᱟ ᱦᱚᱱᱚᱛ ᱨᱮᱭᱟᱜ ᱥᱩᱦᱤ ᱦᱟᱨ ᱫᱳ ᱦᱩᱭᱩ ᱠᱟᱱᱟ ᱖᱒ᱹ᱕᱖% ᱾
ᱫᱷᱚᱨᱚᱢ
ᱱᱚᱰᱮ ᱢᱮᱱᱟᱜ ᱠᱚ ᱦᱤᱱᱫᱩᱣᱟᱜ ᱮᱞ ᱫᱚ ᱦᱩᱭᱩᱜ ᱠᱟᱟᱱ ᱘ᱹ᱘%, ᱢᱩᱥᱞᱤᱢᱟᱜ ᱮᱞ ᱫᱚ ᱙ᱹ᱓% ᱾ ᱦᱤᱱᱫᱩ, ᱤᱥᱞᱟᱢ ᱟᱨ ᱡᱚᱭᱱᱚ ᱫᱚ ᱱᱚᱰᱮᱱᱟᱜ ᱢᱩᱬ ᱫᱷᱚᱨᱚᱢ ᱠᱟᱱᱟ ᱾ ᱥᱩᱯᱩᱛᱩᱜ ᱛᱮ ᱱᱩᱠᱩᱣᱟᱜ ᱮᱞ ᱫᱚ ᱦᱩᱭᱩᱜ ᱠᱟᱱᱟ ᱘᱐ᱹ᱗%, ᱑᱕ᱹ᱔% ᱟᱨ ᱑ᱹ᱐% ᱾ ᱚᱱᱟ ᱵᱟᱫᱽ ᱮᱴᱟᱜ ᱠᱚᱣᱟᱜ ᱮᱞ ᱫᱚ ᱦᱩᱭᱩᱜ ᱠᱟᱱᱟ ᱒ᱹ᱙% ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱢᱟᱦᱟᱱᱚᱜᱚᱨ ᱛᱷᱚᱠ:ᱟᱜᱽᱨᱟ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱢᱟᱲᱟᱝ ᱨᱟᱡᱽᱜᱟᱲ ᱥᱚᱦᱚᱨ ᱠᱚ ᱛᱷᱚᱠ:Populated places established in 1504 ᱛᱷᱚᱠ:ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱧᱮᱞ ᱡᱚᱝ ᱴᱷᱟᱶ ᱠᱚ ᱛᱷᱚᱠ:ᱩᱛᱛᱚᱨ ᱯᱨᱚᱫᱮᱥ ᱨᱮᱱᱟᱜ ᱥᱚᱦᱚᱨ ᱠᱚ ᱛᱷᱚᱠ:ᱟᱜᱽᱨᱟ ᱦᱚᱱᱚᱛ
ᱟᱱᱚᱱᱫᱤᱵᱮᱱ ᱯᱚᱴᱮᱞ
ᱟᱱᱚᱱᱫᱤᱵᱮᱱ ᱯᱚᱴᱮᱞ (ᱡᱟᱱᱟᱢ ᱒᱑ ᱱᱚᱵᱷᱮᱢᱵᱚᱨ ᱑᱙᱔᱑) ᱫᱚ ᱵᱷᱟᱨᱚᱛ ᱫᱤᱥᱚᱢ ᱨᱮᱱᱤᱡ ᱢᱤᱫ ᱨᱟᱡᱽᱱᱮᱛᱟ ᱠᱟᱱᱟᱭ, ᱩᱱᱤ ᱫᱚ ᱜᱩᱡᱽᱨᱟᱴ ᱯᱚᱱᱚᱛ ᱨᱮᱱᱤᱡ ᱟᱭᱟᱨ ᱥᱤᱨᱟᱹ ᱢᱚᱱᱛᱨᱤ ᱮ ᱛᱟᱦᱮᱸ ᱠᱟᱱᱟ ᱾ ᱱᱤᱛ ᱫᱚ ᱩᱱᱤ ᱩᱛᱚᱨ ᱯᱨᱚᱫᱮᱥ ᱯᱚᱱᱚᱛ ᱨᱮᱱᱤᱡ ᱯᱚᱱᱚᱛ ᱜᱚᱢᱠᱮ ᱠᱟᱱᱟᱭ ᱾ ᱜᱩᱡᱽᱨᱟᱴ ᱯᱚᱱᱚᱛ ᱨᱮᱱᱤᱡ ᱩᱱᱤ ᱫᱚ ᱯᱩᱭᱞᱩ ᱛᱤᱨᱞᱟᱹ ᱥᱤᱨᱟᱹ  ᱢᱚᱱᱛᱨᱤ ᱠᱟᱱᱟᱭ ᱾ ᱩᱱᱤ ᱫᱚ ᱑᱙᱘᱗ ᱥᱟᱞ ᱠᱷᱚᱱᱟᱜ ᱵᱷᱟᱨᱚᱛᱤᱭᱟᱹ ᱡᱚᱱᱛᱟ ᱯᱟᱴᱤ ᱨᱮᱱᱤᱡ ᱥᱚᱦᱮᱫ ᱞᱮᱠᱟ ᱢᱮᱱᱟᱭᱟ ᱾ ᱒᱐᱐᱒ ᱥᱟᱞ ᱠᱷᱚᱱᱟᱜ ᱒᱐᱐᱗ ᱦᱟᱹᱵᱤᱡ ᱩᱱᱤ ᱫᱚ ᱥᱮᱪᱮᱫ ᱢᱚᱱᱛᱨᱤ ᱛᱟᱦᱮᱸ ᱠᱟᱱᱟ ᱾
ᱩᱱᱤ ᱫᱚ ᱒᱐᱐᱗ ᱥᱟᱞ ᱠᱷᱚᱱᱟᱜ ᱒᱐᱑᱔ ᱥᱟᱞ ᱦᱟᱹᱵᱤᱡ ᱜᱩᱡᱽᱨᱟᱴ ᱥᱚᱨᱠᱟᱨ ᱨᱮ ᱥᱚᱲᱚᱠ ᱟᱨ ᱵᱤᱞᱰᱤᱝ, ᱵᱟᱡᱟᱨ ᱩᱛᱱᱟᱹᱣ ᱮᱢᱟᱱ ᱛᱷᱚᱱᱚᱛ ᱨᱮᱱᱤᱡ ᱢᱚᱱᱛᱨᱤ ᱮ ᱛᱟᱦᱮᱸ ᱠᱟᱱᱟ ᱾
᱒᱐᱑᱘ ᱥᱟᱞ ᱨᱮᱭᱟᱜ ᱡᱟᱱᱩᱣᱟᱨᱤ ᱑᱙ ᱦᱤᱞᱚᱜ ᱩᱱᱤ ᱫᱳ ᱢᱚᱫᱷᱭᱚ ᱯᱨᱚᱫᱮᱥ ᱨᱮᱱᱤᱡ ᱯᱚᱱᱚᱛ ᱜᱚᱢᱠᱮᱭ ᱵᱮᱱᱟᱣ ᱮᱱᱟ᱾ ᱟᱡ ᱟᱢᱟᱬᱟᱝ ᱫᱳ ᱱᱚᱰᱮ ᱚᱢ ᱯᱨᱚᱠᱟᱥ ᱠᱚᱦᱞᱤ ᱯᱚᱱᱚᱛ ᱜᱚᱢᱠᱮ ᱛᱟᱦᱮᱸ ᱠᱟᱱᱟ ᱾ ᱚᱢ ᱯᱨᱚᱠᱟᱥ ᱠᱚᱦᱞᱤ ᱫᱳ ᱒᱐᱑᱖ ᱥᱟᱞ ᱠᱷᱚᱱᱟᱜ ᱵᱟᱹᱲᱛᱤ ᱪᱟᱨᱡᱽ ᱮ ᱜᱚᱜ ᱞᱮᱫ ᱛᱟᱦᱮᱸᱫ ᱾
ᱡᱟᱱᱟᱢ
ᱟᱱᱚᱱᱫᱤᱵᱮᱱ ᱯᱚᱴᱮᱞ ᱫᱳ ᱒᱑ ᱱᱚᱵᱷᱮᱢᱵᱚᱨ ᱑᱙᱔᱑ ᱥᱟᱞ ᱨᱮ ᱜᱩᱡᱽᱨᱟᱴ ᱯᱚᱱᱚᱛ ᱨᱮᱭᱟᱜ ᱢᱮᱦᱥᱟᱱᱟ ᱦᱚᱱᱚᱛ ᱨᱮᱭᱟᱜ ᱠᱷᱟᱨᱚᱫᱽ ᱟᱹᱛᱩ ᱨᱮ ᱡᱟᱱᱟᱢ ᱞᱮᱱᱟ ᱾ ᱟᱡ ᱵᱟᱵᱟ ᱫᱳ ᱢᱤᱫ ᱢᱟᱪᱮᱫ ᱮ ᱛᱟᱦᱮᱸ ᱠᱟᱱᱟ ᱾
ᱵᱤᱨᱫᱟᱹᱜᱟᱲ
ᱩᱱᱤ ᱫᱚ ᱮᱱ ᱮᱢ ᱦᱟᱭ ᱤᱥᱠᱩᱞ ᱛᱮ ᱦᱟᱭ ᱤᱥᱠᱩᱞ ᱚᱞᱚᱜ ᱫᱚᱭ ᱥᱮᱱ ᱞᱮᱱᱟ ᱾ ᱩᱱ ᱥᱚᱱᱚᱭ ᱚᱱᱟ ᱦᱟᱭ ᱤᱥᱠᱩᱞ ᱨᱮᱫᱚ ᱯᱮᱭᱟ (᱓) ᱥᱩᱢᱩᱝ ᱠᱩᱲᱤ ᱜᱤᱫᱽᱨᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱫᱟᱹᱲ ᱫᱚᱱ ᱠᱚᱨᱮ ᱦᱚᱸ ᱟᱹᱰᱤ ᱢᱟᱬᱟᱝ ᱮ ᱛᱟᱦᱮᱸ ᱠᱟᱱᱟ ᱾ ᱟᱹᱰᱤ ᱥᱮᱨᱢᱟ ᱦᱟᱹᱵᱤᱡ ᱩᱱᱤ ᱦᱚᱱᱚᱛ ᱞᱮᱵᱩᱞ ᱦᱟᱹᱵᱤᱡ ᱮ ᱵᱟᱪᱷᱚᱱ ᱦᱟᱹᱡᱩᱜ ᱠᱟᱱ ᱛᱟᱦᱮᱸᱫ ᱾ ᱵᱤᱹ ᱮᱥᱹ ᱥᱤᱹ ᱚᱞᱚᱜ ᱞᱟᱹᱜᱤᱫ ᱩᱱᱤ ᱫᱚ ᱑᱙᱖᱐ ᱥᱟᱞ ᱨᱮ ᱠᱚᱞᱮᱡᱽ ᱨᱮ ᱵᱷᱩᱨᱛᱤ ᱮᱱᱟᱭ ᱾ ᱩᱱᱤ ᱫᱚ ᱟᱹᱰᱤ ᱞᱟᱥᱮᱨ ᱦᱟᱛᱟᱝ ᱟᱱ ᱩᱲᱤ ᱜᱤᱫᱽᱨᱟᱹᱭ ᱛᱟᱮᱦᱮᱸ ᱠᱟᱱᱟ ᱾ ᱫᱟᱹᱲ ᱫᱚᱱ ᱨᱮ ᱵᱷᱟᱹᱜᱤ ᱠᱚᱨᱟᱣ ᱞᱟᱹᱜᱤᱫ ᱩᱱᱤ ᱫᱳ "ᱵᱤᱨ ᱵᱟᱞᱟ" ᱢᱟᱹᱱ ᱠᱚ ᱮᱢᱟᱫ ᱫᱮ ᱛᱟᱦᱮᱸᱫ ᱾
ᱢᱟᱦᱟ ᱵᱤᱨᱫᱟᱹᱜᱟᱲ
ᱟᱱᱚᱱᱫᱤᱵᱮᱱ ᱯᱚᱴᱮᱞ ᱫᱳ ᱮᱢ ᱡᱤ ᱯᱟᱧᱪᱟᱞ ᱥᱟᱬᱮᱥ ᱢᱟᱦᱟ ᱵᱤᱨᱫᱟᱹᱜᱟᱲ ᱨᱮ ᱑᱙᱖᱐ ᱥᱟᱞ ᱨᱮ ᱥᱮᱞᱮᱫ ᱞᱮᱱᱟ ᱾ ᱵᱷᱤᱥᱱᱚᱜᱚᱨ ᱨᱮ ᱩᱱᱤ ᱫᱚ ᱟᱡᱟᱜ ᱵᱮᱪᱞᱚᱨ ᱰᱤᱜᱽᱨᱤ ᱮ ᱥᱟᱹᱛ ᱠᱮᱜ-ᱟ ᱾ ᱠᱩᱲᱤ ᱚ ᱪᱮᱛᱟᱱ ᱥᱮᱫ ᱨᱟᱠᱟᱵ ᱠᱚ ᱞᱟᱹᱜᱤᱫ ᱩᱱᱤ ᱫᱚ ᱢᱚᱦᱤᱞᱟ ᱵᱤᱠᱟᱥ ᱜᱨᱩᱦᱚ ᱨᱮ ᱠᱟᱹᱢᱤᱭ ᱮᱦᱤᱚᱵ ᱠᱮᱜ-ᱟ ᱾ ᱚᱱᱰᱮ ᱩᱱᱤ ᱕᱐ ᱠᱷᱚᱱᱟᱜ ᱵᱟᱹᱲᱛᱤ ᱨᱟᱹᱱᱰᱤ ᱠᱩᱲᱤ ᱵᱷᱚᱠᱮᱥᱚᱱᱟᱞ ᱮ ᱯᱟᱲᱦᱟᱣ ᱠᱮᱜ ᱠᱚᱣᱟ ᱾
ᱦᱟᱡᱟᱨᱤᱵᱟᱜᱽ ᱴᱟᱣᱩᱱ ᱨᱮᱞᱣᱮ ᱥᱴᱮᱥᱚᱱ
ᱦᱟᱡᱟᱨᱤᱵᱟᱜᱽ ᱴᱟᱣᱩᱱ ᱨᱮᱞᱣᱮ ᱥᱴᱮᱥᱚᱱ (ᱥᱴᱮᱥᱚᱱ ᱠᱳᱰ HZBN) ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱦᱟᱡᱟᱨᱤᱵᱟᱜᱽ ᱥᱚᱦᱚᱨ ᱨᱮ ᱠᱟᱹᱢᱤᱭᱟ ᱾ ᱱᱚᱣᱟ ᱫᱚ ᱫᱷᱟᱱᱵᱟᱫᱽ ᱠᱷᱚᱸᱰ ᱨᱮᱱᱟᱜ ᱥᱟᱢᱟᱝ ᱛᱟᱞᱢᱟ ᱨᱮᱞᱣᱮ ᱴᱚᱴᱷᱟ ᱨᱮ ᱦᱤᱡᱩᱜᱼᱟ ᱟᱨ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱦᱟᱡᱟᱨᱤᱵᱟᱜᱽ ᱦᱚᱱᱚᱛ ᱨᱮ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱑᱐᱐, ᱠᱩᱢᱦᱟᱨ ᱴᱚᱞᱤ ᱨᱮ ᱢᱮᱱᱟᱜᱼᱟ ᱾
ᱴᱷᱟᱶ
ᱦᱟᱡᱟᱨᱤᱵᱟᱜᱽ ᱴᱟᱣᱩᱱ ᱨᱮᱞᱣᱮ ᱥᱴᱮᱥᱚᱱ ᱫᱚ 23.9837°N, 85.3402°W ᱨᱮ ᱢᱮᱱᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱫᱷᱟᱱᱵᱟᱫᱽ ᱨᱮᱞᱣᱮ ᱠᱷᱚᱸᱰ ᱛᱷᱚᱠ:ᱦᱟᱡᱟᱨᱤᱵᱟᱜᱽ ᱦᱚᱱᱚᱛ ᱨᱮᱱᱟᱜ ᱨᱮᱞᱣᱮ ᱥᱴᱮᱥᱚᱱ ᱠᱚ
ᱯᱷᱨᱤᱭᱩᱞᱤᱭᱟᱹᱱ ᱯᱟᱹᱨᱥᱤ
ᱯᱷᱨᱤᱭᱩᱞᱤᱭᱟᱹᱱ ᱥᱮ ᱯᱷᱨᱤᱭᱩᱞᱟᱱ (ᱥᱛᱷᱟᱭᱤ ᱞᱮᱠᱟᱛᱮ  ᱥᱮ marilenghe; ᱤᱴᱟᱞᱤᱭᱟᱱ: friulano; ᱡᱟᱨᱢᱟᱱ: Furlanisch; ᱥᱞᱳᱵᱷᱮᱱᱤᱭᱟᱹᱱ: furlanščina) ᱫᱚ ᱢᱤᱫ ᱨᱟᱭᱮᱛᱳᱼᱨᱳᱢᱟᱱᱥ ᱯᱟᱹᱨᱥᱤ ᱜᱷᱟᱨᱚᱸᱡᱽ ᱨᱮᱭᱟᱜ ᱨᱳᱢᱟᱱᱥ ᱯᱟᱹᱨᱥᱤ ᱠᱟᱱᱟ ᱾ ᱱᱚᱣᱟ ᱯᱟᱹᱨᱥᱤ ᱫᱚ ᱤᱴᱟᱞᱤ ᱨᱮᱭᱟᱜ ᱯᱷᱨᱤᱭᱩᱞᱤ ᱴᱚᱴᱷᱟ ᱨᱮᱠᱚ ᱨᱚᱲᱼᱟ ᱾ ᱯᱷᱨᱤᱭᱩᱞᱤᱭᱟᱹᱱ ᱯᱟᱹᱨᱥᱤ ᱟᱢᱫᱟᱡᱽ ᱖᱐᱐,᱐᱐᱐ ᱜᱟᱱ ᱦᱚᱲ ᱠᱚ ᱨᱚᱲᱼᱟ, ᱱᱩᱠᱩ ᱫᱚ ᱯᱷᱨᱤᱭᱩᱞᱤᱭᱟᱹᱱ ᱯᱟᱹᱨᱥᱤ ᱥᱟᱶ ᱥᱟᱶᱛᱮ ᱤᱴᱟᱞᱤᱭᱟᱹᱱ ᱯᱟᱹᱨᱥᱤ ᱦᱚᱠᱚ ᱨᱚᱲ ᱜᱮᱭᱟ ᱾ ᱱᱚᱣᱟ ᱯᱟᱹᱨᱥᱤ ᱫᱚ ᱡᱟᱨᱢᱟᱱ, ᱤᱴᱟᱞᱤᱭᱟᱹᱱ, ᱵᱷᱮᱱᱤᱥᱤᱭᱟᱹᱱ ᱟᱨ ᱥᱞᱳᱵᱷᱮᱱᱤᱭᱟᱹᱱ ᱯᱟᱹᱨᱥᱤ ᱚᱨᱥᱚᱝ ᱛᱮ ᱵᱚᱫᱚᱞ ᱟᱠᱟᱱᱟ ᱾ ᱯᱷᱨᱤᱭᱩᱞᱤᱭᱟᱹᱱ ᱯᱟᱹᱨᱥᱤ ᱨᱮᱭᱟᱜ ᱢᱟᱨᱮ ᱚᱞ ᱑᱑ ᱟᱱᱟᱜ ᱯᱤᱲᱦᱤ ᱠᱷᱚᱱ ᱢᱮᱱᱟᱜᱼᱟ ᱢᱮᱱᱛᱮ ᱯᱨᱚᱢᱟᱱ ᱟᱠᱟᱱᱟ ᱟᱨ ᱚᱱᱚᱬᱦᱮ ᱟᱨ ᱥᱟᱶᱦᱮᱫ ᱑᱓᱐᱐ ᱠᱷᱚᱱᱟᱜ ᱜᱮ ᱮᱦᱚᱵ ᱟᱠᱟᱱᱟ ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱯᱟᱹᱨᱥᱤ ᱛᱷᱚᱠ: ᱤᱱᱫᱳᱼᱤᱣᱨᱳᱯᱤᱭᱟᱱ ᱯᱟᱹᱨᱥᱤ ᱛᱷᱚᱠ: ᱤᱴᱟᱞᱤᱠ ᱯᱟᱹᱨᱥᱤ ᱛᱷᱚᱠ: ᱨᱳᱢᱟᱱᱥ ᱯᱟᱹᱨᱥᱤ ᱛᱷᱚᱠ: ᱜᱟᱞᱳᱼᱨᱳᱢᱟᱱᱥ ᱯᱟᱹᱨᱥᱤ ᱛᱷᱚᱠ: ᱤᱴᱟᱞᱤ ᱨᱮᱱᱟᱜ ᱯᱟᱹᱨᱥᱤ
ᱥᱚᱥᱤ ᱥᱟᱝᱠᱷᱞᱟ
ᱠᱮᱨᱤᱭᱚᱨ
ᱥᱚᱥᱤᱠᱚᱞᱟ ᱟᱡᱟᱜ ᱠᱮᱨᱤᱭᱚᱨ ᱫᱚ ᱢᱤᱫ ᱢᱟᱪᱮᱛ ᱞᱮᱠᱟᱛᱮ ᱑᱙ ᱵᱚᱪᱷᱚᱨ ᱨᱮ ᱡᱳᱫᱷᱯᱩᱨ ᱨᱮᱭᱟᱜ ᱨᱟᱥᱴᱨᱤᱭᱚ ᱠᱚᱲᱟ ᱢᱚᱱᱰᱚᱲ (Rashtriya Kala Mandal) ᱠᱷᱚᱱ ᱮᱦᱚᱵ ᱟᱠᱟᱫᱟᱭ ᱾ ᱤᱱᱟ. ᱛᱟᱭᱚᱢ ᱑᱙᱗᱘ ᱥᱟᱞ ᱨᱮ,ᱡᱚᱭᱯᱩᱨ ᱠᱚᱛᱷᱚᱠ ᱠᱮᱱᱫᱨᱚ (en:Jaipur Kathak Kendra) ᱨᱮ ᱠᱚᱛᱷᱚᱠ ᱱᱨᱤᱛᱭᱚ ᱜᱩᱨᱩ (Kathak Nritya Guru) ᱞᱮᱠᱟᱛᱮ ᱡᱚᱭᱮᱱ ᱞᱮᱫᱟᱭ,ᱱᱚᱸᱰᱮ ᱒᱘ ᱵᱚᱪᱷᱚᱨ ᱠᱟ.ᱢᱤ ᱠᱟᱛᱮ ᱒᱐᱐᱖ ᱥᱟᱞ ᱨᱮ ᱯᱨᱤᱱᱥᱯᱟᱞ ᱯᱚᱫᱽ ᱚᱠᱛᱮ ᱱᱚᱸᱰᱮ ᱠᱷᱚᱱ ᱡᱤᱨᱟ.ᱣ ᱞᱮᱱᱟᱭ ᱾ ᱱᱤᱛᱚᱝ ᱜᱤᱛᱟᱱᱡᱚᱞᱤ ᱢᱤᱸᱣᱡᱤᱠ ᱥᱳᱥᱟᱭᱴᱤ,ᱡᱚᱭᱯᱩᱨ ᱨᱮ ᱠᱚᱛᱷᱚᱠ ᱮᱱᱮᱡ ᱪᱮᱫ ᱟᱠᱚ ᱠᱟᱱᱟᱭ ᱾
ᱥᱤᱨᱯᱷᱟ. ᱟᱨ ᱢᱟ.ᱱᱠᱚ
ᱥᱚᱥᱤᱠᱚᱞᱟ ᱫᱚ ᱟᱭᱢᱟ ᱥᱤᱨᱯᱷᱟ. ᱠᱚᱭ ᱟᱢᱮᱴ ᱟᱠᱟᱫ-ᱟ ᱾ ᱚᱱᱟ ᱠᱚᱫᱚ ᱦᱩᱭᱩᱜ ᱠᱟᱱᱟ,
ᱜᱟᱭᱵᱟᱱᱫᱷᱟ ᱦᱚᱱᱚᱛ
ᱜᱟᱭᱵᱟᱱᱫᱷᱟ ᱦᱚᱱᱚᱛ ᱫᱚ ᱵᱟᱝᱞᱟᱫᱮᱥ ᱨᱮᱭᱟᱜ ᱩᱛᱟᱹᱨ ᱨᱚᱝᱯᱩᱨ ᱠᱷᱚᱸᱰ ᱨᱮᱭᱟᱜ ᱢᱤᱫᱴᱟᱹᱝ ᱯᱚᱨᱥᱟᱥᱚᱱᱤᱠ ᱚᱱᱪᱚᱞ ᱠᱟᱱᱟ ᱾
=ᱱᱟᱜᱟᱢ= ᱜᱟᱭᱵᱟᱱᱫᱷᱟ ᱦᱚᱱᱚᱛ ᱨᱮᱭᱟᱜ ᱩᱛᱟᱹᱨ ᱫᱚ ᱠᱩᱲᱤᱜᱨᱟᱢ ᱦᱚᱱᱚᱛ ᱟᱨ ᱨᱚᱝᱯᱩᱨ ᱦᱚᱱᱚᱛ, ᱫᱟᱹᱠᱷᱤᱱ ᱫᱚ ᱵᱚᱜᱩᱲᱟ ᱦᱚᱱᱚᱛ ᱟᱨ ᱡᱚᱭᱯᱩᱨᱦᱟᱴ ᱦᱚᱱᱚᱛ, ᱯᱩᱨᱩᱵᱽ ᱫᱚ ᱡᱟᱢᱟᱞᱯᱩᱨ ᱦᱚᱱᱚᱛ, ᱛᱤᱥᱛᱟ ᱜᱟᱰᱟ ᱟᱨ ᱡᱚᱢᱩᱱᱟ ᱜᱟᱰᱟ, ᱯᱟᱹᱪᱷᱤᱢ ᱫᱚ ᱨᱚᱝᱯᱩᱨ ᱦᱚᱱᱚᱛ, ᱫᱤᱱᱟᱸᱡᱽᱯᱩᱨ ᱦᱚᱱᱚᱛ ᱟᱨ ᱡᱚᱭᱯᱩᱨᱦᱟᱴ ᱦᱚᱱᱚᱛ ᱠᱚ ᱢᱮᱱᱟᱜᱼᱟ ᱾
=ᱯᱚᱨᱥᱟᱥᱚᱱᱤᱠ ᱮᱞᱟᱠᱟ ᱠᱚ= ᱜᱟᱭᱵᱟᱱᱫᱷᱟ ᱦᱚᱱᱚᱛ ᱮᱭᱟᱭ (᱗) ᱜᱚᱴᱟᱝ ᱩᱯᱚᱡᱮᱞᱟ ᱢᱮᱱᱟᱜᱼᱟ ᱾ ᱚᱱᱟ ᱠᱚᱫᱚ ᱦᱩᱭᱩᱜ ᱠᱟᱱᱟ ᱺ
=ᱯᱟᱹᱦᱤᱞ ᱠᱟᱛᱷᱟ= ᱠᱟᱛᱷᱟᱨᱮ ᱢᱮᱱᱟᱜᱼᱟ ᱛᱤᱦᱤᱧ ᱠᱷᱚᱱ ᱕᱑᱐᱐ ᱥᱮᱨᱢᱟ ᱞᱟᱦᱟᱨᱮ ᱜᱟᱭᱵᱟᱱᱫᱷᱟ ᱦᱚᱱᱚᱛ ᱨᱮ ᱜᱚᱵᱤᱱᱫᱚᱜᱚᱸᱡᱽ ᱩᱯᱚᱡᱮᱞᱟ ᱮᱞᱟᱠᱟ ᱥᱮᱜ ᱨᱮ ᱟᱹᱰᱤ ᱠᱤᱥᱟᱹᱬ ᱨᱟᱡᱟᱭ ᱛᱟᱦᱮᱱ ᱠᱟᱱᱟ᱾ ᱩᱱᱤ ᱨᱟᱡᱟᱨᱮᱱ ᱖᱐ ᱥᱟᱥᱟᱭ ᱮᱸᱜᱟ ᱰᱟᱝᱜᱽᱨᱟ ᱠᱚ ᱛᱟᱦᱮ ᱠᱟᱱ ᱛᱟᱭᱟ ᱾ ᱩᱱᱠᱩ ᱛᱚᱞ ᱡᱟᱜᱟ ᱠᱷᱚᱱ ᱜᱮ ᱜᱚᱭᱵᱟᱱᱫᱷᱟ ᱧᱩᱛᱩᱢ ᱫᱚ ᱩᱯᱮᱞ ᱟᱠᱟᱱᱟ ᱾ ᱑᱙᱘᱔ ᱤᱝᱨᱮᱡᱤ ᱥᱟᱞ ᱨᱮᱭᱟᱜ ᱑᱕ ᱟᱜᱚᱥᱴ ᱥᱟᱹᱜᱩᱱ ᱢᱟᱦᱟᱸ ᱜᱟᱭᱵᱟᱱᱫᱷᱟ ᱦᱚᱱᱚᱛ ᱦᱩᱭᱟᱠᱟᱱᱟ ᱾
=ᱫᱩᱨᱤᱵ= ᱜᱟᱭᱵᱟᱱᱫᱷᱟ ᱦᱚᱱᱚᱛ ᱨᱮ ᱑᱖᱒᱑ ᱜᱚᱴᱟᱝ ᱠᱟᱹᱴᱤᱡᱽ ᱥᱤᱞᱯᱚ, ᱚᱱᱟ ᱠᱷᱚᱱ ᱞᱟᱹᱴᱩ ᱒ ᱜᱚᱴᱟᱝ ᱥᱤᱞᱯᱚ, ᱟᱨᱦᱚᱸ ᱞᱟᱹᱴᱩ ᱫᱚ ᱑ ᱜᱚᱴᱟᱝ ᱥᱤᱞᱯᱚ ᱢᱮᱱᱟᱜᱼᱟ ᱾
=ᱱᱟᱸᱭᱼᱱᱟᱞᱟ=
ᱵᱟᱨᱦᱮ ᱡᱚᱱᱚᱲ
=ᱥᱟᱹᱠᱷᱭᱟᱹᱛ=
ᱛᱷᱚᱠ:ᱵᱟᱝᱞᱟᱫᱮᱥ ᱨᱮᱱᱟᱜ ᱦᱚᱱᱚᱛ ᱠᱚ
ᱥᱩᱵᱷᱟᱥᱤᱱᱤ ᱜᱤᱨᱤᱫᱷᱚᱨ
ᱥᱩᱵᱷᱟᱥᱤᱱᱤ ᱜᱤᱨᱤᱫᱷᱚᱨ (ᱡᱟᱱᱟᱢ ᱒᱗ ᱮᱯᱨᱤᱞ ᱑᱙᱖᱕5) ᱫᱚ ᱥᱤᱧᱚᱛ ᱨᱤᱱᱤᱡ ᱵᱷᱟᱨᱚᱛᱱᱟᱴᱭᱚᱢ ᱥᱟᱥᱛᱨᱤᱭᱚ ᱮᱱᱮᱡᱤᱡ ᱠᱟᱱᱟᱭ ᱥᱟᱶᱛᱮ ᱪᱟᱨᱴᱟᱰ ᱮᱠᱟᱶᱴᱟᱴ ᱠᱟᱱᱟᱭ ᱾
ᱮᱱᱮᱡ ᱡᱤᱭᱚᱱ
᱑᱙᱙᱐ ᱨᱮ ᱟᱡᱟᱜ 'ᱚᱨᱚᱝᱜᱮᱛᱨᱚᱢ' ᱛᱟᱭᱚᱢ ᱟᱡ ᱟᱹᱰᱤᱜᱟᱱ ᱥᱳᱞᱳ ᱮᱱᱮᱡ ᱮ ᱥᱚᱫᱚᱨ ᱟᱠᱟᱫᱟ ᱾ ᱡᱟᱹᱛᱤᱭᱟᱹᱨᱤ ᱫᱷᱟᱯᱨᱤᱱ ᱱᱟᱪᱚᱱᱤᱭᱟᱹ ᱞᱮᱠᱟᱛᱮ ᱟᱡ ᱥᱳᱞᱳ ᱨᱟᱦᱟ ᱨᱮ ᱯᱟᱹᱨᱩᱠᱷᱤᱭᱟᱹ ᱛᱟᱦᱮᱸ ᱠᱟᱱᱟ ᱾ ᱑᱙᱙᱐ ᱠᱷᱚᱱ ᱟᱡ ᱞᱮᱛᱟᱲ ᱜᱮ ᱥᱳᱞᱳ ᱮᱱᱮᱡ ᱮ ᱥᱚᱫᱚᱨ ᱟᱹᱜᱩ ᱮᱫᱟᱭ, ᱑᱙᱙᱕ ᱨᱮ  ᱥᱨᱤ ᱥᱟᱱᱢᱩᱠᱷᱚᱱᱰᱚ ᱥᱚᱵᱷᱟ ᱢᱩᱢᱵᱟᱭ, ᱒᱐᱑᱖ ᱨᱮᱱᱟᱣ ᱫᱤᱞᱞᱤ, ᱢᱤᱱᱤᱥᱴᱤ ᱚᱯᱷ ᱯᱷᱟᱭᱱᱟᱱᱥ (ᱥᱤᱧᱚᱛ), ᱢᱩᱞᱩᱱᱫᱽ ᱯᱷᱟᱭᱤᱱ ᱟᱨᱴᱥ ᱥᱳᱥᱟᱭᱤᱴᱤ, ᱱᱮᱥᱱᱟᱞ ᱥᱮᱱᱴᱚᱨ ᱯᱷᱚᱨ ᱫᱚ ᱯᱚᱨᱯᱷᱚᱨᱢᱤᱝ ᱟᱨᱴᱥ (ᱥᱤᱧᱚᱛ) ᱨᱮ ᱵᱟᱨ ᱫᱷᱟᱣ), ᱚᱱᱠᱟ ᱜᱮ ᱜᱳᱰᱨᱮᱡᱽ ᱰᱭᱟᱱᱥ ᱮᱠᱟᱰᱮᱢᱤ ᱨᱮ,  ᱤᱥᱠᱚᱱ ᱨᱮ ᱯᱩᱱ ᱫᱷᱟᱣ ᱪᱟᱱᱫᱚᱞᱤᱭᱟ ᱯᱟᱨᱟᱵᱽ ᱟᱨ ᱡᱚᱱᱢᱟᱥᱴᱚᱢᱤ ᱨᱮ, ᱢᱚᱦᱟᱨᱟᱥᱴᱨᱚ ᱥᱚᱨᱠᱟᱨ-ᱟ ᱵᱤᱵᱤᱫᱷᱚ ᱠᱚᱲᱟ ᱢᱳᱦᱚᱛᱥᱚᱵᱽ, ᱛᱟᱢᱤᱞ ᱱᱟᱰᱩ ᱥᱚᱨᱠᱟᱨ-ᱟᱜ ᱛᱟᱡᱢᱚᱦᱚᱞ ᱯᱭᱟᱞᱮᱥ ᱟᱱᱰ ᱴᱟᱣᱟᱨ ᱟᱨ ᱴᱩᱨᱤᱡᱤᱢ ᱰᱤᱯᱟᱨᱴᱢᱮᱱᱴ  ᱮᱜᱤᱥ ᱛᱟᱹᱨᱤᱨᱮ ᱥᱟᱯᱲᱟᱣ ᱞᱮᱱ ᱞᱟᱠᱪᱟᱨ ᱟᱠᱷᱲᱟ-ᱥᱮᱱᱴᱟᱣᱨ ᱦᱚᱴᱮᱞ ᱨᱮᱱᱟᱜ ᱯᱳᱝᱜᱳᱞ ᱯᱟᱨᱵᱽ ᱟᱨ  ᱟᱱᱫᱷᱨᱟ ᱯᱨᱚᱫᱮᱥ ᱥᱚᱨᱠᱟᱨ-ᱟᱜ  ᱥᱤᱞᱯᱟᱨᱟᱢᱚᱢ, ᱨᱚᱵᱤᱱᱫᱨᱚ ᱵᱷᱟᱨᱚᱛᱤ ᱨᱮᱱᱟᱜ ᱨᱤᱡᱚᱱᱟᱞ ᱠᱚᱱᱯᱷᱚᱨᱮᱱᱥ ᱚᱯᱷ ᱟᱭᱥᱤᱮᱥᱟᱭᱤ(ICSI), ᱥᱤᱠᱟ (SICA )ᱦᱟᱭᱫᱽᱨᱟᱵᱟᱫᱽ, ᱥᱤᱠᱚᱱᱫᱨᱟᱵᱟᱫᱽ ᱨᱮᱱᱟᱜ ᱠᱚᱲᱟᱥᱟᱜᱨᱟᱢ ᱮᱱᱮᱡ ᱯᱟᱨᱟᱵᱽ ᱟᱨ ᱵᱚᱢᱵᱮ ᱟᱱᱫᱷᱨᱟ ᱢᱟᱦᱟ ᱥᱚᱵᱷᱟ  ᱢᱩᱢᱵᱟᱭ ᱮᱢᱟᱱ ᱠᱚᱨᱮ ᱮᱱᱮᱡ ᱮ ᱥᱚᱫᱚᱨ ᱟᱠᱟᱫᱟ ᱾ ᱒᱐᱑᱔ ᱨᱮ ᱟᱡ ᱮᱱᱮᱡ ᱨᱮ ᱒᱕ ᱥᱮᱨᱢᱟᱭ ᱯᱩᱨᱟᱹᱣ ᱠᱮᱫᱟ ᱾ ᱱᱚᱣᱟ ᱥᱮᱨᱢᱟ ᱯᱩᱨᱟᱹᱣ ᱞᱟᱹᱜᱤᱫ ᱟᱡᱽ  ᱯᱳᱴᱴᱤ ᱥᱨᱤᱢᱟᱞᱩ ᱛᱮᱞᱮᱜᱩ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮ ᱮᱱᱮᱡ ᱮ ᱥᱚᱫᱚᱨ ᱞᱮᱫᱟ ᱾
ᱮᱛᱚᱢ ᱫᱤᱱᱟᱡᱽᱯᱩᱨ ᱦᱚᱱᱚᱛ
ᱮᱛᱚᱢ ᱫᱤᱱᱟᱡᱽᱯᱩᱨ ᱥᱮ ᱫᱟᱹᱠᱷᱤᱱ ᱫᱤᱱᱟᱡᱽᱯᱩᱨ ᱦᱚᱱᱚᱛ ᱫᱚ ᱥᱟᱢᱟᱝ ᱥᱤᱧᱚᱛ ᱨᱮᱱᱟᱜ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱨᱮᱭᱟᱜ ᱵᱟᱨ ᱜᱮᱞ ᱯᱮ ᱜᱚᱴᱟᱝ ᱦᱚᱱᱚᱛ ᱠᱚ ᱢᱩᱫᱽ ᱨᱮ ᱢᱤᱫ ᱴᱮᱱ ᱦᱚᱱᱚᱛ ᱠᱟᱱᱟ ᱟᱨ ᱵᱟᱞᱩᱨᱜᱷᱟᱴ ᱱᱟᱝᱜᱽᱨᱟᱦᱟ ᱜᱮ ᱦᱚᱱᱚᱛ ᱱᱤᱭᱟᱹ ᱨᱮᱱᱟᱜ ᱫᱚᱵᱷᱟᱹᱴᱤᱭᱟᱹ ᱴᱷᱟᱹᱭ ᱫᱚ ᱠᱟᱱᱟ ᱾ ᱮᱛᱚᱢ ᱫᱤᱱᱟᱡᱽᱯᱩᱨ ᱦᱚᱱᱚᱛ ᱫᱚ ᱢᱟᱞᱫᱟ ᱠᱷᱚᱸᱰ ᱨᱮᱭᱟᱜ ᱢᱤᱫ ᱴᱮᱱ ᱦᱟᱹᱴᱤᱧ ᱠᱟᱱᱟ ᱾ ᱑ ᱮᱯᱨᱤᱞ ᱑᱙᱙᱒ ᱥᱮᱨᱢᱟ ᱨᱮ ᱱᱚᱣᱟ ᱦᱚᱱᱚᱛ ᱫᱚ ᱯᱟᱪᱮ ᱫᱤᱱᱟᱡᱽᱯᱩᱨ ᱦᱚᱱᱚᱛ ᱠᱷᱚᱱ ᱜᱮᱫ ᱵᱮᱜᱟᱨ ᱠᱟᱛᱮ ᱥᱤᱨᱡᱟᱹᱣ ᱦᱩᱭ ᱞᱮᱱᱟ, ᱵᱟᱞᱩᱨᱜᱷᱟᱴ ᱟᱨ ᱜᱚᱝᱜᱟᱨᱟᱢᱯᱩᱨ ᱨᱮᱛᱟᱜ ᱵᱩᱱᱤᱭᱟᱫᱽ ᱯᱩᱨ ᱱᱚᱣᱟ ᱠᱤᱱ ᱵᱟᱨᱭᱟ ᱠᱷᱚᱸᱰ ᱟᱱ ᱛᱮ ᱥᱤᱨᱡᱟᱹᱣ ᱦᱩᱭ ᱞᱮᱱᱟ ᱾ ᱜᱚᱴᱟ ᱦᱚᱱᱚᱛ ᱨᱮ ᱞᱮᱠᱷᱟ ᱜᱩᱴ ᱒,᱒᱑᱙ ᱪᱟᱹᱣᱠᱟᱹ ᱠᱤᱞᱚ ᱢᱤᱴᱟᱨ ᱡᱟᱭᱜᱟ ᱛᱮ ᱴᱚᱯᱟᱨ ᱮᱥᱮᱫ ᱟᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱦᱚᱲ ᱞᱮᱠᱷᱟ ᱫᱚ ᱦᱩᱭᱩᱜ ᱠᱟᱱᱟ ᱞᱮᱠᱷᱟ ᱜᱩᱴ : ᱑,᱖᱗᱐,᱙᱓᱑ ᱡᱚᱱᱟ, ᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱾
ᱠᱟ.ᱣᱰᱤ ᱟ.ᱨᱤ
᱒᱐᱐᱖ ᱥᱮᱨᱢᱟ ᱨᱮ ᱥᱤᱧᱚᱛ ᱥᱚᱨᱠᱟᱨ ᱟᱜ ᱯᱚᱧᱪᱟᱪᱚᱛ ᱢᱚᱱᱛᱨᱟᱱᱟᱞᱚᱭ ᱫᱚ ᱒᱕0 ᱜᱚᱴᱟᱝ ᱦᱚᱱᱚᱛ ᱠᱚ ᱢᱩᱫᱽ ᱨᱮ ᱫᱟᱠᱷᱤᱱ ᱫᱤᱱᱟᱡᱽ ᱯᱩᱨ ᱦᱚᱱᱚᱛ ᱦᱚᱸ ᱛᱟᱭᱚᱱ ᱦᱚᱱᱚᱛ ᱢᱮᱱ ᱛᱮ ᱠᱚ ᱞᱮᱠᱷᱟ ᱢᱤᱞᱟ.ᱣ ᱥᱮᱞᱮᱫ ᱞᱮᱫᱟ, ᱢᱩᱴ ᱖᱔᱐ ᱡᱤᱞᱟ. ᱢᱩᱫᱽ ᱨᱮ । ᱱᱚᱣᱟ ᱫᱟᱠᱷᱤᱱ ᱫᱤᱱᱟᱡᱽ ᱯᱩᱨ ᱦᱚᱱᱚᱛ ᱫᱚ ᱯᱟᱥᱪᱷᱤᱢ ᱵᱮᱝᱜᱚᱞ ᱨᱮᱭᱟᱜ ᱜᱮᱞ ᱢᱤᱫ ᱜᱚᱴᱟᱝ ᱦᱚᱱᱚᱛ ᱠᱚ ᱨᱮ ᱱᱟᱦᱟᱜ Backward Region Grant Fund Programme (BRGF) ᱠᱷᱚᱱ ᱠᱟ.ᱣᱰᱤ ᱜᱚᱲᱚᱭ ᱦᱟᱛᱟᱣ ᱮᱫᱟ।
ᱦᱚᱲ ᱞᱮᱠᱷᱟ
᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟ ᱛᱮ ᱫᱟᱠᱷᱤᱱ ᱫᱤᱱᱟᱡᱽ ᱯᱩᱨ ᱦᱚᱱᱚᱛ ᱨᱮᱭᱟᱜ ᱞᱮᱠᱷᱟ ᱫᱚ ᱞᱮᱠᱷᱟ ᱜᱩᱴ ᱑,᱖᱗᱐,᱙᱓᱑ ᱡᱚᱱᱟ, ᱦᱚᱲ ᱞᱮᱠᱷᱟ ᱦᱤᱥᱟ.ᱵᱽ ᱛᱮ ᱱᱚᱣᱟ ᱦᱚᱱᱚᱛ ᱫᱚ ᱟᱢᱫᱟᱡᱽ ᱜᱤᱱᱤ ᱵᱤᱥᱟᱣ ᱫᱤᱥᱚᱢ ᱩᱱᱟ.ᱜ ᱢᱟᱨᱟᱝ ᱦᱩᱭᱩᱜ-ᱟ ᱟᱨ ᱵᱟᱝ ᱟᱢᱮᱨᱤᱠᱟ ᱫᱤᱥᱚᱢ ᱨᱮᱛᱟᱜ ᱤᱫᱟᱦᱚ ᱯᱚᱱᱚᱛ ᱩᱱᱟ.ᱜ ᱢᱟᱨᱟᱝ ᱦᱩᱭᱩᱜ-ᱟ᱾ ᱱᱤᱭᱟ. ᱦᱚᱱᱚᱛ ᱨᱮ ᱦᱤᱱᱫᱩ ᱠᱚᱣᱟᱜ ᱞᱮᱠᱷᱟ ᱫᱚ ᱥᱟᱭ ᱠᱟᱲᱟ ᱗᱓.᱕᱕% ᱦᱤᱸᱥ ᱟᱨ ᱢᱩᱥᱞᱟ. ᱠᱚ ᱫᱚ ᱥᱟᱭ ᱠᱟᱲᱟ ᱒᱔.᱖᱓% ᱦᱤᱸᱥ ᱢᱮᱱᱟᱜ ᱟᱡᱟᱫ ᱠᱚᱣᱟ᱾ ᱱᱤᱭᱟ. ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱱᱟᱜ ᱖᱔᱐ ᱜᱚᱴᱟᱝ ᱦᱚᱱᱚᱛ ᱢᱩᱫᱽ ᱨᱮ ᱒᱙᱕ ᱮᱞᱟᱱ ᱦᱚᱱᱚᱛ ᱯᱟᱲᱟᱜ ᱠᱟᱱᱟ᱾ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱢᱤᱫ ᱪᱟ.ᱣᱠᱟ. ᱠᱤᱞᱚ ᱢᱤᱴᱟᱨ ᱡᱟᱭᱜᱟ ᱨᱮ ᱗᱕᱓ ᱡᱚᱱᱟ ᱦᱚᱲ ᱠᱚ ᱜᱤᱨᱟ.ᱵᱟᱥ ᱟᱠᱟᱱ ᱢᱮᱱᱟᱜ ᱠᱚᱣᱟ᱾ ᱯᱟᱨᱚᱢᱮᱱ ᱜᱮ-ᱥᱮᱨᱢᱟ ᱒᱐᱐᱑ - ᱒᱐᱑᱑ ᱦᱟ.ᱵᱤᱡ ᱱᱚᱣᱟ ᱦᱚᱱᱚᱛ ᱨᱮᱭᱟᱜ ᱵᱟ.ᱰᱚᱜ ᱦᱟᱨ ᱫᱚ ᱛᱟᱦᱮ ᱠᱟᱱᱟ ᱑᱑.᱑᱖%᱾ ᱫᱟᱠᱷᱤᱱ ᱫᱤᱱᱟᱡᱽ ᱯᱩᱨ ᱦᱚᱱᱚᱛ ᱨᱮ ᱢᱤᱫ ᱜᱮ- ᱥᱟᱭ ᱦᱮᱨᱮᱞ ᱵᱚᱫᱚᱞ ᱛᱮ ᱙᱕᱔ ᱡᱚᱱᱟ ᱢᱟᱭᱡᱤᱣ ᱢᱮᱱᱟᱜ ᱠᱚᱣᱟ ᱾ᱟᱨ ᱥᱮᱪᱮᱜ ᱠᱚᱣᱟᱜ ᱦᱟᱨ ᱫᱚ ᱦᱩᱭᱩᱜ ᱠᱟᱱᱟ ᱗᱓.᱘᱖% ᱦᱤᱸᱥ᱾
ᱥᱟ.ᱠᱷᱭᱟ.ᱛ
ᱛᱷᱚᱠ:ᱚᱛᱱᱚᱛ
ᱛᱤᱦᱚᱱ
ᱛᱤᱦᱚᱱ ᱫᱚ ᱟᱹᱥᱩᱞ ᱡᱤᱵᱽ ᱟᱨ ᱢᱟᱹᱱᱢᱤ ᱠᱚ ᱞᱟᱹᱜᱤᱫ ᱪᱟᱨᱟ ᱟᱨ ᱯᱚᱥᱚᱬ ᱨᱮ ᱵᱮᱵᱷᱟᱨᱚᱜᱼᱟ ᱾ ᱫᱟᱨᱮ ᱫᱚ ᱑ ᱢᱤᱴᱚᱨ (᱓.᱓ ᱯᱷᱩᱴ) ᱩᱥᱩᱞ ᱛᱮᱦᱮᱸᱱ ᱟ ᱾ ᱱᱚᱶᱟ ᱫᱚ ᱡᱟᱠᱲᱟᱣ ᱫᱟᱨᱮ ᱛᱷᱚᱠ ᱛᱮ ᱪᱟᱞᱟᱜ ᱠᱟᱱᱟ ᱾ ᱵᱟᱦᱟ ᱫᱚ ᱜᱩᱞᱟᱹᱯ ᱜᱮᱭᱟ ᱟᱨ ᱡᱚ ᱫᱚ ᱓᱖ ᱥᱤ ᱮᱢ (᱑᱔ ᱤᱱᱪ) ᱫᱷᱟᱹᱵᱤᱡ ᱜᱟᱱ ᱢᱮᱱᱟᱜᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱫᱟᱨᱮ
ᱠᱚᱨᱩᱨ ᱦᱚᱱᱚᱛ
ᱠᱚᱨᱩᱨ ᱦᱚᱱᱚᱛ  ᱫᱚ ᱛᱟᱢᱤᱞᱱᱟᱰᱩ ᱯᱚᱱᱚᱛ, ᱥᱤᱧᱚᱛ ᱫᱤᱥᱚᱢ ᱨᱮᱭᱟᱜ ᱢᱤᱫᱴᱟᱹᱝ ᱦᱚᱱᱚᱛ ᱠᱟᱱᱟ, ᱚᱠᱟ ᱫᱚ ᱱᱤᱭᱟᱹ ᱨᱮᱭᱟᱜ ᱛᱟᱞᱟ ᱢᱟᱞᱟ ᱨᱮ ᱛᱷᱟᱢ ᱜᱟᱹᱰᱤ ᱟᱠᱟᱱᱟ ᱾ ᱢᱩᱬᱩᱛ ᱵᱟᱡᱟᱨ ᱵᱟᱝᱢᱟ ᱟᱹᱢᱟᱹᱞᱤ ᱪᱟᱪᱞᱟᱣ ᱚᱯᱷᱤᱥ ᱫᱚ ᱠᱚᱨᱩᱨ ᱥᱤᱴᱤ ᱨᱮ ᱢᱮᱱᱟᱜ ᱟᱠᱟᱫᱟ ᱾
ᱴᱷᱟᱹᱣᱠᱟᱠᱟᱹᱱ
ᱦᱚᱱᱚᱛ ᱨᱮᱭᱟᱜ ᱯᱟᱪᱮ ᱱᱟᱠᱷᱟ ᱨᱮᱫᱚ ᱛᱤᱨᱩᱯᱩᱨ ᱦᱚᱱᱚᱛ ᱟᱨ ᱤᱨᱚᱰ ᱦᱚᱱᱚᱛ, ᱠᱚᱧᱮ ᱱᱟᱠᱷᱟ ᱨᱮᱫᱚ ᱱᱟᱢᱚᱠᱠᱚᱞ ᱦᱚᱱᱚᱛ, ᱥᱟᱢᱟᱝ ᱱᱟᱠᱷᱟ ᱨᱮᱫᱚ ᱛᱤᱨᱩᱪᱤᱨᱟᱯᱚᱞᱞᱤ ᱦᱚᱱᱚᱛ ᱟᱨ ᱮᱛᱚᱢ ᱨᱮᱫᱚ ᱰᱤᱝᱰᱤᱜᱩᱞ ᱦᱚᱱᱚᱛ ᱠᱚ ᱥᱮᱫᱛᱮ ᱛᱟᱞᱟ ᱮᱥᱮᱫ ᱟᱠᱟᱱᱟ ᱾ ᱱᱚᱣᱟ ᱫᱚ ᱪᱮᱱᱱᱟᱭ (ᱢᱟᱫᱽᱨᱟᱥ) ᱠᱷᱚᱱ ᱓᱕᱑ ᱠᱤ.ᱢᱤ ᱮᱛᱚᱢ-ᱯᱟᱪᱮ ᱱᱟᱠᱷᱟ ᱨᱮ ᱢᱮᱱᱟᱜ ᱟᱠᱟᱫᱟ ᱾
ᱰᱮᱢᱚᱜᱨᱟᱯᱷᱤᱠ
᱒᱐᱑᱑ ᱥᱟᱹᱦᱤᱛ ᱥᱤᱧᱚᱛ ᱦᱚᱲ ᱞᱮᱠᱷᱟ ᱞᱮᱠᱟᱛᱮ, ᱠᱚᱨᱩᱨ ᱦᱚᱱᱚᱛ ᱨᱮ ᱑,᱐᱖᱔,᱔᱙᱓ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱡᱟᱱᱟᱝ ᱨᱮᱥᱤᱳ,᱑᱐᱐᱐ ᱠᱚᱲᱟ ᱦᱚᱯᱚᱱ ᱠᱚ ᱢᱩᱫᱽ ᱨᱮ ᱠᱩᱲᱤ ᱦᱚᱯᱚᱱ ᱠᱚᱣᱟᱜ ᱮᱞᱮᱞ ᱫᱚ ᱑,᱐᱑᱕, ᱡᱟᱦᱟᱸ ᱫᱚ ᱡᱟᱹᱛᱤᱭᱟᱹᱨᱤ ᱟᱵᱷᱮᱨᱮᱡᱽ ᱡᱟᱱᱟᱝ ᱨᱮᱥᱤᱳ ᱙᱒᱙ ᱠᱷᱚᱱ ᱦᱚᱸ ᱵᱟᱹᱲᱛᱤ ᱜᱮ ᱢᱮᱱᱟᱜ ᱠᱚᱣᱟ ᱾ ᱑᱐᱒,᱗᱓᱑ ᱜᱚᱴᱟᱝ ᱠᱚᱫᱚ ᱜᱤᱫᱟᱹᱨ ᱪᱮ ᱛᱩᱨᱩᱭ ᱥᱮᱨᱢᱟ ᱠᱷᱚᱱ ᱠᱚᱢ ᱩᱢᱮᱨ ᱨᱤᱱ ᱠᱟᱱᱟ ᱠᱚ, ᱡᱟᱦᱟᱸ ᱨᱮ ᱠᱚᱲᱟ ᱜᱤᱫᱟᱹᱨ ᱠᱚᱣᱟᱜ ᱮᱞᱮᱞ ᱫᱚ ᱕᱒,᱙᱖᱙ ᱜᱚᱴᱟᱝ ᱟᱨ ᱠᱩᱲᱤ ᱜᱤᱫᱟᱹᱨ ᱠᱚᱣᱟᱜ ᱮᱞᱮᱞ ᱫᱚ ᱔᱙,᱗᱖᱒ ᱜᱚᱴᱟᱝ ᱾ ᱱᱚᱸᱰᱮᱱ ᱦᱚᱲ ᱠᱚᱣᱟᱜ ᱥᱮᱪᱮᱫ ᱫᱚᱨ ᱫᱚ  ᱖᱘.᱓ %,ᱡᱟᱦᱟᱸ ᱫᱚ ᱡᱟᱹᱛᱤᱭᱟᱹᱨᱤ ᱟᱵᱷᱮᱨᱮᱡ ᱥᱮᱪᱮᱫ ᱫᱚᱨ ᱗᱒.᱙᱙ % ᱠᱷᱚᱱ  ᱠᱚᱢ ᱜᱮᱭᱟ ᱾ ᱱᱚᱣᱟ ᱠᱚᱨᱩᱨ ᱦᱚᱱᱚᱛ ᱛᱟ.ᱨᱤᱨᱮ ᱒᱘᱗,᱐᱙᱕ ᱜᱚᱴᱟᱝ ᱚᱲᱟᱜ ᱢᱮᱱᱟᱜᱼᱟ ᱢᱮᱱᱛᱮ ᱵᱟᱰᱟᱭ ᱟᱠᱟᱱᱟ ᱾
ᱱᱟᱜᱟᱢ
ᱯᱩᱭᱞᱩ ᱛᱮ ᱱᱚᱣᱟ ᱮᱞᱟᱠᱟ ᱫᱚ ᱠᱚᱭᱟᱢᱵᱟᱛᱩᱨ ᱦᱚᱱᱚᱛ ᱛᱟᱨᱤ ᱨᱮ ᱛᱟᱦᱮᱸ ᱠᱟᱱᱟ, ᱤᱱᱟᱹ ᱛᱟᱭᱚᱢ ᱛᱤᱨᱩᱪᱤᱨᱟᱯᱯᱚᱞᱞᱤ ᱦᱚᱱᱚᱛ ᱨᱮ ᱛᱟᱦᱮᱸ ᱠᱟᱱᱟ ᱾ ᱤᱝᱨᱟᱹᱡᱤ ᱢᱟᱹᱦᱤᱛ ᱓᱐ ᱥᱮᱯᱴᱮᱢᱵᱚᱨ ᱑᱙᱙᱖ ᱥᱟᱹᱦᱤᱛ, ᱛᱤᱨᱩᱪᱤᱨᱟᱯᱯᱚᱞᱞᱤ ᱨᱮᱭᱟᱜ ᱠᱚᱨᱩᱨ, ᱠᱩᱞᱤᱛᱷᱟᱞᱟᱭ ᱟᱨ ᱢᱟᱱᱟᱯᱯᱚᱨᱟᱭ ᱛᱟᱹᱞᱩᱠ/ᱛᱚᱦᱥᱤᱞ ᱠᱚ ᱟᱱᱛᱮ ᱠᱚᱨᱩᱨ ᱦᱚᱱᱚᱛ ᱜᱚᱲᱦᱚᱱ ᱞᱮᱫᱟ ᱠᱚ ᱱᱤᱛᱚᱝ ᱠᱚᱨᱩᱨ ᱦᱚᱱᱚᱛ ᱨᱮ ᱡᱚᱛᱚ ᱨᱮ ᱮᱭᱟᱭ ᱜᱚᱴᱟᱝ ᱛᱟᱞᱩᱠ ᱢᱮᱱᱟᱜᱼᱟ ᱾
ᱪᱟᱪᱞᱟᱣ ᱟᱨ ᱨᱟᱡᱽᱟᱹᱨᱤ
ᱦᱚᱱᱚᱛ ᱨᱮ ᱢᱤᱫᱴᱟᱝ ᱱᱚᱜᱚᱨ ᱱᱤᱜᱟᱢ, ᱢᱤᱫᱴᱟᱝ ᱫᱚᱥᱟᱨ ᱜᱨᱮᱰ ᱢᱩᱱᱥᱤᱯᱟᱞᱴᱤ, ᱜᱮ-ᱢᱤᱫ ᱜᱚᱴᱟᱝ ᱴᱟᱣᱩᱱ ᱯᱚᱱᱪᱟᱭᱚᱛ, ᱑᱕᱘ ᱜᱚᱴᱟᱝ ᱟᱹᱛᱩ ᱯᱚᱱᱪᱟᱭᱚᱛ, ᱒᱐᱓ ᱜᱚᱴᱟᱝ ᱨᱟᱡᱚᱥᱭᱚ ᱟᱹᱛᱩ ᱢᱮᱱᱟᱜ ᱟᱠᱟᱫᱟ ᱾ ᱞᱳᱠ ᱥᱚᱵᱷᱟ ᱫᱤᱥᱚᱢ ᱫᱚᱨᱵᱟ ᱢᱟᱹᱪᱤ ᱦᱚᱱᱚᱛ ᱨᱮ ᱵᱟᱨᱭᱟ ᱞᱳᱠ ᱥᱚᱵᱷᱟ ᱢᱟᱹᱪᱤ ᱢᱮᱱᱟᱜᱼᱟ, ᱚᱱᱟᱠᱤᱱ ᱫᱚ ᱦᱩᱭᱩᱜ ᱠᱟᱱᱟ, ᱢᱤᱫᱫᱚ ᱑/ᱠᱚᱨᱩᱨ ᱟᱨ ᱫᱚᱥᱟᱨᱟᱜ ᱫᱚ ᱒/ᱯᱮᱨᱟᱢᱵᱟᱞᱩᱨ ᱵᱤᱫᱷᱟᱱ ᱥᱚᱵᱷᱟ ᱢᱟᱹᱪᱤ  ᱠᱚᱫᱚ ᱦᱩᱭᱩᱜ ᱠᱟᱱᱟ ᱟᱨᱟᱵᱷᱟᱠᱠᱩᱨᱤᱪᱤ ᱵᱤᱫᱷᱟᱱ ᱥᱚᱵᱷᱟ ᱢᱟᱹᱪᱤ, ᱠᱚᱨᱩᱨ ᱵᱤᱫᱷᱟᱱ ᱥᱚᱵᱷᱟ ᱢᱟᱹᱪᱤ, ᱠᱨᱤᱥᱱᱟᱨᱟᱭᱟᱯᱩᱨᱚᱢ ᱵᱤᱫᱷᱟᱱ ᱥᱚᱵᱷᱟ ᱢᱟᱹᱪᱤ, ᱠᱩᱞᱤᱛᱷᱟᱞᱟᱭ ᱵᱤᱫᱷᱟᱱ ᱥᱚᱵᱷᱟ ᱢᱟᱹᱪᱤ ᱾
ᱵᱟᱨᱭᱟ ᱨᱟᱡᱚᱥᱭᱚ ᱥᱚᱵᱽ-ᱰᱤᱵᱷᱤᱡᱚᱱ  ᱨᱮ ᱦᱟᱹᱴᱤᱧ ᱟᱠᱟᱫᱟᱠᱚ ᱚᱱᱟᱠᱤᱱ ᱢᱤᱫᱫᱚ  ᱠᱚᱨᱩᱨ  ᱟᱨ ᱫᱚᱥᱟᱨᱟᱜ ᱫᱚ  ᱠᱩᱞᱤᱛᱷᱟᱞᱟᱭ
ᱛᱟᱞᱩᱠ/ᱛᱚᱦᱥᱤᱞ ᱠᱚᱫᱚ ᱦᱩᱭᱩᱜ ᱠᱟᱱᱟ ᱠᱚᱨᱩᱨ, ᱟᱨᱟᱵᱷᱟᱠᱩᱨᱤᱪᱤ, ᱢᱟᱱᱢᱟᱱᱜᱚᱞᱚᱢ, ᱯᱩᱜᱟᱞᱩᱨ, ᱠᱩᱞᱤᱛᱷᱟᱞᱟᱭ, ᱠᱨᱤᱥᱱᱟᱨᱟᱭᱟᱯᱩᱨᱚᱢ, ᱠᱟᱫᱟᱵᱷᱩᱨ
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱛᱟᱢᱤᱞᱱᱟᱰᱩ ᱨᱮᱱᱟᱜ ᱦᱚᱱᱚᱛ ᱠᱚ
ᱦᱚᱲ ᱥᱚᱢᱵᱟᱫᱽ
ᱦᱚᱲ ᱥᱚᱢᱵᱟᱫᱽ ᱫᱚ ᱑᱙᱔᱗ ᱥᱮᱨᱢᱟ ᱠᱷᱚᱱ ᱪᱷᱟᱯᱟᱜ ᱠᱟᱱ ᱢᱤᱫ ᱦᱟᱯᱛᱟᱠᱤᱭᱟᱹ ᱥᱟᱱᱛᱟᱲᱤ ᱯᱟᱛᱷᱟᱢ ᱠᱟᱱᱟ᱾ ᱱᱚᱣᱟ ᱫᱚ ᱩᱱᱚᱠᱛᱚ ᱵᱤᱦᱟᱨ (ᱱᱤᱛ ᱡᱷᱟᱨᱠᱷᱚᱸᱰ) ᱨᱮᱱᱟᱜ ᱫᱮᱣᱜᱷᱚᱨ ᱠᱷᱚᱱ ᱪᱷᱟᱯᱟᱜ ᱠᱟᱱᱟ᱾ ᱥᱤᱧᱚᱛ ᱫᱤᱥᱚᱢ ᱱᱚᱣᱟ ᱜᱮ ᱯᱳᱭᱞᱳ ᱥᱚᱨᱠᱟᱨᱤ ᱯᱟᱛᱷᱟᱢ ᱠᱟᱱᱟ᱾
ᱥᱟᱥᱟᱯᱲᱟᱣᱤᱡ ᱠᱚ
ᱮᱛᱚᱦᱚᱵ ᱠᱷᱚᱱ ᱱᱤᱛ ᱦᱟᱹᱵᱤᱫ ᱢᱮᱱᱟᱜ ᱠᱚ ᱥᱟᱥᱟᱯᱲᱟᱣᱤᱡ ᱠᱚᱫᱚ ᱱᱚᱝᱠᱟ
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱯᱟᱛᱷᱟᱢ ᱛᱷᱚᱠ: ᱥᱟᱱᱛᱟᱲᱤ ᱯᱟᱛᱷᱟᱢ ᱛᱷᱚᱠ: ᱥᱟᱶᱦᱮᱫ ᱛᱷᱚᱠ: ᱥᱟᱱᱛᱟᱲᱤ ᱥᱟᱶᱦᱮᱫ ᱛᱷᱚᱠ: ᱥᱟᱶᱦᱮᱫ ᱯᱟᱛᱷᱟᱢ ᱛᱷᱚᱠ: ᱥᱟᱱᱛᱟᱲᱤ ᱥᱟᱶᱦᱮᱫ ᱯᱟᱛᱷᱟᱢ ᱛᱷᱚᱠ: ᱠᱷᱚᱵᱚᱨ ᱠᱟᱜᱚᱡᱽ ᱛᱷᱚᱠ: ᱥᱟᱱᱛᱟᱲᱤ ᱠᱷᱚᱵᱚᱨ ᱠᱟᱜᱚᱡᱽ
ᱥᱚᱞᱢᱟᱱ ᱭᱩᱥᱩᱯᱷ ᱠᱷᱟᱱ
'ᱥᱚᱞᱢᱟᱱ ᱭᱩᱥᱩᱯᱷ ᱠᱷᱟᱱ' (ᱡᱟᱱᱟᱢ ᱑᱒ ᱡᱩᱱ ᱑᱙᱘᱕) ᱫᱚ ᱥᱤᱧᱚᱛᱤᱭᱟ. ᱱᱟᱪᱚᱱᱤᱭᱟ. ᱠᱟᱱᱟᱭ ᱾ ᱱᱩᱭ ᱰᱟᱱᱥ ᱤᱱᱰᱤᱭᱟ ᱰᱟᱱᱥ (ᱯᱩᱭᱞᱩ-ᱟᱜ) ᱨᱮ ᱵᱷᱟᱜᱽ ᱦᱟᱛᱟᱣ ᱠᱟᱛᱮ ᱡᱤᱛᱠᱟ.ᱨ ᱞᱮᱱᱟᱭ ᱾ ᱥᱚᱞᱢᱟᱱ ᱫᱚ ᱯᱷᱤᱭᱮᱨ ᱯᱷᱮᱠᱴᱚᱨ : ᱠᱷᱚᱛᱨᱳᱸ ᱠᱟ ᱠᱷᱤᱞᱟᱰᱤ ᱟᱨ ''ᱡᱷᱚᱞᱟᱠ ᱫᱤᱠᱷᱞᱟ ᱡᱟ ᱴᱤᱵᱷᱤ ᱨᱤᱭᱮᱞᱤᱴᱤ ᱥᱳ ᱨᱮ ᱵᱷᱟᱜᱽ ᱦᱟᱛᱟᱣ ᱞᱮᱫ-ᱟᱭ ᱾ ᱒᱐᱑᱙ ᱨᱮᱭᱟᱜ ᱥᱚᱞᱢᱟᱱ ᱠᱷᱟᱱ-ᱟᱜ ᱢᱟᱨᱟᱝ ᱥᱳ ᱵᱳᱜᱽᱵᱚᱥ ᱨᱮ ᱵᱷᱟᱜᱽ ᱦᱟᱛᱟᱣ ᱞᱮᱫ-ᱟ ᱾ ᱬᱚᱶᱟ ᱥᱯ ᱨᱮ ᱥᱤᱫᱷᱟᱨᱛᱷ ᱥᱩᱠᱞᱟ ᱠᱚ ᱡᱤᱛᱠᱟ.ᱨ ᱦᱚᱪᱚ ᱞᱮᱫᱮᱭᱟ ᱾ ᱡᱚᱠᱷᱟᱱ ᱚᱥᱤᱢ ᱨᱤᱭᱟᱡᱽ ᱜᱮ ᱦᱚᱠᱫᱟᱨ ᱛᱟᱦᱮᱸ ᱠᱟᱱᱟᱭ ᱾ ᱥᱚᱞᱢᱟᱱ ᱭᱩᱥᱩᱯᱷ ᱠᱷᱟᱱ ᱱᱚᱶᱟ ᱠᱟᱛᱷᱟ ᱵᱟᱭ ᱠᱩᱥᱤᱭᱟᱫ ᱠᱷᱟ.ᱛᱤᱨ ᱪᱮᱱᱟᱞ ᱯᱟᱦᱴᱟ ᱠᱷᱟᱱ ᱵᱤᱵᱟ.ᱫᱽ ᱨᱮᱠᱚᱰ ᱵᱷᱤᱰᱭᱚ ᱠᱚ ᱤᱱᱴᱚᱨᱱᱮᱴ ᱠᱚᱨᱮ ᱯᱟᱥᱱᱟᱣ‌ᱞᱮᱫ-ᱟ ᱾
ᱠᱟ.ᱢᱤ ᱡᱤᱭᱚᱱ
ᱥᱚᱞᱢᱟᱱ ᱠᱷᱟᱱ ᱫᱚ ᱯᱩᱭᱞᱩ ᱞᱮᱠᱟᱛᱮ ᱰᱟᱱᱥ ᱤᱱᱰᱤᱭᱟ ᱰᱟᱱᱥ ᱨᱮᱭᱟᱜ ᱯᱩᱭᱞᱩ ᱮᱦᱚᱵ ᱨᱮ ᱵᱷᱟᱜᱽ ᱦᱟᱛᱟᱣ ᱞᱮᱫ-ᱟ ᱾ ᱱᱚᱶᱟ ᱥᱳ ᱨᱮᱭᱟᱜ ᱴᱟᱭᱴᱚᱞ ᱫᱟᱲᱮ ᱭᱮᱱ ᱠᱷᱟ.ᱛᱤᱨ ᱱᱩᱭ ᱣᱟᱱᱢᱮᱰ ᱯᱷᱤᱞᱢ ᱨᱮᱭᱟᱜ ᱴᱟᱭᱴᱮᱞ ᱥᱮᱨᱮᱧ ᱨᱮ ᱠᱟ.ᱢᱤ ᱞᱟ.ᱜᱤᱱ ᱫᱟᱣ ᱦᱟᱛᱟᱣ ᱞᱮᱫ-ᱟ ᱾ ᱚᱱᱟ ᱛᱟᱭᱚᱢ ᱱᱩᱭ ᱨᱚᱠᱛᱚ ᱪᱚᱨᱤᱛᱨᱚ "ᱰᱟᱱᱥ ᱚᱯᱷ ᱰᱮᱛᱷ" ᱥᱮᱨᱮᱧ ᱨᱮ ᱠᱟ.ᱢᱤ ᱞᱮᱫ-ᱟ ᱟᱨ ᱮᱞᱟᱭᱤᱵᱷ (᱒᱐᱑᱑) ᱨᱮᱭᱟᱜ ᱢᱭᱩᱡᱤᱠ ᱵᱷᱤᱰᱤᱭᱚ ᱨᱮ ᱠᱟ.ᱢᱤ ᱟᱠᱟᱫᱟᱭ ᱾
ᱱᱩᱭ ᱫᱚ ᱥᱩᱠᱳᱱ - ᱵᱷᱚᱭᱥᱟᱲᱤ ᱢᱮᱰ ᱯᱷᱤᱞᱢ ᱨᱮ ᱧᱮᱞᱧᱟᱢ ᱞᱮᱱᱲᱭ ᱾ ᱱᱩᱭᱟᱜ ᱯᱩᱭᱞᱩ ᱯᱷᱤᱞᱢ ᱫᱚ ᱮ.ᱵᱤ.ᱥᱤ.ᱰᱤ. : ᱮᱱᱤ ᱵᱚᱰᱤ ᱠᱮᱱ ᱰᱟᱱᱥ ᱱᱚᱶᱟ ᱨᱤᱱᱤᱡ ᱰᱤᱨᱮᱠᱴᱚᱨ ᱫᱚ ᱨᱮᱢᱳ ᱰᱤ-ᱥᱚᱳᱡᱟ ᱠᱟᱱᱟᱭ ᱟᱨ ᱘ ᱯᱷᱮᱵᱽᱨᱩᱭᱟᱨᱤ ᱒᱐᱑᱓ ᱨᱮ ᱨᱤᱞᱤᱡᱽ ᱞᱮᱱᱟ ᱾
1ᱱᱟ ᱛᱟᱭᱚᱢ ᱥᱚᱞᱢᱟᱱ ᱫᱚ ᱡᱷᱚᱞᱚᱠ ᱫᱤᱠᱷᱞᱚ ᱡᱟ ᱨᱮ ᱠᱳᱨᱤᱭᱚᱜᱽᱨᱟᱯᱷᱚᱨ ᱞᱮᱠᱟᱨᱮ ᱠᱟ.ᱢᱤ ᱞᱮᱫᱟᱭ ᱾ ᱯᱩᱭᱞᱩ ᱫᱚ ᱭᱟᱱᱟ ᱜᱩᱯᱛᱟ(ᱥᱤᱡᱚᱱ ᱔), ᱤᱥᱟ ᱥᱚᱨᱵᱟᱱᱤ (ᱥᱤᱡᱚᱱ ᱕) ᱟᱨ ᱫᱽᱨᱚᱥᱴᱤ ᱫᱷᱟᱢᱤ (ᱥᱤᱡᱚᱱ ᱖) ᱒᱐᱑᱓ ᱨᱮ ᱫᱚ ᱯᱷᱟᱭᱱᱟᱞ ᱮ ᱫᱟᱲᱮ ᱦᱚᱪᱚ ᱞᱮᱫᱮᱭᱟ ᱾ ᱒᱐᱑᱔ ᱥᱟ.ᱦᱤᱛ ᱨᱮ ᱱᱩᱭ ᱫᱚ ᱯᱷᱤᱭᱮᱨ ᱯᱷᱮᱠᱴᱚᱨ : ᱠᱷᱚᱛᱨᱳᱸ ᱠᱮ ᱠᱷᱤᱞᱟᱰᱤ ᱕ ᱨᱮ ᱵᱷᱟᱜ ᱦᱟᱛᱟᱣ ᱞᱮᱫᱟᱭ ᱾
ᱱᱤᱡᱮᱨ ᱡᱤᱭᱚᱱ
ᱥᱚᱞᱢᱟᱱ ᱭᱩᱥᱩᱯᱷ ᱠᱷᱟᱱ ᱫᱚ ᱑᱒ ᱡᱩᱱ ᱑᱙᱘᱕ ᱨᱮ ᱡᱟᱱᱟᱢ ᱞᱮᱱᱟᱭ ᱾ ᱱᱩᱭ ᱫᱚ ᱥᱤᱧᱚᱛᱤᱭᱟ. ᱱᱟᱪᱚᱱᱤᱭᱟ. ᱠᱟᱱᱟᱭ ᱾ ᱱᱩᱭ ᱰᱟᱱᱥ ᱤᱱᱰᱤᱭᱟ ᱰᱟᱱᱥ (ᱯᱩᱭᱞᱩ-ᱟᱜ) ᱨᱮ ᱵᱷᱟᱜᱽ ᱦᱟᱛᱟᱣ ᱠᱟᱛᱮ ᱡᱤᱛᱠᱟ.ᱨ ᱞᱮᱱᱟᱭ ᱾ ᱥᱚᱞᱢᱟᱱ ᱫᱚ ᱯᱷᱤᱭᱮᱨ ᱯᱷᱮᱠᱴᱚᱨ : ᱠᱷᱚᱛᱨᱳᱸ ᱠᱟ ᱠᱷᱤᱞᱟᱰᱤ ᱟᱨ ''ᱡᱷᱚᱞᱟᱠ ᱫᱤᱠᱷᱞᱟ ᱡᱟ ᱴᱤᱵᱷᱤ ᱨᱤᱭᱮᱞᱤᱴᱤ ᱥᱳ ᱨᱮ ᱵᱷᱟᱜᱽ ᱦᱟᱛᱟᱣ ᱞᱮᱫ-ᱟᱭ ᱾ ᱒᱐᱑᱙ ᱨᱮᱭᱟᱜ ᱥᱚᱞᱢᱟᱱ ᱠᱷᱟᱱ-ᱟᱜ ᱢᱟᱨᱟᱝ ᱥᱳ ᱵᱳᱜᱽᱵᱚᱥ ᱨᱮ ᱵᱷᱟᱜᱽ ᱦᱟᱛᱟᱣ ᱞᱮᱫ-ᱟ ᱾ ᱬᱚᱶᱟ ᱥᱯ ᱨᱮ ᱥᱤᱫᱷᱟᱨᱛᱷ ᱥᱩᱠᱞᱟ ᱠᱚ ᱡᱤᱛᱠᱟ.ᱨ ᱦᱚᱪᱚ ᱞᱮᱫᱮᱭᱟ ᱾ ᱡᱚᱠᱷᱟᱱ ᱚᱥᱤᱢ ᱨᱤᱭᱟᱡᱽ ᱜᱮ ᱦᱚᱠᱫᱟᱨ ᱛᱟᱦᱮᱸ ᱠᱟᱱᱟᱭ ᱾ ᱥᱚᱞᱢᱟᱱ ᱭᱩᱥᱩᱯᱷ ᱠᱷᱟᱱ ᱱᱚᱶᱟ ᱠᱟᱛᱷᱟ ᱵᱟᱭ ᱠᱩᱥᱤᱭᱟᱫ ᱠᱷᱟ.ᱛᱤᱨ ᱪᱮᱱᱟᱞ ᱯᱟᱦᱴᱟ ᱠᱷᱟᱱ ᱵᱤᱵᱟ.ᱫᱽ ᱨᱮᱠᱚᱰ ᱵᱷᱤᱰᱭᱚ ᱠᱚ ᱤᱱᱴᱚᱨᱱᱮᱴ ᱠᱚᱨᱮ ᱯᱟᱥᱱᱟᱣ‌ᱞᱮᱫ-ᱟ ᱾ ᱥᱚᱞᱢᱟᱱ ᱫᱚ ᱟᱡᱤᱡ ᱫᱩᱞᱟ.ᱲ ᱜᱟᱛᱮ ᱯᱷᱚᱭᱡᱟ ᱦᱟᱨᱟᱢᱮᱸ ᱥᱟᱝ ᱒᱐᱑᱓ ᱨᱮ ᱵᱟᱯᱞᱟ ᱠᱟᱱᱟᱭ ᱾
ᱡᱚᱱᱥᱚᱱ ᱮᱱᱰ ᱡᱚᱱᱥᱚᱱ ᱠᱳᱵᱷᱤᱰ-᱑᱙ ᱴᱤᱠᱟᱹ
ᱡᱚᱱᱥᱚᱱ ᱮᱱᱰ ᱡᱚᱱᱥᱚᱱ ᱠᱳᱵᱷᱤᱰ-᱑᱙ ᱴᱤᱠᱟᱹ ᱫᱚ ᱱᱮᱫᱟᱨᱞᱮᱱᱰᱥ ᱨᱮᱱᱟᱜ ᱞᱟᱭᱰᱮᱱ ᱡᱮᱱᱥᱮᱱ ᱵᱷᱮᱠᱥᱤᱱᱥ ᱟᱨ ᱵᱮᱞᱡᱤᱭᱟᱢ ᱨᱮᱱᱟᱜ ᱡᱮᱱᱥᱮᱱ ᱯᱷᱟᱨᱢᱟᱥᱤᱣᱴᱤᱠᱮᱞᱥ, ᱟᱢᱮᱨᱤᱠᱟᱱ ᱜᱚᱸᱲᱚ ᱥᱚᱯᱚ ᱡᱚᱱᱥᱚᱱ ᱮᱱᱰ ᱡᱚᱱᱥᱚᱱ ᱟᱜ ᱵᱮᱱᱟᱣ ᱟᱠᱟᱱ ᱢᱤᱫᱴᱮᱱ ᱠᱳᱵᱷᱤᱰ-᱑᱙ ᱴᱤᱠᱟᱹ ᱠᱟᱱᱟ ᱾
ᱱᱚᱣᱟ ᱫᱚ ᱦᱚᱲᱟᱜ ᱮᱰᱤᱱᱳᱵᱷᱟᱭᱨᱟᱥ ᱥᱮᱞᱮᱫ ᱢᱤᱫᱴᱮᱱ ᱵᱷᱟᱭᱨᱟᱞ ᱵᱷᱮᱠᱴᱚR ᱴᱤᱠᱟᱹ ᱠᱟᱱᱟ ᱡᱟᱸᱦᱟᱸ ᱫᱚ ᱠᱳᱵᱷᱤᱰ-᱑᱙ ᱠᱷᱟᱹᱛᱤᱨ ᱮᱥ ᱮ ᱟᱨ ᱮᱥ-ᱠᱳᱵᱷᱤ-᱒ ᱵᱷᱟᱭᱨᱟᱥ ᱨᱮᱱᱟᱜ ᱮᱥᱯᱟᱭᱤᱠ ᱯᱨᱳᱴᱤᱱ ᱵᱮᱱᱟᱣ ᱫᱟᱨᱟᱭᱛᱮ ᱦᱚᱲᱢᱚ ᱨᱮᱱᱟᱜ ᱡᱤᱱ ᱨᱮᱱᱟᱜ ᱵᱚᱫᱞᱟᱣ ᱮ ᱟᱹᱜᱩᱭᱟ᱾ ᱱᱚᱣᱟ ᱴᱤᱠᱟᱹ ᱨᱮᱱᱟᱜ ᱫᱚ ᱢᱤᱫᱴᱮᱱ ᱰᱳᱡᱽ ᱜᱮ ᱞᱟᱜᱟᱜᱼᱟ ᱟᱨ ᱱᱚᱣᱟ ᱴᱤᱠᱟᱹ ᱫᱚ ᱨᱮᱭᱟᱲ ᱡᱟᱜᱟ ᱨᱮ ᱫᱚᱦᱚ ᱦᱚᱸ ᱵᱟᱝ ᱞᱟᱜᱟᱜᱼᱟ᱾
ᱠᱤᱨᱛᱷᱤ ᱡᱚᱭᱟᱠᱩᱢᱟᱨ
ᱠᱤᱨᱛᱷᱤ ᱡᱚᱭᱟᱠᱩᱢᱟᱨ (ᱡᱟᱱᱟᱢ:᱑᱕ ᱰᱤᱥᱮᱢᱵᱚᱨ ᱑᱙᱘᱗) ᱢᱤᱫ ᱥᱤᱧᱚᱛᱤᱭᱟ ᱛᱤᱨᱞᱟᱹ ᱟᱹᱭᱫᱟᱹᱨᱤ ᱠᱟᱹᱢᱤ ᱦᱚᱨᱟ ᱟᱹᱱᱤᱡ ᱥᱟᱶᱛᱟ ᱩᱫᱽᱭᱚᱢᱤ, ᱥᱟᱸᱛᱤ ᱠᱟᱹᱢᱤᱭᱟᱹ, ᱯᱟᱯᱟᱴᱤᱭᱟᱹ, ᱣᱚᱠᱤᱞ ᱟᱨ ᱚᱱᱚᱞᱤᱭᱟᱹ ᱠᱟᱱᱟᱭ ᱾ ᱩᱱᱤ ᱫᱚ ᱟᱨᱟᱜ ᱦᱟᱹᱛᱤ ᱯᱷᱟᱣᱩᱱᱰᱮᱥᱚᱱ, ᱠᱟᱹᱦᱱᱤ ᱠᱚ ᱟᱸᱡᱚᱢ ᱟᱠᱚ, ᱥᱤᱣᱚᱞ ᱥᱟᱸᱛᱤ - ᱵᱟᱱᱟᱣ ᱟᱨ ᱡᱮᱱᱰᱚᱨ ᱥᱚᱢᱚᱱᱛᱟ ᱞᱟᱹᱜᱤᱫ ᱛᱮ ᱛᱟᱦᱮᱱ ᱨᱮ ᱵᱟᱱᱟᱣ ᱢᱤᱫ ᱯᱚᱦᱚᱞ ᱨᱮᱱᱟᱜ ᱛᱷᱟᱯᱚᱱ ᱢᱮᱱᱟᱜ-ᱟ ᱾ ᱩᱱᱤ ᱫᱚ ᱦᱤᱰᱤᱧ ᱠᱟᱹᱦᱱᱤ ᱠᱚ ᱨᱮᱱᱟᱜ ᱜᱟᱫᱮᱞ ᱨᱮᱱᱟᱜ ᱥᱴᱳᱨᱤᱡᱽ ᱚᱯᱷ ᱦᱚᱯ ᱟᱨ ᱫᱽ ᱰᱚᱣᱡᱽ ᱯᱮᱢᱮᱱᱴ ᱨᱤᱱᱤᱡ ᱚᱱᱚᱞᱤᱭᱟᱹ ᱠᱟᱱᱟᱭ ᱾ ᱩᱱᱤ ᱫᱚ ᱒᱐᱑᱑ ᱨᱮ ᱟᱢᱮᱨᱤᱠᱟ ᱨᱮᱱᱟᱜ ᱨᱟᱥᱴᱨᱚᱯᱚᱛᱤ ᱥᱮᱵᱟ ᱯᱚᱫᱚᱠ ᱮ ᱧᱟᱢ ᱠᱮᱫ-ᱟ ᱾ ᱟᱨ ᱵᱟᱨᱭᱟ ᱥᱮᱞᱮᱫ ᱡᱟᱹᱛᱤᱭᱟᱹᱨᱤ ᱨᱮᱱᱟᱜ ᱚᱱᱞᱟᱭᱤᱱ ᱥᱣᱚᱸᱭ ᱥᱮᱵᱟ ᱨᱮᱱᱟᱜ ᱥᱤᱨᱯᱷᱟᱹ ᱒᱐᱑᱒ ᱟᱨ ᱒᱐᱑᱓ ᱨᱮ ᱧᱟᱢ ᱠᱮᱫ- ᱟᱭ ᱾
ᱡᱚᱱᱥᱚᱱ ᱮᱱᱰ ᱡᱚᱱᱥᱚᱱ ᱠᱳᱵᱷᱤᱰ-᱑᱙ ᱴᱤᱠᱟᱹ
᱒᱐᱒᱐ ᱥᱮᱨᱢᱟ ᱨᱮᱱᱟᱜ ᱡᱩᱱ ᱪᱟᱸᱫᱚ ᱱᱚᱣᱟ ᱴᱤᱠᱟᱹ ᱨᱮᱱᱟᱜ ᱵᱮᱵᱷᱟᱨ ᱮᱛᱦᱟᱵ ᱟᱠᱟᱱᱟ᱾ ᱡᱚᱱᱥᱚᱱ ᱮᱱᱰ ᱡᱚᱱᱥᱚᱱ ᱮ ᱢᱮᱱ ᱟᱠᱟᱫᱟ ᱡᱮ ᱱᱚᱣᱟ ᱴᱤᱠᱟᱹ ᱮᱢ ᱒᱘ ᱢᱟᱦᱟᱸ ᱛᱟᱭᱚᱢ ᱦᱚᱲᱢᱚᱨᱮ ᱠᱳᱵᱷᱤᱰ-᱑᱙ ᱨᱩᱠᱷᱤᱭᱟᱹ ᱮᱱᱴᱤᱵᱚᱰᱤ ᱛᱮᱭᱟᱨᱚᱜᱼᱟ᱾
ᱠᱤᱨᱛᱷᱤ ᱡᱚᱭᱟᱠᱩᱢᱟᱨ
ᱠᱟᱹᱢᱤ ᱦᱚᱨᱟ
ᱠᱤᱨᱛᱷᱤ ᱫᱚ ᱵᱮᱭᱝᱜᱽᱞᱚᱨ ᱨᱮᱱᱟᱜ ᱥᱤᱧᱚᱛ ᱨᱮᱱᱟᱜ ᱠᱤᱨᱛᱷᱤ ᱡᱚᱭᱟᱠᱩᱢᱟᱨ ᱢᱮᱱᱛᱮ ᱦᱤᱱᱫᱩ ᱟᱭᱳ - ᱵᱟᱵᱟ ᱨᱮᱱᱟᱜ ᱚᱲᱟᱜ ᱨᱮ ᱡᱟᱱᱟᱢ ᱦᱩᱭ ᱞᱮᱱ ᱛᱟᱦᱮᱸ ᱛᱟᱭᱟ ᱾ ᱩᱱᱤ ᱟᱡ ᱵᱟᱵᱟ ᱢᱚᱫᱽᱨᱟᱥ ᱩᱪᱪ ᱱᱭᱟᱭᱟᱞᱚᱭ ᱟᱨ ᱥᱤᱧᱚᱛ ᱨᱮᱱᱟᱜ ᱥᱟᱱᱟᱢ ᱠᱷᱚᱱ ᱪᱮᱛᱟᱱ ᱟᱱᱟᱜ ᱱᱭᱟᱭᱟᱞᱚᱭ ᱨᱮ ᱢᱤᱫ ᱣᱚᱠᱤᱞ ᱠᱟᱱᱟᱭ ᱾ ᱩᱱᱤ ᱟᱡ ᱟᱭᱳ ᱢᱤᱫ ᱣᱤᱠᱚᱞᱯᱤᱠ ᱟᱨᱳᱜᱽᱭᱚ ᱟᱨ ᱦᱮᱞᱛᱷ ᱵᱤᱥᱮ ᱭᱟᱜᱽᱭᱚ ᱠᱟᱱᱟᱭ ᱾ ᱠᱤᱨᱛᱷᱤ ᱟᱜ ᱫᱚ ᱠᱟᱨᱛᱤᱠ ᱡᱚᱭᱟᱠᱩᱢᱟᱨ ᱧᱩᱛᱩᱢ ᱢᱤᱫ ᱟᱡ ᱵᱚᱭᱦᱟ ᱦᱟᱜ ᱧᱩᱛᱩᱢ ᱠᱟᱱᱟ, ᱩᱱᱤ ᱣᱚᱠᱤᱞ ᱠᱟᱱᱟᱭ ᱾ ᱠᱟᱛᱷᱟᱫᱚ ᱠᱟᱱᱩᱱ ᱨᱮ ᱩᱛᱠᱨᱤᱥᱴᱛᱟ ᱨᱮᱱᱟᱜ ᱟᱥᱲᱟ, ᱪᱮᱱᱱᱟᱭ, ᱛᱟᱢᱤᱞ ᱱᱟᱰᱩ, ᱥᱤᱧᱚᱛ ᱨᱮᱱᱟᱜ ᱠᱟᱱᱩᱱ ᱨᱮᱱᱟᱜ ᱠᱚᱭ ᱯᱟᱲᱦᱟᱜ ᱥᱟᱹᱛ ᱠᱮᱫ-ᱟᱭ ᱾ ᱩᱱᱤ ᱫᱚ ᱭᱩᱯᱤᱥ, ᱠᱚᱥᱴᱟ ᱨᱤᱠᱟ ᱠᱷᱚᱱ ᱥᱚᱢᱠᱟᱞᱤᱱ ᱡᱮᱜᱮᱫ ᱨᱮ ᱥᱚᱥᱴᱮᱱᱮᱵᱚᱞ ᱥᱟᱸᱛᱤ ᱨᱮ ᱮᱢ ᱮ ᱠᱮᱫ ᱟᱭ ᱾ ᱠᱟᱱᱩᱱ ᱨᱮᱱᱟᱜ ᱵᱤᱦᱛᱨᱤᱱ ᱯᱟᱲᱦᱟᱣ ᱞᱟᱹᱜᱤᱫ ᱛᱮ ᱚᱱᱟ ᱛᱟᱭᱚᱢ, ᱩᱱᱤ ᱫᱚ ᱠᱟᱱᱩᱱ ᱨᱮ ᱟᱜ ᱚᱫᱟᱞᱚᱛ ᱨᱮ ᱛᱤᱥ ᱦᱚᱸ ᱵᱟᱝ ᱮ ᱨᱤᱠᱟᱹ ᱞᱮᱫ-ᱟ ᱾ ᱩᱱᱤ ᱫᱚ ᱥᱮᱞᱮᱫ ᱡᱟᱹᱛᱤᱭᱟᱹᱨᱤ ᱨᱮᱱᱟᱜ ᱚᱱᱞᱟᱭᱤᱱ ᱥᱣᱚᱸᱭ ᱥᱮᱵᱟ ᱨᱮ ᱢᱤᱫ ᱯᱷᱨᱤᱱᱞᱟᱱᱥ ᱯᱚᱛᱨᱚᱠᱟᱨ ᱟᱨ ᱮᱰ ᱦᱚᱠ ᱯᱷᱤᱪᱚᱨ ᱨᱤᱱᱤᱡ ᱚᱱᱚᱞᱤᱭᱟᱹ ᱞᱮᱠᱟᱛᱮ ᱠᱟᱹᱢᱤ ᱠᱮᱫ ᱟᱭ ᱺ ᱩᱱᱤ ᱫᱚ ᱚᱛ ᱵᱟᱹᱲᱜᱤ ᱞᱮᱠᱟᱛᱮ ᱟᱭᱢᱟ ᱥᱚᱝᱜᱚᱴᱷᱚᱱ ᱨᱮ ᱟᱭᱢᱟ ᱯᱚᱫᱽ ᱠᱚ ᱨᱮ ᱠᱟᱹᱢᱤ ᱠᱮᱫ ᱟᱭ,  ᱡᱟᱦᱟᱸᱭ ᱥᱣᱮᱭᱪᱷᱚᱱᱤᱠ ᱪᱷᱚᱢᱛᱟ ᱨᱮ ᱰᱮᱞᱴᱟ  ᱛᱤᱨᱞᱟᱹ, ᱪᱮᱭᱱᱚᱞ ᱤᱱᱤᱥᱭᱮᱴᱤᱵᱷ ᱟᱨ ᱯᱷᱮᱢᱤᱱ ᱤᱡᱤᱛᱟᱦᱚᱫᱽ ᱥᱮᱞᱮᱫ ᱢᱮᱱᱟᱜ-ᱟ ᱾
ᱡᱚᱱᱥᱚᱱ ᱮᱱᱰ ᱡᱚᱱᱥᱚᱱ ᱠᱳᱵᱷᱤᱰ-᱑᱙ ᱴᱤᱠᱟᱹ
ᱱᱚᱣᱟ ᱴᱤᱠᱟᱹ ᱫᱚ ᱢᱟᱨᱠᱤᱱ ᱡᱚᱢ ᱟᱨ ᱨᱟᱱ ᱵᱤᱵᱷᱟᱜᱽ ᱠᱷᱚᱱ ᱡᱟᱹᱨᱩᱲ ᱵᱮᱵᱷᱟᱨ ᱞᱟᱹᱜᱤᱛ ᱤᱣᱨᱳᱯᱤᱭᱟᱱ ᱢᱮᱰᱤᱥᱤᱱ ᱮᱡᱮᱱᱥᱤ ᱫᱟᱨᱟᱭᱛᱮ ᱠᱤᱪᱷᱩᱜᱟᱱ ᱥᱚᱨᱛᱚ ᱞᱮᱠᱟᱛᱮ ᱵᱟᱡᱟᱨᱡᱟᱛ ᱨᱮᱱᱟᱜ ᱟᱹᱭᱫᱟᱹᱨᱤᱭ ᱧᱟᱢ ᱟᱠᱟᱫᱟ᱾
ᱥᱟ.ᱠᱷᱭᱟ.ᱛ
ᱛᱷᱚᱠ:ᱠᱳᱵᱷᱤᱰ-᱑᱙ ᱴᱤᱠᱟᱹ
ᱥᱤᱧᱚᱛ ᱨᱮᱭᱟᱜ ᱥᱚᱨᱠᱟᱨᱤ ᱯᱟᱹᱨᱥᱤ ᱠᱚ
ᱥᱤᱧᱚᱛ ᱨᱮᱭᱟᱜ ᱥᱚᱝᱵᱤᱫᱷᱟᱱ ᱞᱮᱠᱟᱛᱮ ᱥᱤᱧᱚᱛ ᱥᱚᱨᱠᱟᱨᱟᱜ ᱥᱚᱨᱠᱟᱨᱤ ᱯᱟᱹᱨᱥᱤ ᱫᱚ ᱫᱮᱵᱽᱱᱟᱜᱽᱨᱤ ᱪᱤᱠᱤ ᱛᱮ ᱦᱤᱱᱫᱤ ᱟᱨ ᱨᱳᱢᱟᱱ ᱪᱤᱠᱤ ᱛᱮ ᱤᱝᱞᱤᱥ᱾ ᱥᱚᱝᱵᱤᱫᱷᱟᱱ ᱨᱮ ᱫᱚ ᱡᱟᱹᱛᱤᱭᱟᱹᱨᱤ ᱯᱟᱹᱨᱥᱤ ᱵᱟᱹᱱᱩᱜᱼᱟ᱾ ᱦᱤᱱᱫᱤ ᱟᱨ ᱤᱝᱞᱤᱥ ᱫᱚ ᱥᱚᱨᱠᱟᱨᱤ ᱱᱟᱱᱟ ᱦᱩᱱᱟᱹᱨ ᱠᱟᱹᱢᱤ ᱨᱮ ᱵᱮᱵᱦᱟᱨ ᱦᱩᱭᱩᱜᱼᱟ, ᱪᱮᱫ ᱞᱮᱠᱟ; ᱥᱚᱝᱥᱚᱫ ᱨᱮ, ᱟᱭᱤᱱ-ᱟᱫᱟᱞᱚᱫ ᱨᱮ ᱯᱚᱱᱚᱛ ᱟᱨ ᱛᱚᱞᱢᱟ ᱥᱚᱨᱠᱟᱨᱟᱜ ᱠᱟᱛᱷᱟ ᱦᱟᱹᱴᱤᱝ ᱨᱮ᱾ ᱯᱚᱱᱚᱛ ᱠᱚ ᱟᱠᱚᱣᱟᱜ ᱥᱚᱨᱠᱟᱨᱤ ᱯᱟᱹᱨᱥᱤ ᱵᱟᱪᱷᱟᱣ ᱨᱮᱭᱟᱜ ᱯᱷᱩᱱᱩᱨᱜᱟᱹᱞ ᱢᱮᱱᱟᱜᱟ᱾ ᱥᱚᱝᱵᱤᱫᱷᱟᱱ ᱨᱮᱭᱟᱜ ᱱᱚᱶᱟ ᱫᱷᱟᱨᱟ ᱞᱮᱠᱟᱛᱮ ᱯᱚᱱᱚᱛ ᱠᱚ ᱛᱚᱞᱢᱟ ᱥᱚᱨᱠᱟᱨᱟᱜ ᱱᱟᱱᱟᱦᱩᱱᱟᱹᱲ ᱠᱟᱹᱢᱤ ᱥᱟᱶ ᱯᱚᱱᱚᱛ ᱨᱮᱭᱟᱜ ᱥᱚᱨᱠᱟᱨᱤ ᱠᱟᱹᱢᱤ ᱨᱮ ᱦᱚ ᱱᱚᱶᱟ ᱯᱟᱹᱨᱥᱤ ᱠᱚ ᱵᱮᱵᱦᱟᱨ ᱫᱟᱨᱮᱭᱟᱜ-ᱟ᱾
ᱯᱚᱱᱚᱛ ᱟᱨ ᱛᱟᱞᱢᱟ ᱥᱟᱥᱚᱱ ᱮᱞᱟᱠᱟ ᱨᱮᱭᱟᱜ ᱥᱚᱨᱠᱟᱨᱤ ᱯᱟᱹᱨᱥᱤ ᱠᱚ
ᱯᱚᱱᱚᱛ ᱨᱮᱭᱟᱜ ᱥᱚᱨᱠᱟᱨᱤ ᱯᱟᱹᱨᱥᱤ ᱠᱚ <section begin=Lists of official languages of states and union territories of India/>
ᱛᱟᱞᱢᱟ ᱥᱟᱱᱚᱱ ᱮᱞᱟᱠᱟ ᱨᱮᱭᱟᱜ ᱥᱚᱨᱠᱟᱨᱤ ᱯᱟᱹᱨᱥᱤ ᱠᱚ
ᱥᱴᱨᱚᱵᱮᱨᱤ
ᱥᱴᱨᱚᱵᱮᱨᱤ (ᱥᱴᱨᱚᱵᱮᱨᱤᱺ Strawberry) ᱫᱚ ᱢᱤᱫᱴᱮᱱ ᱦᱩᱰᱤᱧ ᱞᱟᱹᱵᱤᱫ ᱡᱚᱢ ᱡᱤᱱᱤᱥ ᱠᱟᱱᱟ| ᱱᱤᱭᱟᱹ ᱫᱟᱨᱮ ᱨᱮᱭᱟᱜ ᱩᱥᱩᱞ ᱫᱚ ᱥᱩᱢᱩᱝ ᱢᱤᱫ ᱯᱷᱩᱴ ᱜᱟᱱ ᱜᱮ ᱦᱚᱭᱚᱜ-ᱟ| ᱱᱤᱭᱟᱹ ᱫᱟᱨᱮ ᱨᱮᱭᱟᱜ ᱵᱟᱦᱟ ᱠᱚ ᱫᱚ ᱦᱩᱰᱤᱧ ᱯᱚᱱᱰ ᱨᱚᱝ ᱨᱮᱭᱟᱜ ᱠᱟᱱᱟ| ᱱᱤᱭᱟᱹ ᱫᱚ ᱵᱟᱱᱟᱨ ᱡᱟᱱᱟᱝᱟᱱ ᱛᱟᱦᱮᱱᱟ (Hermaphrodite) ᱛᱟᱦᱟᱸ ᱢᱤᱫ ᱛᱷᱚᱯᱟ ᱫᱟᱨᱮ ᱨᱮ ᱢᱟᱹᱭᱡᱤᱣ ᱡᱟᱱᱟᱝ ᱟᱨ ᱦᱮᱨᱮᱞ ᱡᱟᱱᱟᱝ ᱵᱟᱱᱟᱨ ᱵᱟᱦᱟ ᱜᱮ ᱛᱟᱦᱮᱸᱱᱟ| ᱡᱚ ᱠᱚ ᱫᱚ ᱵᱮᱨᱮᱞ ᱚᱵᱚᱥᱛᱟ ᱨᱮ ᱦᱟᱹᱨᱤᱭᱟᱹᱲ ᱜᱮ ᱛᱟᱦᱮᱱᱟ ᱟᱨ ᱵᱤᱞᱤ ᱞᱮᱱᱠᱷᱟᱱ ᱡᱷᱟᱞᱠᱟᱣ ᱟᱨᱟᱜ ᱨᱚᱝᱚᱜ-ᱟ| ᱵᱮᱨᱮᱞ ᱡᱚ ᱨᱮᱭᱟᱜ ᱥᱤᱵᱤᱞ ᱫᱚ ᱡᱚᱡᱚ ᱜᱮᱭᱟ, ᱢᱮᱱᱠᱷᱟᱱ ᱚᱱᱟ ᱜᱮ ᱵᱤᱞᱤ ᱞᱮᱱᱠᱷᱟᱱ ᱦᱮᱲᱮᱢᱚᱜ-ᱟ| ᱡᱚᱡᱚ- ᱦᱮᱲᱮᱢ ᱥᱟᱫᱟᱱᱟᱜ ᱟᱨ ᱟᱹᱰᱤ ᱢᱚᱧᱡᱽ, ᱧᱮᱞ ᱞᱮᱠᱷᱟᱱ ᱜᱮ ᱡᱚᱡᱚᱢ ᱥᱟᱱᱟ ᱥᱴᱨᱚᱵᱮᱨᱤ ᱡᱚᱛᱚ ᱦᱚᱲ ᱠᱚ ᱠᱩᱥᱤᱟᱭ ᱟᱜ ᱨᱮᱭᱟᱜ ᱟᱥᱚᱞ ᱠᱟᱨᱚᱱ ᱫᱚᱚ ᱦᱦᱚᱭᱚᱜ ᱠᱟᱱᱟ ᱚᱱᱟ ᱨᱮᱭᱟᱜ ᱡᱷᱟᱞᱠᱟᱣᱚᱜ ᱨᱚᱝ|
ᱥᱴᱨᱚᱵᱮᱨᱤ ᱪᱟᱥᱚᱜ ᱴᱷᱟᱺᱭ
ᱱᱟᱦᱟᱜ ᱥᱴᱨᱚᱵᱮᱨᱤ ᱪᱟᱥ ᱫᱷᱟᱹᱨᱛᱤ ᱨᱮᱭᱟᱜ ᱟᱥᱚᱞ ᱫᱤᱥᱚᱢ ᱠᱚ ᱫᱚ ᱦᱚᱭᱚᱜ ᱠᱟᱱᱟ- ᱟᱢᱮᱨᱤᱠᱟ, ᱱᱤᱭᱟᱹ ᱛᱟᱭᱱᱚᱢ ᱨᱮ ᱢᱮᱱᱟᱜ-ᱟ ᱛᱩᱨᱠᱤ, ᱥᱯᱮᱭᱮᱱ, ᱤᱡᱤᱯᱴ, ᱮᱛᱚᱢ ᱠᱮᱨᱤᱭᱟ, ᱢᱮᱠᱥᱤᱠᱚ, ᱡᱟᱯᱟᱱ, ᱯᱚᱞᱮᱱᱰ, ᱡᱟᱨᱢᱟᱱᱤ, ᱨᱟᱥᱤᱭᱟ, ᱤᱴᱟᱞᱤ ᱟᱨ ᱢᱚᱨᱚᱠᱠᱚ ᱮᱢᱟᱱ ᱫᱤᱥᱚᱢ ᱠᱚ| ᱥᱤᱧᱚᱛ ᱫᱤᱥᱚᱢ ᱨᱮ ᱦᱚᱸ ᱱᱟᱦᱟᱜ ᱫᱚ ᱱᱟᱥᱮ ᱵᱟᱝ ᱱᱟᱥᱮ ᱪᱟᱥ ᱦᱚᱭᱚᱜ ᱠᱟᱱ ᱜᱮᱭᱟ| ᱟᱥᱚᱠᱟᱭ ᱛᱮ ᱵᱩᱨᱩ ᱟᱨ ᱨᱮᱭᱟᱲ ᱦᱚᱭ ᱦᱤᱥᱤᱫ ᱴᱷᱟᱺᱭ ᱠᱚ ᱨᱮ| ᱱᱟᱭᱱᱤᱛᱟᱞ, ᱰᱮᱨᱟᱰᱩᱱ (ᱩᱛᱛᱚᱨ ᱯᱨᱚᱫᱮᱥ), ᱢᱟᱦᱟ ᱵᱟᱞᱮᱥᱚᱨ (ᱢᱟᱦᱟᱨᱟᱥᱴᱨᱚ) ᱠᱟᱥᱢᱤᱨ ᱵᱮᱰᱟ, ᱵᱮᱝᱜᱽᱞᱚᱨ ᱟᱨ ᱠᱟᱞᱤᱢᱯᱚᱝ (ᱯᱟᱹᱪᱷᱤᱢ ᱵᱮᱝᱜᱚᱞ) ᱱᱤᱭᱟᱹ ᱠᱚ ᱴᱚᱴᱷᱟ ᱠᱚ ᱨᱮ ᱠᱚ ᱪᱟᱥ ᱜᱮᱭᱟ|
ᱥᱴᱨᱚᱵᱮᱨᱤ ᱨᱮᱱ ᱛᱤᱡᱩ ᱜᱜᱟᱟᱱᱰᱟᱨᱠᱚ
ᱥᱴᱨᱚᱵᱮᱨᱤ ᱫᱚ ᱟᱹᱰᱤ ᱟᱭᱢᱟ ᱞᱮᱠᱟᱱ ᱛᱤᱡᱩ ᱜᱟᱱᱰᱟᱨ ᱠᱚᱠᱚ ᱡᱚᱢᱟ ᱮᱱᱨᱮᱸ ᱦᱚᱸᱸ ᱩᱱᱠᱩ ᱢᱩᱫᱽ ᱨᱮ ᱣᱟᱭᱤᱴ ᱜᱽᱨᱟᱵᱽ, ᱵᱤᱥᱟ, ᱨᱮᱦᱮᱫ ᱡᱚᱢ ᱛᱤᱡᱩ ᱟᱨ ᱢᱳᱣᱟ ᱛᱤᱡᱩ ᱮᱢᱟᱱ ᱠᱚᱠᱚ ᱡᱚᱢᱟ| ᱱᱚᱝᱠᱟ ᱜᱮ ᱵᱷᱮᱠᱩᱨ ᱟᱨ ᱵᱮᱠᱴᱮᱨᱤᱭᱟ ᱦᱚᱸ ᱥᱴᱨᱚᱵᱮᱨᱤ ᱠᱚ ᱡᱚᱢ ᱜᱮᱭᱟ|
ᱥᱟ.ᱠᱷᱭᱟ.ᱛ
ᱛᱷᱚᱠ:ᱡᱚ ᱛᱷᱚᱠ:ᱫᱟᱨᱮ ᱛᱷᱚᱠ:ᱵᱷᱟᱨᱚᱛ ᱫᱤᱥᱚᱢ ᱨᱮᱱᱟᱜ ᱫᱟᱨᱮ
ᱥᱚᱛ
ᱚᱥᱚᱛ, ᱮᱲᱮ ᱵᱟᱝᱢᱟ ᱠᱷᱟᱹᱞᱤᱭᱟᱜ ᱨᱮᱭᱟᱜ ᱩᱞᱴᱟᱹ ᱫᱚ ᱥᱚᱛ ᱪᱮ ᱥᱟᱹᱨᱤᱭᱟᱜ ᱢᱮᱱᱛᱮ ᱵᱚ ᱢᱮᱛᱟᱜ ᱠᱟᱱᱟ ᱾ ᱢᱤᱫ ᱦᱚᱲᱟᱜ ᱠᱟᱹᱢᱤ ᱠᱷᱚᱱ ᱨᱚᱲ ᱠᱷᱚᱱ ᱟᱡᱟᱜ ᱥᱚᱛ ᱚᱥᱚᱛ ᱫᱚ ᱵᱟᱰᱟᱭᱚᱜ-ᱟ ᱾ ᱥᱚᱛ ᱫᱚ ᱚᱥᱚᱛ ᱛᱮ ᱛᱤᱥ ᱦᱚᱸ ᱫᱟᱯᱟᱞ ᱮᱥᱮᱫ ᱠᱟᱛᱮ ᱵᱟᱭ ᱛᱟᱦᱮᱸᱱᱟ ᱾ ᱥᱚᱛ ᱨᱮᱭᱟᱜ ᱡᱤᱛᱠᱟᱹᱨ ᱫᱚ ᱱᱤᱦᱟᱹᱛ ᱦᱩᱭᱩᱜ ᱜᱮᱭᱟ ᱾
ᱥᱟᱺᱜᱽᱭᱟᱹ
ᱤᱝᱞᱤᱥ ᱟᱹᱲᱟᱹ truth ᱫᱚ ᱢᱟᱨᱮ ᱤᱝᱞᱤᱥ ᱟᱹᱲᱟᱹ tríewþ, tréowþ, trýwþ, ᱠᱷᱚᱱ ᱦᱟᱛᱟᱶ ᱟᱠᱟᱱᱟ ᱾ ᱚᱱᱠᱟ ᱜᱮ true ᱟᱹᱲᱟᱹ ᱫᱚ ᱢᱟᱨᱮ ᱤᱝᱞᱤᱥ tríewe, tréowe, ᱠᱷᱚᱱ ᱦᱟᱛᱟᱶ ᱟᱠᱟᱱᱟ ᱾ ᱱᱚᱶᱟ ᱨᱮᱭᱟᱜ ᱢᱮᱱᱮᱛ ᱫᱚ  "faithful" ᱥᱟᱶ ᱢᱤᱫᱚᱜ ᱠᱟᱱᱟ ᱾ ᱱᱚᱶᱟ ᱨᱮᱭᱟᱜ ᱮᱴᱟᱜ ᱢᱮᱱᱮᱛ ᱠᱚᱫᱚ trú, "faith, word of honour; religious faith, belief" ᱮᱢᱟᱱ ᱾
ᱡᱩᱠᱛᱤ ᱨᱮ ᱥᱚᱛ
ᱡᱩᱠᱛᱤ ᱵᱟᱝᱢᱟ ᱛᱚᱨᱠᱚ ᱥᱟᱥᱛᱨᱚ ᱨᱮ ᱢᱤᱫᱴᱟᱝ ᱡᱤᱱᱤᱥ ᱵᱟᱠᱷᱟᱱ ᱨᱚᱲ ᱥᱚᱛ ᱥᱮ ᱚᱥᱚᱛᱟᱜ ᱠᱟᱱᱟ ᱚᱱᱟ ᱵᱟᱵᱚᱛ ᱪᱟᱨᱪᱟ ᱢᱮᱱᱟᱜ-ᱟ ᱾
ᱮᱞᱠᱷᱟ ᱨᱮ ᱥᱚᱛ
ᱥᱚᱛ ᱫᱚ T ᱟᱨ 1 ᱛᱮᱠᱚ ᱚᱞ ᱥᱚᱫᱚᱨ ᱡᱷᱚᱜ ᱚᱥᱚᱛ ᱫᱚ F ᱟᱨ 0 ᱛᱮᱠᱚ ᱚᱞ ᱥᱚᱫᱚᱨᱟ ᱾
ᱨᱟᱡᱮᱥᱣᱚᱨᱤ ᱥᱚᱱᱫᱚᱨ ᱨᱚᱸᱡᱚᱱ
ᱨᱟᱡᱮᱣᱚᱨᱤ ᱥᱩᱱᱫᱚᱨ ᱨᱟᱡᱚᱱ (ᱡᱟᱱᱟᱢ ᱑᱙᱕᱐) ᱢᱤᱫ ᱥᱤᱧᱚᱛᱤᱭᱟ ᱯᱷᱮᱢᱤᱱᱤᱡᱚᱢ ᱵᱟᱰᱟᱭᱟᱱ ᱛᱤᱨᱞᱟᱹ ᱛᱟᱦᱮᱸ ᱠᱟᱱᱟᱭ, ᱤᱝᱜᱽᱨᱟᱡᱤ ᱨᱤᱱᱤᱡ ᱥᱩᱛᱨᱮᱛ ᱟᱨ ᱯᱷᱮᱢᱤᱱᱤᱡᱚᱢ ᱟᱨ ᱡᱟᱱᱟᱝ ᱥᱟᱶ ᱥᱟᱹᱜᱟᱹᱭ ᱟᱱᱟᱜ ᱢᱩᱫᱽᱫᱟ ᱨᱮ ᱟᱭᱢᱟ ᱯᱚᱛᱚᱵ ᱨᱤᱱᱤᱡ ᱚᱱᱚᱞᱤᱭᱟᱹ ᱦᱚᱸ ᱠᱟᱱᱟᱭ ᱾ ᱩᱱᱤᱭᱟᱜ ᱠᱷᱚᱡᱽ ᱠᱩᱥᱤ ᱨᱮ ᱟᱭᱢᱟ ᱥᱟᱛᱟᱢ ᱠᱚ ᱥᱮᱞᱮᱫ ᱢᱮᱱᱟᱜ-ᱟ ᱾ ᱡᱮᱞᱮᱠᱟ ᱚᱯᱪᱟᱨᱤᱠ ᱢᱩᱫ᱘ ᱟᱨ ᱣᱤᱠᱴᱚᱨᱤᱭᱚᱢ ᱭᱩᱜᱽ ᱨᱮᱱᱟᱜ ᱤᱝᱜᱽᱨᱟᱡᱤ ᱥᱟᱶᱦᱮᱫ ᱾ ᱩᱱᱤ ᱫᱚ ᱥᱚᱢᱠᱟᱞᱤᱱ ᱥᱤᱧᱚᱛ ᱛᱤᱨᱞᱟᱹ ᱵᱟᱫᱽ ᱨᱮ ᱢᱩᱫᱤ ᱟᱨ ᱥᱟᱭᱤᱱ ᱯᱚᱥᱴᱥ ᱠᱚ "ᱡᱮᱱᱰᱚᱨ ᱤᱥᱭᱩᱡᱽ ᱤᱱ ᱯᱚᱥᱴ - ᱤᱱᱰᱤᱳᱣᱱᱰᱮᱱᱥ ᱤᱱᱰᱤᱭᱟ" ᱧᱩᱛᱩᱢ ᱟᱱᱟᱜ ᱢᱤᱫ ᱥᱨᱤᱝᱠᱷᱚᱞᱟ ᱦᱚᱸ ᱮ ᱥᱚᱫᱚᱨ ᱠᱮᱫ ᱟᱭ ᱾ ᱩᱱᱤ ᱟᱭᱢᱟ ᱞᱮᱠᱟᱱ ᱯᱚᱛᱚᱵ ᱠᱚᱭ ᱚᱞ ᱥᱚᱫᱚᱨ ᱠᱮᱫ ᱟᱭ, ᱡᱟᱦᱟᱸ ᱫᱚ ᱥᱠᱮᱭᱱᱰᱚᱞ ᱚᱯᱷ ᱫᱽ ᱥᱴᱮᱴ ᱣᱤᱢᱮᱱ ᱠᱚ ᱮᱱᱰ ᱥᱤᱴᱤᱡᱚᱱᱥᱤᱯ ᱤᱱ ᱯᱚᱥᱴᱠᱚᱞᱚᱱᱤᱭᱚᱞ ᱤᱱᱰᱤᱭᱟ ᱟᱨ ᱨᱤᱭᱚᱞ ᱮᱱᱰ ᱤᱢᱮᱡᱤᱱᱮᱴᱮᱰ ᱣᱤᱢᱮᱱ ᱡᱮᱱᱰᱚᱨ, ᱠᱚᱞᱪᱚᱨ ᱮᱱᱰ ᱯᱚᱥᱴᱚᱠᱚᱞᱤᱭᱚᱞᱤᱡᱚᱢ ᱚᱞ ᱠᱚ ᱢᱮᱱᱟᱜ ᱟᱠᱟᱫ ᱛᱟᱭᱟ ᱾
ᱪᱷᱟᱯᱟ ᱥᱚᱫᱚᱨᱟᱜ ᱠᱚ
• ᱫᱽ ᱞᱟᱭᱤ ᱟᱯᱷ ᱫᱽ ᱠᱮᱭᱱᱰ: ᱥᱤᱧᱚᱛ ᱨᱮ ᱤᱝᱜᱽᱨᱟᱡᱤ ᱥᱟᱶᱦᱮᱫ ᱯᱟᱲᱦᱟᱣ (᱑᱙᱙᱒) • ᱫᱽ ᱯᱨᱚᱴᱤᱴᱭᱩᱥᱚᱱ ᱠᱣᱣᱥᱚᱱ(ᱥ): ᱯᱷᱤᱢᱮᱞ ᱮᱡᱮᱱᱥᱤ, ᱥᱮᱠᱥᱩᱣᱟᱞᱤᱴᱤ ᱮᱱᱰ ᱣᱚᱨᱠ (᱑᱙᱙᱖) • ᱤᱡᱽ ᱫᱽ ᱦᱤᱱᱫᱩ ᱜᱚᱰᱮᱥ ᱚ ᱯᱷᱮᱢᱤᱱᱤᱥᱴ? • ᱥᱟᱭᱤᱱ ᱯᱚᱥᱴᱥ : ᱯᱷᱩᱨᱜᱟᱹᱞ ᱦᱩᱭ ᱛᱟᱭᱚᱢ ᱥᱤᱧᱚᱛ ᱨᱮ ᱞᱮᱭᱝᱜᱤᱠ ᱢᱩᱫᱽᱫᱟ ᱠᱚ (᱑᱙᱙᱙) • ᱯᱟᱹᱛᱭᱟᱣ ᱟᱨ ᱤᱢᱮᱡᱤᱱ ᱛᱤᱨᱞᱟᱹ: ᱡᱟᱱᱟᱝ, ᱟᱹᱨᱤᱪᱟᱹᱞᱤ ᱟᱨ ᱩᱛᱛᱚᱨ ᱚᱯᱱᱳᱣᱮᱥᱤᱠᱛᱟ (᱒᱐᱐᱓) • ᱫᱽ ᱥᱠᱮᱭᱱᱰᱚᱞ ᱚᱯᱷ ᱫᱽ ᱥᱴᱮᱴ: ᱛᱤᱨᱞᱟᱹ, ᱠᱟᱱᱩᱱ ᱟᱨ ᱥᱤᱧᱚᱛ ᱨᱮ ᱱᱟᱜᱽᱨᱤᱠᱛᱟ (᱒᱐᱐᱔) • ᱯᱚᱥᱴᱚᱠᱚᱞᱤᱭᱚᱞ ᱡᱮᱱ ᱳᱥᱴᱮᱱ (ᱭᱩ-ᱢᱤ ᱯᱟᱨᱠ ᱥᱟᱶ) (᱒᱐᱑᱕)
ᱩᱞ
ᱩᱞ  ᱫᱚ ᱵᱷᱟᱨᱚᱛ ᱨᱮᱭᱟᱜ ᱡᱟᱹᱛᱤᱭᱟᱹᱨᱤ ᱡᱚ ᱠᱟᱱᱟ ᱾ ᱱᱚᱶᱟ ᱡᱚ ᱫᱚ ᱡᱚᱛᱚ ᱦᱚᱲ ᱜᱮ ᱟᱹᱰᱤ ᱠᱚ ᱠᱩᱥᱤᱭᱟᱜᱼᱟ ᱾ ᱥᱩᱯᱟᱹᱲᱤ ᱫᱚᱲᱚᱢ ᱟᱨ ᱵᱟᱦᱨᱮ ᱥᱟᱡᱟᱣ ᱨᱮᱦᱚᱸ ᱩᱞ ᱥᱟᱠᱟᱢ ᱞᱟᱹᱠᱛᱤᱜᱼᱟ ᱾ ᱟᱵᱚ ᱥᱟᱨᱱᱟ ᱫᱷᱚᱨᱚᱢ ᱦᱚᱲ ᱦᱚᱸ ᱵᱟᱹᱦᱩ ᱜᱟᱹᱰᱤ ᱵᱟᱯᱞᱟ ᱡᱷᱚᱜ ᱩᱞ ᱥᱟᱠᱟᱢ ᱛᱮᱠᱚ ᱥᱟᱡᱟᱣᱟ, ᱥᱮᱸᱫᱽᱨᱟ ᱫᱟᱱ ᱡᱚᱠᱷᱮᱡ ᱡᱟᱶᱟᱭ ᱠᱚᱲᱟ ᱵᱟᱹᱦᱩ ᱩᱞ ᱥᱟᱠᱟᱢ ᱛᱮ ᱫᱟᱜᱼᱮ ᱛᱤᱨᱯᱤ ᱟᱭᱟ ᱾ ᱱᱚᱶᱟ ᱡᱚ ᱫᱚ ᱵᱷᱟᱨᱚᱛ ᱨᱮᱭᱟᱜ ᱡᱚᱛᱚ ᱯᱚᱱᱚᱛ ᱨᱮᱜᱮ ᱧᱟᱢᱚᱜᱼᱟ ᱾ ᱱᱚᱶᱟ ᱡᱚ ᱵᱮᱨᱮᱞ ᱨᱮᱫᱚ ᱯᱨᱭ ᱡᱚᱡᱚ ᱜᱮᱭᱟ ᱟᱨ ᱵᱤᱞᱤ ᱠᱟᱛᱮ ᱫᱚ ᱦᱮᱲᱮᱢ ᱵᱩᱡᱷᱟᱹᱣ ᱟ ᱾
ᱱᱟᱜᱟᱢ
ᱤᱝᱞᱤᱥ ᱛᱮ ᱩᱞ ᱨᱮᱭᱟᱜ ᱧᱩᱛᱩᱢ ᱫᱚ ᱢᱮᱝᱜᱚ (Mango) ᱠᱚ ᱢᱮᱛᱟᱜᱟ ᱾ ᱱᱚᱶᱟ ᱟᱹᱲᱟᱹ ᱫᱚ ᱯᱚᱨᱛᱩᱜᱤᱡᱽ ᱧᱩᱛᱩᱢ "ᱢᱟᱝᱜᱚ" ᱠᱷᱚᱱ ᱦᱮᱡ ᱟᱠᱟᱱᱟ ᱾ ᱢᱮᱝᱜᱚ ᱧᱩᱛᱩᱢ ᱫᱚ ᱢᱟᱞᱚᱭᱟᱞᱚᱢ ᱯᱟᱹᱨᱥᱤ ᱠᱷᱚᱱ ᱦᱟᱛᱟᱣ ᱟᱠᱟᱱᱟ ᱾ ᱯᱚᱨᱛᱩᱜᱤᱡᱽ ᱠᱚ ᱢᱮᱝᱜᱚ ᱧᱩᱛᱩᱢ ᱵᱷᱟᱨᱚᱛ ᱠᱷᱚᱱ ᱤᱫᱤ ᱠᱟᱛᱮ ᱤᱭᱩᱨᱚᱯ ᱨᱮᱠᱚ ᱯᱚᱨᱪᱟᱨ ᱞᱮᱜᱼᱟ ᱾ ᱢᱮᱝᱜᱚ ᱫᱚ ᱵᱤᱫᱮᱥ ᱦᱚᱲ ᱠᱚ ᱦᱟᱛᱟᱣ ᱟᱠᱟᱫ ᱯᱩᱭᱞᱩ ᱵᱷᱟᱨᱚᱛ ᱨᱮᱭᱟᱜ ᱟᱹᱲᱟᱹ ᱠᱟᱱᱟ ᱢᱮᱱᱛᱮ ᱯᱟᱹᱛᱭᱟᱹᱣ ᱢᱮᱱᱟᱜᱼᱟ ᱾ ᱪᱮᱫᱟᱜ ᱪᱮ ᱱᱚᱶᱟ ᱟᱹᱲᱟᱹ ᱫᱚ ᱢᱚᱬᱮ ᱜᱮᱞ ᱥᱟᱭᱟᱝ ᱠᱷᱚᱱ ᱯᱚᱨᱛᱩᱜᱤᱡᱽ ᱟᱹᱲᱟᱹ ᱢᱩᱨᱟᱹᱭ ᱨᱮ ᱧᱮᱞᱚᱜ ᱠᱟᱱᱟ ᱾
ᱯᱚᱨᱠᱟᱨ
ᱱᱚᱶᱟ ᱫᱷᱟᱹᱨᱛᱤ ᱨᱮ ᱢᱤᱫ ᱥᱟᱭ ᱠᱷᱚᱱ ᱵᱤᱥᱛᱤ ᱯᱚᱨᱠᱟᱨ ᱨᱮᱭᱟᱜ ᱩᱞ ᱢᱮᱱᱟᱜᱼᱟ ᱾ ᱚᱱᱟ ᱨᱮᱭᱟᱜ ᱟᱠᱟᱨ, ᱨᱚᱝ, ᱥᱚ, ᱥᱤᱵᱤᱞ ᱫᱚ ᱵᱷᱮᱜᱟᱨ ᱵᱷᱮᱜᱟᱨ ᱜᱮᱭᱟ ᱾ ᱟᱹᱰᱤ ᱦᱚᱲ ᱠᱚ ᱠᱩᱥᱤᱭᱟᱜ ᱞᱮᱠᱟᱱ ᱠᱤᱥᱚᱢ ᱠᱚᱫᱚ ᱦᱩᱭᱩᱜ ᱠᱟᱱᱟ - ᱟᱞᱯᱷᱚᱱᱥᱚ, ᱵᱮᱸᱜᱟᱲᱯᱟᱹᱞᱤ, ᱛᱚᱴᱟᱯᱟᱹᱞᱤ, ᱱᱤᱞᱚᱢ, ᱫᱩᱥᱨᱤ, ᱞᱮᱸᱜᱽᱲᱟ, ᱜᱚᱯᱟᱞᱵᱷᱚᱜᱽ ᱮᱢᱟᱱ ᱾ ᱱᱚᱶᱟ ᱡᱚᱛᱚ ᱠᱚᱨᱮ ᱠᱷᱚᱱ ᱟᱞᱯᱷᱚᱱᱥᱚ ᱠᱤᱥᱚᱢ ᱜᱮ ᱥᱚᱨᱮᱥᱟ ᱾ ᱱᱚᱶᱟ ᱨᱮᱭᱟᱜ ᱥᱚᱸᱫᱷᱟᱲ ᱥᱚ, ᱱᱟᱯᱟᱭ ᱥᱤᱵᱤᱞ, ᱟᱹᱰᱤ ᱜᱟᱱ ᱨᱟᱥᱟ ᱢᱮᱱᱟᱜ ᱠᱷᱟᱹᱛᱤᱨ ᱦᱚᱲ ᱥᱟᱶ ᱵᱚᱸᱜᱟ ᱦᱚᱸ ᱱᱚᱶᱟ ᱡᱚ ᱫᱚ ᱟᱹᱰᱤ ᱠᱚ ᱠᱩᱥᱤᱭᱟᱜᱼᱟ ᱾
ᱩᱞ ᱨᱮᱭᱟᱜ ᱜᱩᱱ
ᱩᱞ ᱫᱟᱨᱮ ᱨᱟᱱ ᱛᱮᱭᱟᱨ ᱠᱚᱨᱮ ᱦᱚᱸ ᱠᱟᱹᱢᱤ ᱨᱮ ᱦᱟᱹᱡᱩᱜᱼᱟ ᱾ ᱚᱱᱟ ᱨᱮ ᱟᱹᱰᱤ ᱜᱟᱱ ᱱᱤᱣᱴᱨᱤᱮᱱᱴᱥ ᱠᱚ ᱛᱟᱦᱮᱸᱱᱟ ᱟᱨ ᱦᱚᱲᱢᱚ ᱞᱟᱹᱜᱤᱫ ᱛᱮ ᱦᱚᱸ ᱵᱮᱥ ᱜᱮᱭᱟ ᱾ ᱩᱞ ᱨᱮ ᱫᱚ ᱒᱕᱐ ᱠᱤᱞᱚ (᱖᱐ Kcal) ᱜᱟᱱ ᱛᱟᱠᱚᱛ ᱢᱮᱱᱟᱜᱟ ᱚᱠᱟ ᱫᱚ ᱥᱮᱣ (Apple) ᱠᱷᱚᱱ ᱫᱚ ᱠᱟ.ᱛᱤᱡ ᱡᱟᱹᱥᱛᱤ ᱜᱮᱭᱟᱭ ᱾ ᱩᱞ ᱨᱮ ᱟᱹᱰᱤ ᱜᱟᱱ ᱱᱩᱴᱨᱤᱮᱱᱴᱥ (nutrients) ᱢᱮᱱᱟᱜᱼᱟ ᱢᱮᱱᱠᱷᱟᱱ ᱚᱱᱟ ᱨᱮ Vitamin C ᱟᱨ folate ᱡᱟᱹᱥᱛᱤ ᱢᱮᱱᱟᱜᱼᱟ ᱚᱠᱟ ᱦᱚᱲᱢᱚ ᱞᱟᱹᱜᱤᱫ ᱛᱮ ᱩᱵᱤ ᱞᱟᱵᱠᱟᱨᱤ ᱠᱟᱱᱟ ᱾
ᱱᱟᱯᱟᱭ ᱜᱩᱱ
ᱩᱞ ᱫᱚ ᱥᱤᱛᱩᱝ ᱨᱤᱛᱩ ᱨᱮ ᱡᱟᱹᱥᱛᱤ ᱦᱩᱭᱩᱜᱼᱟ, ᱛᱤᱱᱟᱹᱜ ᱜᱟᱱ ᱩᱞ ᱫᱟᱨᱮ ᱫᱚ ᱱᱚᱠᱟ ᱢᱮᱱᱟᱜᱼᱟ ᱚᱠᱟ ᱡᱷᱚᱛᱚ ᱥᱮᱨᱢᱟ ᱡᱚ ᱮᱢᱟᱭ ᱾ ᱱᱚᱶᱟ ᱫᱟᱨᱮ ᱥᱟᱦᱟᱱ ᱞᱮᱠᱷᱟ ᱦᱚᱸ ᱠᱚ ᱠᱟᱹᱢᱤ ᱨᱮ ᱠᱚ ᱟᱹᱜᱩᱭᱜᱮᱭᱟ ᱾ ᱱᱚᱶᱟ ᱩᱞ ᱨᱮᱭᱟᱜ ᱫᱚ ᱟᱭᱩᱨᱵᱮᱫᱽ ᱨᱮ ᱦᱚᱸ ᱠᱚ ᱠᱟᱹᱢᱤ ᱨᱮ ᱟᱹᱜᱩᱭ ᱜᱮᱭᱟ ᱠᱚ ᱾
ᱩᱞ ᱪᱟᱥ
ᱩᱞ ᱪᱟᱥ ᱫᱚ ᱯᱩᱨᱟᱹ ᱥᱤᱧᱚᱛ ᱫᱤᱥᱚᱢ ᱨᱮ ᱡᱟᱹᱥᱛᱤ ᱠᱚ ᱪᱟᱥᱟ ᱾
ᱪᱤᱛᱟ.ᱨ ᱠᱚ
thumb|ᱢᱟᱞᱰᱟ ᱨᱮᱭᱟᱜ ᱩᱞ
ᱥᱟᱹᱠᱷᱭᱟᱹᱛ
ᱛᱷᱚᱠ:ᱫᱟᱨᱮ ᱛᱷᱚᱠ:ᱡᱚ ᱛᱷᱚᱠ:ᱵᱷᱟᱨᱚᱛ ᱫᱤᱥᱚᱢ ᱨᱮᱱᱟᱜ ᱫᱟᱨᱮ ᱛᱷᱚᱠ:ᱣᱤᱠᱤᱢᱩᱨᱟᱹᱭ ᱥᱟᱞᱟᱜ ᱡᱩᱲᱟᱹᱣ ᱠᱟᱱ ᱥᱟᱦᱴᱟ
ᱡᱚᱭᱯᱩᱨᱦᱟᱴ ᱦᱚᱱᱚᱛ
ᱡᱚᱭᱯᱩᱨᱦᱟᱴ ᱦᱚᱱᱚᱛ ᱵᱟᱝᱞᱟᱫᱮᱥ ᱨᱮᱭᱟᱜ ᱩᱛᱟᱹᱨᱼᱯᱟᱹᱪᱷᱤᱢ ᱚᱱᱪᱚᱞ ᱨᱟᱡᱽᱥᱟᱦᱤ ᱠᱷᱚᱸᱰ ᱨᱮᱭᱟᱜ ᱢᱤᱫᱴᱟᱝ ᱯᱚᱨᱥᱟᱥᱚᱱᱤᱠ ᱚᱱᱪᱚᱞ ᱠᱟᱱᱟ᱾ =ᱱᱟᱜᱟᱢ= ᱡᱚᱭᱯᱩᱨᱦᱟᱴ ᱦᱚᱱᱚᱛ ᱨᱮᱱᱟᱜ ᱩᱛᱟᱹᱨ ᱫᱚ ᱜᱟᱭᱵᱟᱱᱫᱷᱟ ᱦᱚᱱᱚᱛ, ᱫᱤᱱᱟᱸᱡᱽᱯᱩᱨ ᱦᱚᱱᱚᱛ ᱟᱨ ᱵᱷᱚᱨᱚᱛ ᱨᱮᱭᱟᱜ ᱥᱤᱢᱟᱸᱱᱟ, ᱯᱩᱨᱩᱵᱽ ᱫᱚ ᱵᱚᱜᱩᱲᱟ ᱦᱚᱱᱚᱛ ᱟᱨ ᱜᱟᱭᱵᱟᱱᱫᱷᱟ ᱦᱚᱱᱚᱛ, ᱚᱱᱟ ᱦᱚᱱᱚᱛ ᱫᱚ ᱙᱖᱕,᱘᱘ ᱵᱚᱨᱜᱚ ᱠᱤᱞᱚᱢᱤᱴᱟᱹᱨ ᱥᱩᱢᱩᱝ ᱠᱟᱱᱟ᱾
=ᱯᱚᱨᱥᱟᱥᱚᱱᱤᱠ ᱮᱞᱟᱠᱟ ᱠᱚ= ᱡᱚᱭᱯᱩᱨᱦᱟᱴ ᱦᱚᱱᱚᱛ ᱨᱮ ᱕ ᱜᱚᱴᱟᱝ ᱩᱯᱚᱡᱮᱞᱟ ᱢᱮᱱᱟᱜᱼᱟ᱾ ᱚᱱᱟ ᱠᱚ ᱫᱚ ᱦᱩᱭᱩᱜ ᱠᱟᱱᱟ ᱺ ᱟᱨᱦᱚᱸ ᱕ ᱜᱚᱴᱟᱝ ᱯᱚᱣᱨᱚᱥᱚᱵᱷᱟ, ᱓᱒ ᱜᱚᱴᱟᱝ ᱤᱣᱱᱤᱭᱚᱱ, ᱙᱘᱘ ᱜᱚᱴᱟᱝ ᱟᱛᱚ ᱟᱨ ᱗᱖᱒ ᱜᱚᱴᱟᱝ ᱢᱚᱣᱡᱟ ᱢᱮᱱᱟᱜᱼᱟ᱾ =ᱫᱷᱚᱨᱚᱢ= ᱡᱟᱹᱥᱛᱤ ᱜᱟᱱ ᱦᱚᱲ ᱜᱮ ᱤᱥᱞᱟᱢ ᱫᱷᱚᱨᱚᱢ ᱢᱮᱱᱟᱜ ᱠᱚᱼᱳᱭᱟ᱾ ᱢᱭᱥᱞᱤᱢ ᱞᱮᱠᱷᱟ ᱛᱮᱠᱚ ᱡᱟᱹᱥᱛᱤ ᱨᱮᱦᱚᱸ ᱱᱚᱸᱰᱮ ᱦᱤᱱᱫᱩ,ᱵᱚᱫᱫᱷᱚ ᱫᱷᱚᱨᱚᱢ ᱥᱟᱶ ᱛᱷᱚᱲᱟ ᱟᱫᱤᱵᱟᱥᱤ ᱦᱚᱲ ᱦᱚᱸ ᱢᱮᱱᱟᱜ ᱠᱳᱭᱟ᱾ ᱥᱟᱱᱛᱟᱞ,ᱫᱷᱟᱸᱜᱚᱲ, ᱢᱩᱸᱰᱟᱹ, ᱢᱟᱞᱦᱤ,ᱵᱩᱱᱟᱸ, ᱠᱚᱸᱪ, ᱦᱚᱸ, ᱨᱟᱡᱽᱵᱚᱝᱥᱤ,ᱯᱟᱦᱟᱱ᱾ ᱟᱫᱤᱵᱟᱥᱤᱨᱟᱜ ᱦᱟᱨ ᱒ᱹ᱒᱕%᱾ ᱡᱚᱛᱟᱛᱮ ᱔᱘᱐᱐᱐ ᱜᱟᱱ(᱒᱐᱐᱑) =ᱫᱩᱨᱤᱵᱽ= ᱡᱚᱭᱯᱩᱨᱦᱟᱴ ᱦᱚᱱᱚᱛ ᱨᱮᱭᱟᱜ ᱫᱩᱨᱤᱵ ᱫᱚ ᱡᱷᱮᱛ ᱠᱟᱹᱢᱤ ᱟᱥᱟ ᱨᱮᱜᱮ᱾ ᱡᱚᱭᱯᱩᱨᱦᱟᱴ ᱨᱮᱭᱟᱜ ᱩᱛᱟᱹᱨ ᱫᱚ ᱦᱩᱲᱩ ᱜᱮ ᱡᱟᱹᱥᱛᱤ᱾ ᱟᱨ ᱱᱚᱸᱰᱮ ᱫᱚ ᱦᱟᱠᱩ ᱟᱵᱟᱫ ᱮᱠᱟᱞ ᱜᱮ ᱪᱟᱵᱟᱜ ᱞᱟᱹᱜᱤᱫ᱾
=ᱱᱟᱹᱭ ᱱᱟᱞᱟ=
ᱥ
ᱠᱮᱪᱮᱫ ᱟᱲᱟᱝ ᱠᱚ
ᱛ|ᱛ ᱜ|ᱜ ᱝ|ᱝ ᱞ|ᱞ ᱠ|ᱠ ᱡ|ᱡ ᱢ|ᱢ ᱣ|ᱣ ᱥ|ᱥ ᱦ|ᱦ ᱧ|ᱧ ᱨ|ᱨ ᱪ|ᱪ ᱫ|ᱫ ᱬ|ᱬ ᱭ|ᱭ ᱯ|ᱯ ᱰ|ᱰ ᱱ|ᱱ ᱲ|ᱲ ᱴ|ᱴ ᱵ|ᱵ ᱶ|ᱶ ᱷ|ᱷ
ᱥᱟᱹᱠᱷᱭᱟᱹᱛ
ᱛᱷᱚᱠ:ᱚᱞ ᱪᱤᱠᱤ ᱛᱷᱚᱠ:ᱠᱮᱪᱮᱫ ᱟᱲᱟᱝ
ᱥᱤᱧᱚᱛ ᱨᱮ ᱠᱳᱵᱷᱤᱰ-᱑᱙ ᱢᱚᱦᱟᱢᱟᱨᱤ
ᱥᱤᱧᱚᱛ ᱨᱮ ᱠᱳᱵᱷᱤᱰ-᱑᱙ ᱢᱚᱦᱟᱢᱟᱨᱤ ᱫᱚ ᱟᱹᱰᱤ ᱜᱟᱹᱦᱤᱨ ᱛᱮ ᱥᱟᱦᱮᱫ ᱭᱚᱱᱟᱛᱨᱚ ᱨᱮ ᱟᱡᱟᱨ ᱥᱤᱨᱡᱚᱱᱮᱫ ᱠᱚᱨᱳᱱᱟᱵᱷᱟᱭᱨᱟᱥ ᱒ (ᱥᱟᱨᱥ-ᱠᱳᱵᱷ-᱒) ᱧᱩᱛᱩᱢᱟᱱ ᱢᱤᱫ ᱞᱮᱠᱟᱱ ᱠᱚᱨᱳᱱᱟᱵᱷᱟᱭᱨᱟᱥ ᱛᱮ ᱦᱩᱭᱩᱜ ᱠᱟᱱ ᱡᱮᱜᱮᱛ ᱡᱟᱠᱟᱛ ᱢᱚᱦᱟᱢᱟᱨᱤ ᱨᱮᱭᱟᱜ ᱢᱤᱫ ᱦᱤᱸᱥ ᱠᱟᱱᱟ ᱾ ᱥᱤᱧᱚᱛ ᱨᱮ ᱠᱳᱵᱷᱤᱰ-᱑᱙ ᱨᱮᱭᱟᱜ ᱯᱩᱭᱞᱩ ᱠᱮᱥ ᱓᱐ ᱡᱟᱱᱩᱣᱟᱨᱤ ᱒᱐᱒᱐ ᱨᱮ ᱥᱟᱵ ᱧᱟᱢ ᱞᱮᱱᱟ, ᱡᱟᱦᱟᱸ ᱫᱚ ᱪᱤᱱ ᱫᱤᱥᱚᱢ ᱠᱷᱚᱱ ᱦᱮᱡ ᱟᱠᱟᱱᱟ ᱾ ᱱᱤᱛ ᱦᱟᱹᱵᱤᱫ ᱛᱮ, ᱥᱤᱧᱚᱛ ᱨᱮ ᱮᱥᱤᱭᱟ ᱨᱮᱭᱟᱜ ᱥᱟᱱᱟᱢ ᱠᱷᱚᱱ ᱡᱟᱹᱥᱛᱤ ᱴᱷᱟᱹᱣᱠᱟᱹ ᱟᱠᱟᱱ ᱠᱳᱵᱷᱤᱰ ᱠᱮᱥ ᱢᱮᱱᱟᱜᱼᱟ ᱾ ᱑᱒ ᱡᱩᱱ ᱒᱐᱒᱑ ᱨᱮᱭᱟᱜ ᱦᱤᱥᱟᱹᱵᱽ ᱞᱮᱠᱟᱛᱮ ᱥᱤᱧᱚᱛ ᱨᱮ ᱡᱮᱜᱮᱛ ᱡᱟᱠᱟᱛ ᱢᱩᱸᱫᱽ ᱨᱮ ᱒.᱙᱓ ᱠᱳᱴᱤ ᱴᱷᱟᱹᱣᱠᱟᱹ ᱟᱠᱟᱱ ᱠᱮᱥ ᱥᱟᱶᱛᱮ ᱫᱚᱥᱟᱨ ᱡᱟᱹᱥᱛᱤ (ᱥᱮᱞᱮᱫ ᱯᱚᱱᱚᱛ ᱛᱟᱭᱚᱢ) ᱠᱳᱵᱷᱤᱰ-᱑᱙ ᱟᱡᱟᱨ ᱨᱮᱭᱟᱜ ᱮᱞᱠᱷᱟ ᱢᱮᱱᱟᱜᱼᱟ ᱟᱨ ᱓᱖᱗,᱐᱘᱑ ᱜᱚᱡ ᱜᱩᱨ ᱥᱟᱶᱛᱮ ᱛᱮᱥᱟᱨ ᱡᱟᱹᱥᱛᱤ (ᱥᱮᱞᱮᱫ ᱯᱚᱱᱚᱛ ᱟᱨ ᱵᱨᱟᱡᱤᱞ ᱛᱟᱭᱚᱢ) ᱜᱚᱡ ᱨᱮᱭᱟᱜ ᱮᱞ ᱢᱮᱱᱟᱜᱼᱟ ᱾
ᱥᱤᱧᱚᱛ ᱨᱮ ᱯᱩᱭᱞᱩ ᱠᱳᱵᱷᱤᱰ-᱑᱙ ᱨᱮᱭᱟᱜ ᱠᱮᱥ ᱫᱚ ᱠᱮᱨᱟᱞᱟ ᱨᱮᱭᱟᱜ ᱛᱨᱤᱥᱩᱨ, ᱟᱞᱟᱯᱯᱩᱡᱷᱟ ᱟᱨ ᱠᱟᱥᱟᱨᱜᱚᱰ ᱥᱚᱦᱚᱨ ᱨᱮ ᱨᱤᱯᱳᱨᱴ ᱦᱩᱭ ᱞᱮᱱᱟ, ᱡᱟᱦᱟᱸ ᱨᱮ ᱯᱮᱭᱟ ᱥᱤᱧᱚᱛᱤᱭᱟᱹ ᱢᱮᱰᱤᱠᱮᱞ ᱞᱟᱹᱴᱷᱩᱣᱟᱹ ᱪᱤᱱ ᱨᱮᱭᱟᱜ ᱩᱦᱟᱱ ᱠᱷᱚᱱ ᱠᱚ ᱨᱩᱣᱟᱹᱲ ᱦᱮᱡ ᱞᱮᱱᱟ ᱾ ᱒᱓ ᱢᱟᱨᱪ ᱦᱤᱞᱳᱜ ᱠᱮᱨᱟᱞᱟ ᱨᱮ ᱞᱚᱠᱰᱟᱭᱩᱱ ᱠᱚ ᱩᱪᱷᱟᱹᱱ ᱞᱮᱫᱟ, ᱟᱨ ᱒᱕ ᱢᱟᱨᱪ ᱦᱤᱞᱚᱜ ᱜᱚᱴᱟ ᱫᱤᱥᱚᱢ ᱨᱮ ᱾ ᱒᱐᱒᱐ ᱨᱮᱭᱟᱜ ᱢᱮ-ᱛᱟᱞᱟ ᱦᱟᱹᱵᱤᱫ ᱛᱮ ᱫᱤᱥᱚᱢ ᱨᱮ ᱨᱤᱯᱳᱨᱴ ᱞᱮᱱ ᱠᱮᱥ ᱨᱮᱭᱟᱜ ᱚᱨᱫᱷᱮᱠ ᱠᱮᱥ ᱜᱮ ᱫᱤᱥᱚᱢ ᱨᱮᱭᱟᱜ ᱢᱚᱬᱮ ᱜᱚᱴᱟᱱ ᱥᱚᱦᱚᱨ ᱢᱩᱢᱵᱟᱭ, ᱫᱤᱞᱞᱤ, ᱚᱦᱢᱚᱫᱟᱵᱟᱫᱽ, ᱪᱮᱱᱱᱟᱭ ᱟᱨ ᱴᱷᱟᱱᱮ ᱨᱮ ᱛᱟᱦᱮᱸ ᱠᱟᱱᱟ ᱾ ᱑᱐ ᱡᱩᱱ ᱨᱮ, ᱯᱩᱭᱞᱩ ᱫᱷᱟᱣ ᱞᱮᱠᱟ ᱥᱤᱧᱚᱛ ᱨᱮᱭᱟᱜ ᱴᱷᱤᱠ ᱨᱩᱣᱟᱹᱲ (recoveri) ᱫᱚᱨ ᱪᱟᱹᱞᱩ (active) ᱫᱚᱨ ᱠᱷᱚᱱ ᱰᱷᱮᱨ ᱮᱱᱟ ᱾ ᱱᱟᱣᱟ ᱟᱨ ᱪᱟᱹᱞᱩ ᱢᱮᱱᱟᱜ ᱠᱮᱥ ᱥᱟᱶᱛᱮ ᱥᱮᱯᱴᱮᱢᱵᱚᱨ ᱪᱟᱸᱫᱚ ᱛᱮᱜᱮ ᱤᱱᱯᱷᱮᱠᱥᱟᱱ ᱫᱚᱨ ᱦᱚᱸ ᱠᱚᱢ ᱦᱮᱡ ᱮᱱᱟ ᱾ ᱟᱵᱟᱨ ᱛᱟᱞᱟ ᱥᱮᱯᱴᱮᱢᱵᱚᱨ ᱛᱮᱜᱮ ᱫᱤᱱᱟᱹᱢ ᱠᱮᱥ ᱵᱟᱲᱦᱟᱣ ᱠᱟᱛᱮ ᱙᱐,᱐᱐᱐ ᱠᱷᱚᱱ ᱦᱚᱸ ᱡᱟᱹᱥᱛᱤ ᱨᱤᱯᱳᱨᱚᱜ ᱠᱟᱱ ᱛᱟᱦᱮᱱᱟ, ᱡᱟᱦᱟᱸ ᱫᱚ ᱡᱟᱱᱩᱣᱟᱨᱤ ᱒᱐᱒᱑ ᱨᱮ ᱠᱚᱢ ᱠᱟᱛᱮ ᱑᱕,᱐᱐᱐ ᱨᱮ ᱧᱩᱨ ᱮᱱᱟ ᱾
ᱱᱚᱣᱟ ᱨᱮᱭᱟᱜ ᱫᱚᱥᱟᱨ ᱦᱮᱞᱠᱟᱣ ᱫᱚ ᱢᱟᱨᱪ ᱒᱐᱒᱑ ᱨᱮ ᱮᱦᱚᱵ ᱞᱮᱱᱟ ᱡᱟᱦᱟᱸ ᱫᱚ ᱯᱩᱭᱞᱩ ᱦᱮᱞᱠᱟᱣ ᱠᱷᱚᱱ ᱟᱹᱰᱤ ᱢᱟᱨᱟᱝ ᱛᱟᱦᱮ ᱠᱟᱱᱟ ᱾ ᱫᱤᱥᱚᱢ ᱨᱮᱭᱟᱜ ᱟᱭᱢᱟ ᱡᱟᱭᱜᱟ ᱠᱚᱨᱮ ᱜᱮ ᱴᱤᱠᱟᱹ, ᱦᱟᱥᱯᱟᱛᱟᱞ ᱵᱮᱰ, ᱚᱠᱥᱤᱡᱮᱱ ᱥᱤᱞᱤᱱᱰᱟᱨ ᱟᱨ ᱮᱴᱟᱜ ᱨᱟᱱ ᱠᱚ ᱨᱮᱭᱟᱜ ᱚᱵᱷᱟᱵᱽ ᱧᱮᱞᱚᱜ ᱠᱟᱱ ᱛᱟᱦᱮᱱᱟ ᱾ ᱮᱯᱨᱤᱞ ᱛᱟᱭᱚᱢ, ᱥᱤᱧᱚᱛ ᱨᱮ ᱡᱮᱜᱮᱛ ᱨᱮᱭᱟᱜ ᱥᱟᱱᱟᱢ ᱠᱷᱚᱱ ᱡᱟᱹᱥᱛᱤ ᱮᱠᱴᱤᱵᱷ ᱠᱮᱥ ᱧᱮᱞ ᱧᱟᱢᱚᱜ ᱠᱟᱱ ᱛᱟᱦᱮᱱᱟ ᱾ ᱓᱐ ᱮᱯᱨᱤᱞ ᱒᱐᱒᱑ ᱨᱮ, ᱫᱤᱥᱚᱢ ᱨᱮᱭᱟᱜ ᱒᱔ ᱴᱟᱲᱟᱝ ᱢᱩᱸᱫᱽ ᱨᱮ ᱯᱩᱭᱞᱩ ᱫᱷᱟᱣ ᱔᱐᱐,᱐᱐᱐ ᱠᱷᱚᱱ ᱦᱚᱸ ᱡᱟᱹᱥᱛᱤ ᱠᱮᱥ ᱨᱤᱯᱳᱨᱴ ᱦᱩᱭ ᱞᱮᱱᱟ ᱾ ᱦᱚᱨᱢᱚ ᱵᱟᱹᱠᱷᱩᱞ ᱨᱮᱱ ᱦᱚᱲ ᱠᱚᱠᱚ ᱢᱮᱱᱮᱫ ᱛᱟᱦᱮᱱᱟ ᱟᱭᱢᱟ ᱜᱟᱱ ᱠᱟᱨᱚᱱ ᱠᱷᱟᱹᱛᱤᱨ ᱛᱮ ᱥᱤᱧᱚᱛ ᱨᱮᱭᱟᱜ ᱮᱞᱠᱷᱟ ᱠᱚᱢ ᱞᱟᱹᱭ ᱦᱩᱭᱟᱠᱟᱱᱟ ᱾
ᱥᱤᱧᱚᱛ ᱟᱡᱟᱜ ᱴᱤᱠᱟᱹ ᱠᱟᱹᱢᱤᱦᱚᱨᱟ ᱑᱖ ᱡᱟᱱᱩᱣᱟᱨᱤ ᱒᱐᱒᱑ ᱠᱷᱚᱱ ᱮ ᱮᱦᱚᱵ ᱟᱠᱟᱫᱟ, ᱟᱨ ᱮᱯᱨᱤᱞ ᱦᱟᱹᱵᱤᱫ ᱛᱮ ᱫᱤᱱᱟᱹᱢ ᱓᱐ ᱠᱷᱚᱱ ᱔᱐ ᱞᱟᱠᱷ ᱴᱤᱠᱟᱹ ᱮᱢ ᱦᱩᱭᱩᱜ ᱠᱟᱱ ᱛᱟᱦᱮᱸᱱᱟ ᱾ ᱥᱤᱧᱚᱛ ᱡᱟᱹᱲᱩᱨᱤ ᱵᱮᱵᱷᱟᱨ ᱞᱟᱹᱜᱤᱫ ᱚᱠᱥᱯᱷᱳᱨᱰ-ᱮᱥᱴᱨᱟᱡᱮᱱᱤᱠᱟ (ᱠᱳᱵᱷᱤᱥᱤᱞᱰ), ᱥᱤᱧᱚᱛ ᱨᱮ ᱛᱮᱭᱟᱨᱚᱜ ᱠᱟᱱ ᱠᱳᱵᱷᱮᱠᱥᱤᱱ, ᱥᱯᱩᱛᱱᱤᱠ ᱵᱷᱤ ᱟᱨ ᱢᱚᱰᱟᱨᱱᱟ ᱴᱤᱠᱟᱹ ᱨᱮᱭᱟᱜ ᱪᱷᱟᱹᱨ ᱮ ᱮᱢ ᱟᱠᱟᱫᱟ ᱾ ᱒᱕ ᱢᱮ ᱒᱐᱒᱑ ᱨᱮᱭᱟᱜ ᱦᱤᱥᱟᱹᱵᱽ ᱞᱮᱠᱟᱛᱮ, ᱫᱤᱥᱚᱢ ᱨᱮ ᱒᱐ ᱠᱳᱴᱤ ᱠᱷᱚᱱ ᱦᱚᱸ ᱡᱟᱹᱥᱛᱤ ᱴᱤᱠᱟᱹ ᱮᱢ ᱦᱩᱭᱟᱠᱟᱱᱟ ᱾
ᱤ. ᱜᱟᱭᱚᱛᱨᱤ
ᱤᱪᱟᱢᱯᱟᱛᱤ ᱜᱟᱭᱚᱛᱨᱤ (ᱱᱤ ᱜᱟᱭᱚᱛᱨᱤ ᱵᱟᱥᱚᱱᱛ ᱥᱚᱵᱷᱟ), ᱟᱫᱚ "ᱵᱤᱬᱟ ᱜᱟᱭᱚᱛᱨᱤ" (ᱡᱟᱱᱟᱢ ᱙ ᱱᱚᱵᱷᱮᱢᱵᱚᱨ ᱑᱙᱕᱙) ᱞᱮᱛᱟᱛᱮ ᱵᱟᱰᱟᱭᱚ ᱟ ᱴᱨᱮᱰᱤᱥᱚᱱᱟᱞ (Traditional) ᱠᱚᱨᱱᱟᱴᱚᱠ ᱨᱟᱦᱟ ᱟᱲᱟᱝ ᱨᱮᱱᱟᱜ ᱢᱤᱫ ᱵᱤᱬᱟ ᱞᱟᱹᱠᱪᱟᱨᱟᱨ ᱠᱟᱱᱟ ᱾ ᱚᱱᱟ ᱱᱚᱵᱷᱮᱢᱵᱚᱨ, ᱒᱐᱑᱓ ᱨᱮ ᱛᱟᱢᱤᱞᱱᱟᱰᱩ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤ ᱡᱮ. ᱡᱚᱭᱞᱟᱞᱤᱛᱟ ᱤᱫᱤ ᱛᱮ ᱛᱟᱢᱤᱞᱱᱟᱰᱩ ᱨᱟᱦᱟ ᱟᱲᱟᱝ ᱟᱨ ᱞᱟᱞᱤᱛᱟ ᱵᱟᱰᱚᱦᱤ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱨᱮᱱᱟᱜ ᱯᱩᱭᱞᱩ ᱠᱩᱞᱯᱟᱛᱤ ᱞᱮᱛᱟᱛᱮ ᱵᱚᱞᱚ ᱞᱮᱱᱟ ᱛᱟᱦᱮᱸᱫ ᱾
ᱤ. ᱜᱟᱭᱚᱛᱨᱤ ᱫᱚ ᱒᱐᱐᱒ ᱨᱮ ᱨᱟᱷᱟ ᱟᱲᱟᱝ ᱜᱟᱭᱟᱱ ᱮᱠᱮᱰᱮᱢᱤ ᱥᱤᱨᱯᱷᱟᱹ, ᱑᱙᱘᱔ ᱨᱮ ᱛᱟᱢᱤᱞᱱᱟᱰᱩ ᱥᱚᱨᱠᱟᱨᱟᱜ ᱞᱮᱠᱟᱛᱮ ᱰᱨ. ᱮᱢᱡᱤᱟᱨ ᱥᱮᱫ ᱠᱷᱚᱱ "ᱠᱟᱞᱤᱢᱢᱚᱬᱤ" ᱥᱤᱨᱯᱷᱟᱹ ᱟᱨ ᱒᱐᱑᱑ ᱨᱮ ᱨᱚᱴᱨᱤ ᱠᱩᱢᱩᱴ, ᱢᱟᱫᱽᱨᱟᱥ ᱥᱟᱢᱟᱝ ᱠᱷᱚᱱ ᱞᱟᱭᱤᱯᱷᱴᱟᱭᱤᱢ ᱟᱪᱤᱣᱢᱮᱸᱴ ᱥᱤᱨᱯᱷᱟᱹ ᱧᱟᱢ ᱠᱮᱫᱼᱟ ᱾ ᱥᱤᱨᱟᱹ ᱢᱚᱱᱨᱨᱤ ᱛᱟᱢᱤᱞᱱᱟᱰᱩ ᱡᱮ. ᱡᱚᱭᱞᱟᱞᱤᱛᱟ, ᱤ. ᱜᱟᱭᱚᱛᱨᱤ ᱫᱚ ᱒᱐᱑᱑ ᱨᱮ ᱪᱮᱱᱱᱟᱭ, ᱛᱤᱨᱩᱵᱮᱭᱟᱨᱩ, ᱢᱟᱫᱩᱨᱮ ᱟᱨ ᱠᱚᱭᱟᱢᱵᱟᱴᱩᱨ ᱨᱮ ᱛᱟᱢᱤᱞᱱᱟᱰᱩ ᱥᱚᱨᱠᱟᱨ ᱨᱟᱦᱟ ᱟᱲᱟᱝ ᱵᱤᱨᱫᱟᱹᱜᱟᱲ ᱨᱤᱱᱤᱡ ᱢᱟᱱ ᱪᱟᱞ ᱫᱤᱥᱟᱹ ᱩᱫᱩᱜᱤᱦ ᱞᱮᱠᱟᱛᱮ ᱵᱚᱞᱚ ᱮᱱᱟ ᱾ ᱜᱟᱭᱚᱛᱨᱤ ᱫᱚ ᱥᱟᱞ ᱒᱐᱑᱗ ᱨᱮ ᱡᱮᱜᱮᱫ ᱛᱟᱢᱤᱞ ᱵᱤᱨᱫᱟᱹᱜᱟᱲ ᱤᱫᱤ ᱛᱮ ᱫᱤᱥᱟᱹ ᱩᱫᱩᱜᱤᱦ ᱠᱷᱚᱱ ᱢᱟᱱ ᱪᱟᱞ ᱟᱫᱮᱭᱟ ᱾
ᱵᱮᱯᱟᱨ
ᱤ. ᱜᱟᱭᱚᱛᱨᱤ ᱟᱜ ᱡᱟᱱᱟᱢ ᱙ ᱱᱚᱵᱷᱮᱢᱵᱚᱨ ᱑᱙᱕᱙ ᱨᱮ ᱠᱚᱢᱞᱟ ᱟᱥᱣᱟᱛᱷᱟᱢᱟ, ᱵᱤᱬᱟ ᱵᱷᱤᱫᱩᱥᱤ, ᱟᱨ ᱛᱮᱞᱜᱩ ᱯᱷᱤᱞᱢ ᱤᱱᱰᱤᱥᱴᱨᱤ ᱨᱮ ᱯᱷᱤᱞᱢ ᱨᱟᱦᱟ ᱟᱲᱟᱝ ᱫᱮᱥᱟᱹ ᱩᱫᱩᱜᱤᱦ ᱡᱤ. ᱟᱥᱣᱟᱛᱷᱟᱢᱟ ᱟᱜ ᱚᱲᱟᱜ ᱨᱮ ᱦᱩᱭ ᱞᱮᱱᱟ ᱛᱟᱦᱮᱸᱫ ᱾ ᱩᱱᱤ ᱟᱡ ᱵᱟᱵᱟ ᱫᱚ ᱟᱡᱟᱜ ᱧᱩᱛᱩᱢ ᱜᱟᱭᱚᱛᱨᱤ ᱵᱟᱥᱚᱱᱛ ᱥᱚᱵᱷᱟ ᱫᱚᱦᱚ ᱟᱠᱟᱱᱟ, ᱜᱟᱭᱚᱛᱨᱤ ᱫᱚ ᱢᱟᱬᱟᱝ ᱟᱡ ᱨᱤᱱ ᱟᱭᱳᱼᱵᱟᱵᱟ ᱟᱨ ᱛᱟᱭᱟᱢ ᱛᱮ ᱥᱮᱨᱮᱧ ᱥᱤᱠᱟᱹᱨᱤᱭᱟᱹ ᱠᱟᱞᱟᱱᱤᱫᱷᱤ ᱴᱤ.ᱮᱢ. ᱛᱤᱭᱟᱜᱽᱨᱟᱡᱟᱱ, ᱢᱤᱫᱴᱟᱝ ᱠᱚᱨᱱᱟᱴᱚᱠ ᱨᱟᱦᱟ ᱟᱲᱟᱝ ᱟᱨ ᱥᱮᱨᱮᱧ ᱥᱤᱠᱟᱹᱨᱤᱭᱟᱹ ᱞᱮᱠᱟ ᱥᱮᱪᱮᱫᱚᱜ ᱤᱫᱤ ᱠᱮᱫᱼᱟ ᱾
ᱤᱱᱟᱹ ᱥᱟᱶᱛᱮ, ᱩᱱᱤᱫᱚ ᱵᱤᱫᱮᱥ ᱨᱮ, ᱡᱩᱢᱤᱫᱽ ᱯᱚᱱᱚᱛ ᱟᱢᱮᱨᱤᱠᱟ, ᱡᱩᱢᱤᱫᱽ ᱠᱤᱝᱰᱚᱢ, ᱯᱷᱨᱟᱸᱥ, ᱡᱚᱨᱢᱟᱱᱤ, ᱥᱤᱝᱜᱟᱯᱩᱨ ᱟᱨ ᱢᱟᱞᱮᱥᱤᱭᱟ ᱨᱮ ᱦᱚᱸ ᱧᱩᱛᱩᱢᱮ ᱮᱢ ᱟᱠᱟᱫᱼᱟ, ᱱᱚᱣᱟ ᱥᱤᱧᱚᱛ ᱨᱤᱱ ᱟᱹᱰᱤ ᱜᱟᱱ ᱧᱩᱛᱩᱢᱟᱱ ᱵᱟᱰᱚᱦᱤ ᱠᱷᱚᱱ ᱫᱚ ᱢᱤᱫᱴᱟᱝ ᱜᱮ ᱛᱟᱦᱮᱸ ᱠᱟᱱᱟ ᱚᱠᱚᱭ ᱥᱮᱨᱮᱧ ᱥᱤᱠᱟᱹᱨᱤᱭᱟᱹ ᱮ.ᱟᱨ. ᱨᱚᱦᱢᱟᱱ ᱟᱜ ᱡᱟᱱᱟ ᱜᱟᱬᱟ ᱢᱟᱱᱟ ᱜᱟᱱᱟ ᱾
ᱥᱨᱤᱠᱟᱸᱛ ᱜᱚᱣᱩᱛᱚᱢ
ᱯᱷᱤᱞᱢ ᱡᱤᱭᱚᱱ
ᱨᱟᱦᱟ ᱚᱨᱚᱝ:
ᱟᱠᱴᱚᱨ:
ᱚᱱᱚᱞᱤᱭᱟ.:
ᱡᱟᱱᱣᱚᱨ (᱑᱙᱖᱕ ᱯᱷᱤᱞᱢ)
ᱡᱟᱱᱣᱚᱨ ᱢᱤᱫ ᱥᱤᱧᱚᱛ ᱦᱤᱸᱫᱤ ᱯᱷᱤᱞᱢ ᱠᱟᱱᱟ, ᱡᱟᱦᱟᱸ ᱫᱚ ᱵᱚᱶᱟ ᱨᱮᱱᱟᱜ ᱵᱟᱱᱟᱣ ᱦᱟᱨᱫᱤᱯ ᱟᱨ ᱱᱤᱨᱫᱷᱟᱨᱟᱱ ᱟᱜ ᱠᱟᱹᱢᱤ ᱵᱟᱯᱯᱤ ᱥᱚᱱᱤ ᱮ ᱪᱤᱠᱟ ᱞᱮᱫ-ᱟ᱾ ᱱᱚᱶᱟ ᱯᱷᱤᱞᱢ ᱨᱮ ᱥᱟᱢᱢᱤ ᱡᱟᱯᱩᱨ, ᱨᱟᱡᱮᱱᱫᱽᱨᱚᱱᱟᱛᱷ, ᱨᱟᱡᱽᱥᱨᱤ ᱟᱨ ᱟᱥᱤᱛ ᱥᱮᱱ ᱠᱟᱱᱟᱠᱚ᱾ ᱱᱚᱶᱟ ᱯᱷᱤᱞᱢ ᱫᱚ ᱥᱤᱱᱮᱢᱟ ᱚᱲᱟᱜ ᱨᱮ ᱑ ᱡᱟᱱᱩᱣᱟᱨᱤ ᱑᱙᱖᱕ ᱨᱮ ᱜᱚ ᱩᱫᱩᱜ ᱞᱮᱫ ᱛᱟᱦᱮᱱ᱾
ᱠᱟᱹᱦᱱᱤ
ᱥᱨᱤᱣᱟᱥᱛᱚᱣ ᱟᱹᱰᱤ ᱠᱤᱥᱟᱬ ᱛᱟᱦᱮᱱ ᱠᱟᱱᱟᱭ, ᱡᱟᱦᱟᱸ ᱟᱡ ᱨᱤᱱ ᱵᱟᱦᱩ ᱟᱨ ᱵᱟᱨᱭᱟ ᱜᱤᱰᱽᱨᱟ, ᱢᱟᱦᱮᱱᱫᱽᱨᱚ ᱟᱨ ᱥᱩᱸᱫᱚᱨ ᱥᱟᱶ ᱛᱟᱦᱮᱱ ᱠᱟᱱᱟᱭ᱾ ᱩᱱᱤ ᱟᱡ ᱨᱤᱱ ᱵᱟᱱᱟᱨ ᱜᱤᱫᱟᱹᱨ ᱟᱜ ᱟᱡ ᱞᱮᱠᱟᱱ ᱦᱚᱲ ᱥᱟᱶ ᱜᱮ ᱡᱮᱞᱮᱠᱟ ᱠᱤᱥᱟᱬ ᱚᱲᱟᱜ ᱨᱤᱱ ᱠᱩᱲᱤ ᱥᱟᱶ ᱵᱟᱯᱞᱟ ᱨᱮᱱᱟᱜ ᱮ ᱩᱭᱦᱟᱹᱨ ᱠᱟᱱ ᱛᱟᱦᱮᱱ᱾ ᱡᱚᱠᱷᱚᱱ ᱢᱟᱦᱮᱱᱫᱽᱨᱚ ᱫᱚ ᱥᱤᱢ ᱧᱩᱛᱩᱢ ᱟᱱᱤᱡ ᱢᱤᱫ ᱨᱮᱸᱜᱮᱡ ᱚᱲᱟᱜ ᱨᱤᱱ ᱠᱩᱲᱤ ᱥᱟᱶ ᱫᱩᱞᱟᱹᱲ ᱦᱩᱭ ᱟᱭ ᱠᱟᱱᱟ, ᱡᱟᱦᱟᱸ ᱫᱚ ᱟᱡ ᱠᱟᱠᱤ ᱟᱭᱚ ᱥᱟᱶ ᱛᱟᱦᱮᱱ ᱠᱟᱱ ᱛᱟᱦᱮᱸᱜ᱾ ᱥᱤᱢᱟ ᱣᱟᱜ ᱨᱮᱸᱜᱮᱡ ᱛᱟᱦᱮᱱ ᱠᱟᱨᱚᱱ ᱩᱱᱤ ᱨᱤᱱᱤᱡ ᱜᱷᱟᱨᱚᱸᱡᱽ ᱨᱤᱱ ᱵᱟᱝ ᱫᱚᱦᱚᱭ ᱠᱚ ᱨᱮᱵᱮᱱ ᱠᱟᱱᱟ, ᱟᱨ ᱚᱠᱟ ᱦᱚᱸ ᱩᱯᱟᱭ ᱵᱟᱝ ᱚᱰᱚᱠᱚᱜ ᱠᱷᱟᱹᱛᱤᱨ ᱛᱮ ᱢᱟᱦᱮᱱᱫᱽᱨᱚ ᱫᱚ ᱯᱟᱹᱣᱨᱟ ᱧᱩ ᱛᱮᱜᱮ ᱛᱟᱦᱮᱱᱟᱭ ᱟᱨ ᱠᱚᱴᱷᱮ ᱨᱮ ᱵᱟᱦᱟᱨ ᱧᱩᱛᱩᱢ ᱟᱱᱤᱡ ᱣᱟᱭᱥᱭᱟ ᱥᱟᱶ ᱛᱟᱦᱮᱱ ᱞᱟᱹᱜᱤᱫᱚᱜ ᱮᱱᱟ᱾ ᱚᱸᱰᱮ ᱥᱨᱤᱱᱚᱜᱚᱨ ᱨᱮ ᱟᱡᱟᱜ ᱪᱷᱩᱴᱴᱤ ᱠᱚ ᱪᱟᱵᱟᱜ ᱞᱟᱹᱜᱤᱫ ᱥᱟᱶ ᱥᱩᱸᱫᱚᱨ ᱫᱚ ᱧᱟᱯᱟᱢ ᱟᱭ ᱥᱟᱯᱱᱟ ᱥᱟᱶ᱾ ᱟᱫ ᱥᱟᱯᱱᱟ ᱦᱚᱸ ᱢᱤᱫ ᱨᱮᱸᱜᱮᱡ ᱚᱲᱟᱜ ᱠᱷᱚᱱ ᱜᱮ ᱦᱩᱭᱩᱜ ᱠᱟᱱᱟᱭ᱾ ᱵᱟᱱᱟᱨ ᱜᱮ ᱢᱤᱫ ᱥᱚᱥᱟᱨ ᱠᱤᱱ ᱫᱩᱞᱟᱹᱲ ᱛᱮᱜᱮ ᱠᱤᱱ ᱛᱟᱦᱮᱱ ᱠᱟᱱ ᱛᱟᱦᱮᱸᱜ᱾ ᱪᱷᱩᱴᱴᱤ ᱪᱟᱵᱟ ᱛᱟᱭᱚᱢ ᱥᱩᱸᱫᱚᱨ ᱟᱠᱚ ᱚᱲᱟᱜ ᱥᱮᱴᱮᱨᱚᱜ ᱠᱟᱱᱟᱭ ᱟᱨ ᱚᱲᱟᱜ ᱨᱮ ᱥᱮᱴᱮᱨ ᱛᱟᱭᱚᱢ ᱩᱱᱤ ᱵᱟᱰᱟᱭ ᱧᱟᱢ ᱠᱮᱫᱼᱟᱭ ᱡᱮ ᱩᱱᱤ ᱟᱡ ᱨᱤᱱ ᱦᱤᱞᱤ ᱚᱲᱟᱜ ᱠᱷᱚᱱ ᱤᱱᱥᱟᱞᱴ ᱠᱟᱛᱮᱜ ᱚᱲᱟᱜ ᱠᱷᱚᱱ ᱠᱚ ᱚᱰᱚᱜ ᱟᱠᱟᱫᱮᱭᱟ᱾ ᱩᱱᱤ ᱟᱡ ᱦᱤᱞᱤ ᱥᱟᱶ ᱧᱟᱯᱟᱢ ᱠᱟᱱᱟᱭ ᱟᱨ ᱜᱟᱞᱢᱟᱨᱟᱣ ᱥᱟᱶ ᱜᱮ ᱯᱷᱚᱱ ᱦᱤᱡᱩᱜ ᱠᱟᱱᱟ, ᱡᱟᱦᱟᱸ ᱫᱚ ᱩᱱᱤ ᱨᱤᱱᱤᱡ ᱢᱮᱱᱮᱡᱟᱨᱮ ᱩᱱᱤ ᱨᱤᱱ ᱵᱚᱭᱦᱟ ᱥᱟᱶ ᱧᱟᱯᱟᱢ ᱞᱟᱹᱜᱤᱫ ᱠᱟᱛᱷᱟ ᱮ ᱞᱟᱹᱭ ᱟᱭ ᱠᱟᱱᱟ᱾ ᱢᱮᱱᱮᱡᱟᱨᱮ ᱩᱱᱤ ᱠᱚᱴᱷᱮ ᱦᱟᱹᱵᱤᱡ ᱮ ᱤᱫᱤ ᱮ ᱠᱟᱱᱟᱭ, ᱥᱩᱸᱫᱚᱨ ᱟᱡᱟᱜ ᱵᱚᱭᱦᱟ ᱣᱟᱜ ᱦᱟᱞ ᱧᱮᱞᱛᱮ ᱮᱴᱟᱜ ᱜᱮ ᱟᱹᱭᱠᱟᱹᱣ ᱛᱟᱦᱮᱱ ᱮ ᱟᱴᱠᱟᱨ ᱠᱮᱫ-ᱟ᱾ ᱩᱱᱤ ᱩᱱᱤ ᱵᱷᱩᱡᱷᱟᱹᱣ ᱠᱟᱭ ᱞᱟᱹᱜᱤᱫ ᱮ ᱨᱤᱠᱟ ᱮᱫ-ᱟ ᱡᱮ ᱩᱱᱤ ᱫᱚ ᱵᱩᱜᱤ ᱵᱟᱝ ᱮ ᱠᱟᱹᱢᱤ ᱠᱟᱱᱟ, ᱢᱮᱱᱠᱟᱷᱟᱱ ᱩᱱᱤ ᱨᱤᱱ ᱵᱚᱭᱦᱟ ᱪᱮᱫ ᱦᱚᱸ ᱵᱟᱝ ᱮ ᱟᱸᱡᱚᱢ ᱮᱫ ᱛᱟᱭᱟ᱾ ᱡᱚᱠᱷᱚᱱ ᱥᱩᱸᱫᱚᱨ ᱠᱚᱴᱷᱮ ᱠᱷᱚᱱ ᱵᱟᱦᱨᱮ ᱚᱰᱚᱠᱴᱜ ᱠᱟᱛᱮᱜ ᱦᱤᱠᱤ ᱥᱟᱶ ᱧᱟᱯᱟᱢ ᱞᱟᱹᱜᱤᱫ ᱮ ᱚᱰᱚᱠᱚᱜ ᱠᱟᱱᱟ ᱟᱨ ᱩᱱᱨᱮᱜᱮ ᱥᱟᱯᱱᱟ ᱫᱚ ᱩᱱᱤ ᱴᱮᱠᱥᱤ ᱨᱮ ᱫᱩᱲᱩᱵ ᱮ ᱧᱮᱞᱮ ᱠᱟᱱᱟ, ᱩᱱᱤ ᱫᱚ ᱩᱱᱤ ᱮ ᱦᱚᱦᱚᱟᱭ ᱠᱟᱱ ᱛᱟᱦᱮᱱ ᱢᱮᱱᱠᱟᱷᱟᱱ ᱥᱩᱸᱫᱚᱨ ᱵᱟᱝ ᱮ ᱟᱸᱡᱚᱢ ᱛᱤᱭᱚᱜ ᱞᱮᱫ-ᱟ᱾ ᱱᱚᱶᱟ ᱛᱟᱞᱟ ᱨᱮ ᱜᱮ ᱥᱟᱯᱱᱟ ᱫᱚ ᱢᱤᱫ ᱟᱨ ᱜᱟᱹᱰᱤ ᱛᱮ ᱠᱚ ᱴᱟᱠᱨᱟᱣ ᱠᱟᱭ ᱠᱟᱱᱟ᱾ ᱥᱟᱯᱱᱟ ᱫᱚ ᱟᱥᱯᱛᱟᱞ ᱨᱮᱠᱚ ᱤᱫᱤ ᱠᱟᱭ ᱠᱟᱱᱟ᱾ ᱚᱸᱰᱮ ᱜᱮ ᱥᱩᱸᱫᱚᱨ ᱟᱡ ᱦᱤᱞᱤ ᱥᱟᱶ ᱧᱟᱯᱟᱢ ᱠᱟᱱᱟᱭ ᱟᱨ ᱱᱚᱶᱟ ᱠᱟᱛᱷᱟ ᱞᱟᱹᱭ ᱠᱟᱱᱟᱭ ᱡᱮ ᱩᱱᱤ ᱫᱚ ᱵᱮᱭᱚᱥ ᱜᱚᱫᱚᱜ ᱠᱟᱱᱟᱭ᱾ ᱥᱩᱸᱫᱚᱨ ᱩᱱᱤ ᱟᱥᱯᱛᱟᱞ ᱮ ᱤᱫᱤ ᱮ ᱠᱟᱱᱟ, ᱡᱟᱦᱟᱸ ᱟᱥᱯᱛᱟᱞ ᱨᱮ ᱥᱟᱯᱱᱟ ᱠᱚ ᱫᱚᱦᱚ ᱟᱠᱟᱫᱮᱭᱟ᱾ ᱥᱟᱯᱱᱟ ᱫᱚ ᱟᱡᱟᱜ ᱠᱚᱢᱡᱚᱨ ᱟᱠᱟᱱ ᱦᱚᱲᱢᱚ ᱛᱟᱭ ᱧᱮᱞᱛᱮ ᱨᱚᱲ ᱥᱟᱶ ᱦᱚᱸ ᱠᱚ ᱢᱟᱱᱟ ᱠᱟᱭ ᱠᱟᱱᱟ᱾ ᱛᱚᱠᱷᱚᱱ ᱥᱩᱸᱫᱚᱨ ᱟᱡ ᱦᱤᱞᱤ ᱦᱤᱡᱩᱜ ᱠᱟᱱᱟᱭ ᱟᱨ ᱰᱚᱠᱴᱟᱨ ᱩᱱᱤ ᱥᱟᱨᱦᱟᱣ ᱮ ᱮᱢᱟᱭ ᱠᱟᱱᱟ ᱡᱮ ᱵᱟᱵᱟ ᱵᱟᱱᱟᱜ ᱟᱱᱤᱡ ᱠᱟᱱᱟᱭ᱾ ᱱᱚᱶᱟ ᱠᱟᱛᱷᱟᱭ ᱟᱸᱡᱚᱢ ᱠᱮᱫ-ᱟᱭ᱾
ᱢᱚᱢᱛᱟ ᱪᱚᱸᱫᱽᱨᱟᱠᱚᱨ
ᱢᱚᱢᱛᱟ ᱪᱚᱸᱫᱽᱨᱟᱠᱚᱨ (ᱡᱟᱱᱟᱢ - ᱓ ᱰᱤᱥᱮᱢᱵᱚᱨ ᱑᱐᱕᱘) ᱫᱚ ᱥᱤᱧᱚᱛ ᱫᱤᱥᱚᱢ ᱨᱮᱱᱟᱜ ᱪᱷᱚᱛᱤᱥᱜᱚᱰ ᱯᱚᱱᱚᱛ ᱨᱤᱱᱤᱡ ᱨᱟᱦᱟ ᱠᱩᱭᱞᱤ ᱛᱤᱨᱞᱟᱹ ᱵᱟᱰᱚᱦᱤᱭᱟᱹ ᱢᱚᱠᱷᱥᱚᱫᱟ ᱪᱚᱸᱫᱽᱨᱟᱠᱟᱨ ᱱᱚᱢᱛᱟ ᱪᱚᱸᱫᱽᱨᱟᱠᱟᱨ ᱟᱥᱤᱥᱴᱟᱸᱴ ᱰᱟᱭᱨᱮᱠᱴᱚᱨ (ᱯᱨᱚᱜᱽᱨᱟᱢ/ᱥᱮᱨᱢᱟ ᱟᱲᱟᱝ ᱨᱟᱭᱯᱩᱨ ᱠᱟᱹᱢᱤᱦᱚᱨᱟ ᱨᱤᱱᱤᱫ ᱢᱩᱠᱷᱤᱭᱟᱹ ᱪᱷᱚᱛᱤᱥᱜᱚᱰ ᱠᱷᱚᱱ ᱟᱡᱟᱜ ᱡᱤᱞᱤᱧ ᱓᱖ ᱥᱮᱨᱢᱟ ᱨᱮᱱᱟᱜ ᱠᱟᱹᱢᱤᱠᱛᱚ ᱛᱟᱭᱚᱢ ᱢᱟᱺᱦᱤᱛ ᱓᱑ ᱢᱮᱸ ᱒᱐᱑᱘ ᱨᱮ ᱟᱡᱟᱜ ᱩᱢᱮᱨ ᱚᱠᱛᱚ ᱯᱩᱨᱟᱹᱣ ᱮᱱ ᱠᱷᱟᱹᱛᱤᱨ ᱟᱡᱟᱜ ᱥᱚᱨᱠᱟᱨᱤᱭᱟᱹ ᱠᱟᱹᱢᱤᱦᱚᱨᱟ ᱠᱷᱚᱱ ᱡᱤᱨᱟᱹᱣ ᱮ ᱦᱟᱛᱟᱣ ᱠᱮᱫ-ᱟ ᱾ ᱫᱮᱥ ᱵᱤᱫᱮᱥ ᱨᱮ ᱟᱡᱟᱜ ᱵᱟᱰᱚᱦᱤᱭ ᱩᱫᱩᱜ ᱥᱚᱫᱚᱨ ᱟᱠᱟᱫ ᱢᱚᱢᱛᱟ ᱪᱚᱸᱫᱽᱨᱚᱠᱟᱨ ᱫᱚ ᱠᱷᱮᱨᱟᱜᱚᱰ, ᱤᱸᱫᱽᱨᱟ ᱠᱟᱞᱟ ᱥᱚᱝᱜᱤᱛ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱦᱚᱛᱮᱛᱮ ᱫᱤ ᱞᱤᱴ ᱢᱟᱱᱚᱛ ᱢᱟᱹᱱ ᱦᱤᱥᱤᱨ ᱛᱮᱠᱚ ᱢᱟᱹᱱ ᱥᱟᱨᱦᱟᱣ ᱞᱮᱫᱮᱭᱟ ᱾ ᱩᱱᱤ ᱫᱚ ᱥᱮᱨᱢᱟ ᱒᱐᱑᱖ ᱥᱟᱞᱮ ᱨᱮ ᱥᱤᱧᱚᱛ ᱥᱚᱨᱠᱟᱨ ᱦᱚᱛᱮᱛᱮ ᱵᱟᱰᱚᱦᱤ ᱫᱩᱱᱤᱭᱟᱹ ᱨᱮ ᱯᱚᱫᱽᱢᱚᱥᱨᱤ ᱛᱮ ᱟᱨ ᱒᱐᱑᱓ ᱨᱮ ᱪᱷᱚᱛᱤᱥᱜᱚᱰ ᱨᱚᱛᱱᱚ ᱛᱮᱠᱚ ᱥᱟᱡᱟᱣ ᱥᱚᱵᱷᱟ ᱠᱮᱫᱮᱭᱟ ᱾
ᱥᱤᱨᱯᱷᱟᱹ
ᱥᱮᱨᱢᱟ ᱑᱙᱗᱒ ᱥᱟᱞᱮ ᱠᱷᱚᱱ ᱠᱟᱹᱢᱤ ᱡᱤᱨᱟᱹᱣᱜ ᱫᱷᱟᱹᱵᱤᱡ ᱟᱡᱟᱜ ᱱᱚᱨᱚᱢ ᱯᱨᱚᱥᱟᱥᱚᱱᱤᱠ ᱟᱨ ᱚᱞ ᱵᱮᱞ ᱫᱟᱲᱮ ᱨᱮᱱᱟᱜ ᱯᱩᱨᱟᱹ ᱞᱟᱵᱽ ᱜᱟᱶᱛᱟ ᱠᱚ ᱟᱞᱟᱭ ᱟᱠᱟᱭ ᱛᱟᱦᱮᱸ ᱟᱠᱟᱱᱟ ᱾ ᱢᱟᱹᱱᱤᱡ ᱪᱚᱸᱫᱽᱨᱚᱠᱟᱨ ᱟᱸᱡᱚᱢᱤᱭᱟᱹ ᱫᱩᱱᱤᱭᱟᱹ ᱥᱟᱶ ᱟᱡ ᱨᱤᱱ ᱥᱟᱶᱛᱮᱱ ᱠᱟᱹᱢᱤ ᱠᱚ ᱟᱨ ᱠᱟᱹᱢᱤᱭᱟᱹ ᱠᱚᱣᱟᱜ ᱢᱚᱱᱮᱨᱮ ᱢᱤᱫ ᱥᱩᱠᱟᱱ ᱩᱱᱩᱭᱦᱟᱹᱨ ᱵᱮᱱᱟᱣ ᱠᱟᱛᱮ ᱦᱚᱨ ᱩᱫᱩᱜ ᱟᱠᱟᱭ ᱛᱟᱦᱮᱸᱱᱟ ᱾ ᱟᱡᱟᱜ ᱡᱤᱞᱤᱧ ᱠᱟᱹᱢᱤᱠᱛᱚ ᱚᱠᱛᱚ ᱨᱮ ᱟᱡᱟᱜ ᱟᱹᱰᱤ ᱜᱟᱱ ᱢᱟᱹᱱ ᱥᱟᱨᱦᱟᱣ ᱟᱨ ᱥᱤᱨᱯᱷᱟᱹ ᱮᱢᱟᱱ ᱮ ᱟᱢᱮᱴ ᱟᱠᱟᱫ-ᱟ ᱾ ᱟᱨ ᱚᱱᱟ ᱠᱚᱫᱚ ᱦᱩᱭᱩᱜ ᱠᱟᱱᱟ -
ᱱᱚᱠᱞᱟᱠ ᱦᱚᱱᱚᱛ
ᱱᱚᱠᱞᱟᱠ ᱦᱚᱱᱚᱛ ᱫᱚ ᱥᱤᱧᱚᱛ ᱫᱤᱥᱚᱢ ᱨᱮ ᱱᱟᱜᱟᱞᱮᱸᱰ ᱯᱚᱱᱚᱛ ᱨᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ, ᱱᱚᱣᱟ ᱫᱚ ᱒᱐᱑᱗ ᱥᱟᱞᱮ ᱨᱮ ᱛᱷᱟᱯᱚᱱ ᱞᱮᱱ ᱛᱟᱦᱮᱸᱫ ᱾ ᱦᱚᱱᱚᱛ ᱨᱮᱱᱟᱜ ᱢᱩᱠᱷᱤᱭᱟᱹᱥᱟᱲᱟ ᱫᱚ ᱱᱚᱠᱞᱟᱠ ᱵᱟᱡᱟᱨ ᱨᱮ ᱢᱮᱱᱟᱜ-ᱟ ᱾
ᱢᱚᱢᱛᱟ ᱪᱚᱸᱫᱽᱨᱟᱠᱚᱨ
ᱥᱤᱨᱯᱷᱟᱹ
ᱥᱮᱨᱢᱟ ᱑᱙᱔᱙ ᱨᱮ - ᱥᱮᱨᱢᱟ ᱟᱲᱟᱝ ᱞᱟᱹᱜᱤᱫ ᱞᱟᱠᱪᱟᱨ ᱥᱮᱨᱮᱧ ᱞᱟᱹᱜᱤᱫ ᱧᱩᱛᱩᱢᱟᱱ ᱵᱟᱰᱚᱦᱤᱭᱟᱹ ᱾
ᱱᱚᱠᱞᱟᱠ ᱦᱚᱱᱚᱛ
ᱚᱛᱱᱚ
ᱱᱚᱠᱞᱟᱠ ᱦᱚᱱᱚᱛ ᱫᱚ ᱑,᱑᱕᱒ ᱥᱠᱚᱭᱟᱨ ᱠᱤᱞᱚ ᱢᱤᱴᱚᱨ ᱴᱚᱴᱷᱟ ᱨᱮ ᱥᱮᱞᱮᱫ ᱠᱟᱛᱮ ᱢᱮᱱᱟᱜ-ᱟ ᱾ ᱱᱚᱠᱞᱟᱠ ᱦᱚᱱᱚᱛ ᱫᱚ ᱢᱤᱫ ᱵᱩᱨᱩ ᱴᱚᱴᱷᱟ ᱨᱮ ᱢᱮᱱᱟᱜ-ᱟ ᱾ ᱡᱟᱦᱟᱸ ᱨᱮ ᱵᱤᱨ ᱫᱚ ᱟᱹᱰᱤ ᱢᱟᱨᱟᱝ ᱛᱮ ᱟᱴᱮᱫ ᱠᱟᱛᱮ ᱢᱮᱱᱟᱜ-ᱟ ᱾
ᱢᱚᱢᱛᱟ ᱪᱚᱸᱫᱽᱨᱟᱠᱚᱨ
ᱥᱤᱨᱯᱷᱟᱹ
᱑᱙᱒᱙ ᱥᱟᱞᱮᱨᱮ - ᱥᱮᱨᱢᱟ ᱟᱲᱟᱝ ᱥᱮᱨᱢᱟᱠᱤᱭᱟᱹ ᱦᱮᱯᱨᱟᱣ ᱨᱮ ᱪᱷᱚᱛᱤᱥᱜᱚᱰᱤᱭᱟᱹ ᱮᱱᱮᱡ ᱪᱮᱛᱟᱱ ᱨᱮ ᱵᱮᱱᱟᱣ ᱟᱠᱟᱱ ᱥᱮᱨᱮᱧ ᱪᱷᱚᱛᱤᱥ ᱜᱚᱰᱤᱭᱟᱹ ᱥᱟᱶᱛᱟᱨᱤ ᱡᱤᱭᱚᱱ ᱨᱮ ᱡᱷᱟᱞᱠᱟᱣᱜ ᱮᱱᱮᱡ ᱨᱮᱱᱟᱜ ᱩᱫᱩᱜ ᱥᱚᱫᱚᱨ ᱠᱷᱟᱹᱛᱤᱨ ᱥᱤᱧᱚᱛ ᱡᱟᱠᱟᱛ ᱛᱷᱟᱨ ᱨᱮ ᱢᱮᱨᱤᱴ ᱥᱤᱫᱽ ᱥᱟᱠᱟᱢ ᱛᱮᱠᱚ ᱢᱟᱹᱱ ᱦᱟᱞᱟᱝ ᱠᱮᱫᱮᱭᱟ ᱾
ᱱᱚᱠᱞᱟᱠ ᱦᱚᱱᱚᱛ
ᱱᱟᱜᱟᱢ
ᱱᱚᱠᱞᱟᱠ ᱦᱚᱱᱚᱛ ᱫᱚ ᱒᱑ ᱰᱤᱥᱮᱢᱵᱚᱨ ᱒᱐᱑᱗ ᱥᱟᱞᱮ ᱨᱮ ᱱᱟᱜᱟᱞᱟᱸᱰ ᱯᱚᱱᱚᱛ ᱨᱮᱱᱟᱜ ᱑᱒ ᱟᱱᱟᱜ ᱦᱚᱱᱚᱛ ᱞᱮᱠᱟᱛᱮ ᱵᱮᱱᱟᱣ ᱞᱮᱱ ᱛᱟᱦᱮᱸᱫ ᱾ ᱱᱟᱶᱟ ᱦᱚᱱᱚᱛ ᱨᱮᱱᱟᱜ ᱥᱤᱢᱟᱹ ᱫᱚ ᱛᱩᱣᱮᱱᱥᱟᱸᱜᱽ ᱦᱚᱱᱚᱛ ᱨᱮᱱᱟᱜ ᱯᱩᱨᱩᱵᱽ ᱱᱚᱠᱞᱟᱠ ᱥᱚᱵᱽ-ᱰᱤᱵᱷᱤᱡᱚᱱ ᱵᱚᱨᱟᱵᱚᱨ ᱢᱮᱱᱟᱜ-ᱟ ᱾ ᱱᱚᱠᱞᱟᱠ ᱥᱚᱵᱽ-ᱰᱤᱵᱷᱤᱡᱚᱱ ᱨᱮ ᱱᱚᱠᱞᱟᱠ, ᱛᱷᱚᱱᱚᱠᱭᱩᱸ, ᱱᱳᱠᱷᱩ, ᱯᱟᱱᱥᱚ ᱟᱨ ᱪᱤᱝᱢᱮᱭᱤ ᱧᱩᱛᱩᱢᱟᱱ ᱢᱚᱬᱮ ᱜᱚᱴᱟᱜ ᱠᱷᱚᱸᱰ ᱢᱮᱱᱟᱜ-ᱟ ᱾
ᱢᱚᱢᱛᱟ ᱪᱚᱸᱫᱽᱨᱟᱠᱚᱨ
ᱥᱤᱨᱯᱷᱟᱹ
ᱥᱮᱨᱢᱟ ᱒᱐᱑᱑ ᱥᱟᱞᱮᱨᱮ - ᱥᱮᱨᱢᱟ ᱟᱲᱟᱝ ᱥᱮᱨᱢᱟᱠᱤᱭᱟᱹ ᱥᱤᱨᱯᱷᱟᱹ, ᱥᱮᱨᱢᱟ ᱟᱲᱟᱝ ᱨᱟᱭᱯᱩᱨ ᱨᱮᱱᱟᱜ ᱥᱮᱨᱮᱧ ᱩᱫᱩᱜ ᱥᱚᱫᱚᱨ ᱞᱟᱹᱜᱤᱫ ᱡᱚᱜᱽᱭᱚᱛᱟ ᱯᱚᱨᱢᱟᱬ ᱥᱟᱠᱟᱢ ᱥᱩᱣᱟ ᱥᱮᱨᱮᱧ ᱪᱮᱛᱟᱱ ᱨᱮ ᱵᱮᱱᱟᱣ ᱟᱠᱟᱱ ᱪᱷᱚᱛᱤᱥᱜᱚᱰᱤᱭᱟ ᱥᱮᱨᱮᱧ ᱩᱫᱩᱜ ᱥᱚᱫᱚᱨ ᱞᱟᱹᱜᱤᱫ ᱢᱟᱹᱱ ᱥᱟᱨᱦᱟᱣ ᱾
ᱥᱮᱨᱢᱟ ᱒᱐᱑᱒ ᱨᱮ - ᱪᱷᱚᱛᱤᱥᱜᱚᱰ ᱯᱚᱱᱚᱛ ᱨᱮᱱᱟᱜ ᱚᱞᱚᱝᱠᱚᱨᱚᱬ ᱥᱚᱢᱟᱨᱟᱦ ᱨᱮ ᱞᱟᱠᱪᱟᱨ ᱵᱟᱰᱚᱦᱤ ᱴᱚᱴᱷᱟ ᱨᱮ ᱥᱚᱨᱮᱥ ᱥᱮᱵᱟ ᱞᱟᱹᱜᱤᱫ ᱥᱮᱨᱢᱟ ᱒᱐᱑᱒ ᱨᱮ ᱫᱟᱣ ᱢᱚᱸᱫᱚᱨᱟᱡᱤ ᱢᱚᱱᱢᱟᱱ ᱛᱮ ᱥᱤᱧᱚᱛ ᱨᱤᱱᱤᱡ ᱩᱱ ᱡᱚᱦᱚᱜᱤᱡ ᱫᱤᱥᱚᱢ ᱜᱚᱢᱠᱮ ᱟᱜ ᱥᱟᱹᱜᱩᱱ ᱛᱤᱛᱮ ᱢᱟᱹᱱ ᱥᱟᱨᱦᱟᱣ ᱞᱮᱱᱟ ᱾
ᱱᱚᱠᱞᱟᱠ ᱦᱚᱱᱚᱛ
ᱯᱨᱚᱥᱟᱥᱚᱱ
ᱱᱚᱠᱞᱟᱠ ᱦᱚᱱᱚᱛ ᱨᱮᱫᱚ ᱢᱤᱫ ᱯᱩᱞᱤᱥ ᱥᱴᱮᱥᱚᱱ ᱟᱨ ᱛᱷᱚᱱᱚᱠᱤᱭᱮᱱᱩ ᱨᱮᱫᱚ ᱢᱤᱫ ᱯᱩᱞᱤᱥ ᱪᱚᱣᱠᱤ ᱦᱚᱸ ᱢᱮᱱᱟᱜ-ᱟ ᱾
ᱱᱚᱠᱞᱟᱠ ᱦᱚᱱᱚᱛ ᱨᱮᱫᱚ ᱵᱟᱨᱭᱟ ᱟᱹᱛᱩ ᱩᱛᱱᱟᱹᱣ ᱠᱷᱚᱸᱰ (ᱟᱨᱤᱰᱤ ᱵᱽᱞᱚᱠ) ᱢᱮᱱᱟᱜ-ᱟ ᱾ ᱡᱟᱦᱟᱸ ᱫᱚ ᱱᱚᱠᱞᱟᱠ ᱠᱟᱱᱟ, ᱡᱟᱦᱟᱸ ᱨᱮᱫᱚ ᱱᱚᱠᱞᱟᱠ, ᱱᱳᱠᱷᱩ, ᱯᱟᱱᱥᱳ, ᱟᱨ ᱪᱤᱝᱢᱮᱭᱤ ᱛᱟᱞᱩᱠᱥ ᱥᱮᱞᱮᱫ ᱠᱟᱛᱮ ᱢᱮᱱᱟᱜ-ᱟ ᱾ ᱟᱨ ᱛᱷᱚᱱᱚᱠᱭᱩᱸ ᱟᱨᱰᱤᱵᱤ ᱫᱚ ᱥᱩᱢᱩᱝ ᱛᱷᱳᱱᱚᱠᱭᱩᱸ ᱛᱟᱞᱩᱠ ᱮ ᱮᱥᱮᱫ ᱫᱚᱦᱚᱭᱟ ᱾
ᱢᱚᱢᱛᱟ ᱪᱚᱸᱫᱽᱨᱟᱠᱚᱨ
ᱥᱤᱨᱯᱷᱟᱹ
ᱥᱮᱨᱢᱟ ᱒᱐᱑᱒ ᱨᱮ - ᱢᱩᱠᱷᱤᱭᱟᱹ ᱵᱟᱪᱷᱱᱟᱣ ᱯᱚᱫᱟᱫᱷᱤᱠᱟᱨ ᱪᱷᱚᱛᱤᱥᱜᱚᱰ ᱥᱟᱥᱚᱱ ᱫᱚ ᱢᱚᱛᱫᱟᱛᱟ ᱪᱤᱨᱜᱟᱹᱨ ᱠᱚ ᱞᱟᱹᱜᱤᱫ ᱥᱴᱮᱴ ᱟᱭᱠᱚᱱ ᱞᱮᱠᱟᱛᱮᱭ ᱢᱚᱱ ᱵᱟᱪᱷᱚᱱ ᱞᱮᱱᱟ ᱾
ᱥᱮᱨᱢᱟ ᱒᱐᱑᱓ ᱨᱮ - ᱞᱟᱠᱪᱟᱨ ᱥᱮᱨᱮᱧ ᱞᱟᱹᱜᱤᱫ ᱴᱚᱯ ᱜᱽᱨᱮᱰ ᱮ ᱪᱟᱞ ᱮᱱᱟ ᱾
ᱱᱚᱠᱞᱟᱠ ᱦᱚᱱᱚᱛ
ᱯᱨᱚᱥᱟᱥᱚᱱ
ᱦᱚᱱᱚᱛ ᱨᱮ ᱨᱟᱡᱽᱡᱚ ᱵᱤᱫᱷᱟᱱᱥᱚᱵᱷᱟ ᱨᱮ ᱵᱟᱨᱭᱟ ᱥᱤᱴ ᱛᱟᱦᱮᱸᱱᱟ ᱾
ᱢᱚᱢᱛᱟ ᱪᱚᱸᱫᱽᱨᱟᱠᱚᱨ
ᱥᱤᱨᱯᱷᱟᱹ
ᱥᱮᱨᱢᱟ ᱒᱐᱑᱓ ᱨᱮ - ᱥᱮᱨᱢᱟ ᱟᱲᱟᱝ ᱥᱮᱨᱢᱟᱠᱤᱭᱟᱹ ᱥᱤᱨᱯᱷᱟᱹ, ᱥᱮᱨᱢᱟ ᱟᱲᱟᱝ ᱨᱟᱭᱯᱩᱨ ᱨᱮᱱᱟᱜ ᱥᱮᱨᱮᱧ ᱩᱫᱩᱜ ᱥᱚᱫᱚᱨ ᱞᱟᱹᱜᱤᱫ ᱚᱜᱽᱭᱚᱛᱟ ᱯᱨᱚᱢᱟᱬ ᱥᱟᱠᱟᱢ - ᱵᱤᱦᱟᱵᱽ ᱥᱮᱨᱮᱧ ᱪᱮᱛᱟᱱ ᱨᱮ ᱚᱞ ᱛᱚᱞ ᱟᱠᱟᱱ ᱪᱷᱚᱛᱤᱥᱜᱚᱰᱤᱭᱟᱹ ᱥᱮᱨᱮᱧ ᱥᱟᱯᱲᱟᱣ ᱡᱚᱱᱚᱢ ᱡᱚᱱᱚᱢ ᱜᱟᱸᱴᱷ ᱡᱩᱨᱜᱮ - ᱥᱮᱨᱮᱧ ᱥᱟᱯᱲᱟᱣᱤᱭᱟᱹ - ᱢᱚᱠᱥᱚᱫᱟ ᱪᱚᱸᱫᱽᱨᱟᱠᱟᱨ ᱾
ᱥᱮᱨᱢᱟ ᱒᱐᱑᱓ ᱨᱮ - ᱯᱚᱸᱰᱤᱛ ᱨᱚᱵᱤᱥᱚᱝᱠᱚᱨ ᱥᱩᱠᱞᱚ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱟᱭᱯᱩᱨ ᱦᱚᱛᱮᱛᱮ ᱪᱷᱚᱛᱤᱥᱜᱚᱰ ᱨᱚᱛᱱᱚ ᱨᱮᱱᱟᱜ ᱩᱯᱟᱫᱷᱤ ᱛᱮ ᱢᱟᱹᱱ ᱥᱟᱨᱦᱟᱣ ᱾
ᱱᱚᱠᱞᱟᱠ ᱦᱚᱱᱚᱛ
ᱦᱚᱲ ᱞᱮᱠᱷᱟ
᱒᱐᱑᱑ ᱥᱟᱞᱮ ᱨᱮ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱛᱩᱣᱮᱝᱥᱟᱝ ᱦᱚᱱᱚᱛ ᱨᱮᱱᱟᱜ ᱱᱚᱠᱞᱟᱠ ᱥᱚᱨᱠᱚᱞ ᱟᱹᱛᱩ ᱨᱤᱱ ᱡᱚᱛᱚ ᱛᱮ ᱦᱚᱲ ᱮᱞᱮᱞ ᱫᱚ ᱑᱙,᱕᱐᱗ ᱠᱚ ᱛᱟᱦᱮᱸᱱ ᱠᱟᱱᱟ ᱾
ᱢᱚᱢᱛᱟ ᱪᱚᱸᱫᱽᱨᱟᱠᱚᱨ
ᱥᱤᱨᱯᱷᱟᱹ
ᱥᱮᱨᱢᱟ ᱒᱐᱑᱗ ᱨᱮ ᱤᱸᱫᱽᱨᱟ ᱠᱟᱞᱟ ᱟᱨ ᱥᱚᱝᱜᱤᱛ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱮᱨᱟᱜᱚᱰ ( ᱪᱷᱚᱛᱤᱥᱜᱚᱰ ᱦᱚᱛᱮᱛᱮ ᱢᱟᱱᱚᱫᱽ ᱫᱤ ᱞᱤᱴᱨᱮᱱᱟᱜ ᱢᱟᱹᱱ ᱥᱟᱨᱦᱟᱣ ᱛᱮᱭ ᱥᱚᱱᱢᱟᱱ ᱮᱱᱟ ᱾
ᱥᱚᱵᱷᱤᱭᱮᱴ ᱥᱟᱶᱛᱟ
ᱥᱚᱵᱷᱤᱭᱮᱴ ᱥᱟᱶᱛᱟ ᱵᱮᱨᱮᱫ
ᱥᱚᱵᱷᱤᱭᱮᱴ ᱥᱟᱶᱛᱟ ᱨᱮᱱᱟᱜ ᱨᱮᱦᱮᱫ ᱫᱚ ᱚᱠᱴᱚᱵᱚᱨ ᱞᱟᱲᱟᱣᱱᱟ ᱵᱚᱱ ᱢᱮᱱ ᱫᱟᱲᱮᱭᱟᱜᱼᱟ, ᱚᱠᱟ ᱨᱮ ᱵᱷᱚᱞᱮᱰᱤᱢᱤᱨ ᱞᱮᱱᱤᱱ ᱟᱜ ᱟᱹᱭᱩᱨ ᱛᱮ ᱵᱚᱞᱥᱮᱵᱷᱤᱠ ᱠᱚᱣᱟᱜ ᱦᱚᱛᱮ ᱛᱮ ᱡᱟᱨ ᱵᱚᱫᱚᱞ ᱛᱮ ᱯᱨᱚᱵᱷᱤᱡᱚᱱᱟᱞ ᱥᱚᱨᱠᱟᱨ ᱨᱟᱹᱯᱩᱫ ᱦᱩᱭᱱᱟ ᱾ ᱩᱱᱠᱩ ᱜᱮ ᱨᱟᱥᱤᱭᱟᱱ ᱥᱚᱥᱤᱭᱟᱞᱤᱥᱴ ᱯᱷᱮᱰᱟᱨᱮᱥᱚᱱ ᱨᱤᱯᱟᱵᱽᱞᱤᱠ ᱠᱚ ᱵᱮᱨᱮᱫ ᱠᱮᱫᱟ (ᱚᱠᱟ ᱛᱟᱭᱚᱢ ᱛᱮ ᱑᱙᱓᱖ ᱥᱮᱨᱢᱟ ᱨᱮ ᱨᱟᱥᱤᱭᱟᱱ ᱥᱚᱵᱷᱤᱭᱮᱴ ᱯᱷᱮᱰᱟᱨᱮᱴᱤᱵᱷ ᱥᱚᱥᱤᱭᱮᱞᱤᱥᱴ ᱨᱤᱯᱟᱵᱞᱤᱠ ᱠᱮᱫᱟ ᱠᱚ) ᱾ ᱱᱚᱣᱟ ᱦᱩᱞ ᱫᱚ 'ᱟᱨᱟᱜ' ᱟᱨ ᱦᱩᱞ ᱵᱤᱨᱩᱫᱷᱤ 'ᱯᱚᱱᱰ ᱠᱚ ᱛᱟᱞᱟ ᱨᱮ ᱚᱲᱟᱜ ᱞᱟᱹᱲᱦᱟᱹᱭ ᱮᱦᱚᱵ ᱞᱮᱱᱟᱴ' ᱾
ᱫᱚᱥᱟᱨ ᱫᱷᱟᱹᱨᱛᱤ ᱞᱟᱹᱲᱦᱟᱹᱭ ᱟᱨ ᱨᱮᱭᱟᱲ ᱞᱟᱹᱲᱦᱟᱹᱭ ᱮᱛᱚᱦᱚᱵ
ᱫᱚᱥᱟᱨ ᱫᱷᱟᱹᱨᱛᱤ ᱞᱟᱹᱲᱦᱟᱹᱭ ᱱᱟᱥᱮ ᱢᱟᱲᱟᱝ ᱥᱴᱮᱞᱤᱱ ᱱᱟᱜᱤ ᱡᱟᱨᱢᱟᱱᱤ ᱠᱚ ᱥᱟᱶᱛᱮ ᱱᱚᱱ ᱮᱜᱽᱨᱮᱥᱚᱱ ᱯᱮᱠᱴ ᱨᱮ ᱥᱩᱦᱤ ᱞᱮᱫᱟ, ᱚᱱᱟ ᱵᱟᱱᱟᱨ ᱫᱤᱥᱚᱢ ᱑᱙᱓᱙ ᱥᱮᱨᱢᱟ ᱨᱮ ᱯᱚᱞᱮᱱᱰ ᱠᱤᱱ ᱫᱚᱠᱷᱚᱞ ᱞᱮᱫᱟ ᱾ ᱡᱩᱱ ᱑᱙᱔᱑ ᱨᱮ ᱡᱟᱨᱢᱟᱱᱤ ᱠᱚᱫᱚ ᱥᱚᱵᱷᱤᱭᱮᱴ ᱥᱟᱶᱛᱟ ᱠᱚ ᱟᱠᱨᱚᱢᱚᱱ ᱠᱮᱫᱟ, ᱚᱱᱟ ᱤᱭᱟᱹᱛ ᱟᱹᱰᱤ ᱢᱟᱨᱟᱝ ᱜᱷᱟᱴ ᱢᱟᱹᱨᱣᱟᱹ ᱞᱟᱹᱲᱦᱟᱹᱭ ᱮᱦᱚᱵ ᱱᱟ ᱾ ᱞᱟᱹᱲᱦᱟᱹᱭ ᱨᱮ ᱥᱚᱵᱷᱤᱭᱮᱴ ᱥᱟᱶᱛᱟ ᱨᱮᱭᱟᱜ ᱟᱹᱰᱤ ᱵᱟᱹᱲᱛᱤ ᱠᱷᱚᱛᱤ ᱦᱩᱭᱮᱱᱟ, ᱪᱟᱜ ᱥᱮ ᱥᱴᱮᱞᱤᱱ ᱜᱨᱮᱰ ᱞᱮᱠᱟᱱ ᱢᱟᱨᱟᱝ ᱞᱟᱹᱲᱦᱟᱹᱭ ᱪᱟᱞᱟᱜ ᱠᱟᱱ ᱛᱟᱦᱮᱱᱟ ᱾ ᱑᱙᱔᱕ ᱥᱮᱨᱢᱟ ᱨᱮ ᱥᱚᱵᱷᱤᱭᱮᱴ ᱥᱟᱶᱛᱟ ᱨᱮᱱ ᱵᱟᱨᱞᱤᱱ ᱠᱚ ᱫᱚᱠᱷᱚᱞ ᱠᱮᱫᱟ ᱾ ᱟᱨᱟᱜ ᱯᱷᱟᱹᱫᱽ ᱠᱚ ᱫᱚᱠᱷᱚᱞ ᱞᱮᱫ ᱴᱚᱴᱷᱟ ᱠᱚ ᱛᱟᱭᱚᱢ ᱛᱮ ᱤᱥᱴᱥᱨᱱ ᱵᱞᱚᱠ ᱨᱮᱭᱟᱜ ᱥᱮᱴᱮᱞᱥᱭᱤᱴ ᱨᱟᱡᱚᱥᱴᱤ ᱦᱩᱭ ᱮᱱᱟ ᱾ ᱑᱙᱔᱗ ᱥᱮᱨᱢᱟ ᱦᱟᱹᱵᱤᱡ ᱨᱮᱭᱟᱲ ᱮᱛᱚᱦᱚᱵ ᱞᱮᱱᱟ ᱾ ᱥᱚᱵᱷᱤᱭᱮᱴ ᱥᱟᱶᱛᱟ ᱠᱷᱚᱱ ᱦᱚᱨᱚ-ᱡᱟᱝᱜᱮ ᱧᱟᱢ ᱟᱥᱟ ᱟᱨ ᱵᱚᱛᱚᱨ ᱛᱮ ᱯᱟᱪᱷᱮ ᱨᱮᱱ ᱫᱤᱥᱚᱢ ᱠᱚᱫᱚ ᱑᱙᱔᱙ ᱥᱮᱨᱢᱟ ᱨᱮ ᱟᱴᱞᱟᱱᱴᱤᱠ ᱴᱨᱤᱴᱤ ᱚᱨᱜᱟᱱᱟᱭᱡᱮᱥᱚᱱ ᱠᱚ ᱱᱮᱨᱮᱫ ᱠᱮᱫᱟ ᱾
ᱥᱴᱮᱞᱤᱱ ᱜᱩᱨᱩᱜ ᱛᱟᱭᱚᱢ
᱑᱙᱕᱓ ᱥᱮᱨᱢᱟ ᱨᱮ ᱥᱴᱮᱞᱤᱱ ᱜᱚᱡᱩᱜ ᱛᱟᱭᱚᱢ ᱠᱟᱹᱣᱰᱤ ᱟᱹᱨᱤ ᱨᱮ ᱱᱟᱥᱮ ᱞᱟᱦᱟᱱᱛᱤ ᱧᱮᱞ ᱧᱚᱜ ᱞᱮᱱᱟ, ᱚᱠᱟ ᱫᱚ 'ᱫᱟ-ᱥᱴᱮᱞᱤᱱᱟᱭᱡᱮᱥᱚᱱ' ᱟᱨ ᱠᱷᱨᱩᱥᱮᱵᱷᱟᱥ ᱛᱷᱚ' ᱠᱚ ᱢᱮᱛᱟᱣᱟᱜ ᱠᱟᱱ ᱾ ᱱᱚᱝᱠᱟ ᱦᱩᱭ ᱞᱮᱱᱟ ᱱᱤᱠᱤᱴᱟ ᱠᱷᱨᱩᱥᱥᱮᱵᱽ ᱟᱨ ᱟᱹᱭᱩᱨ ᱛᱮ, ᱡᱮ ᱠᱟᱹᱣᱰᱤ ᱟᱹᱨᱤ ᱨᱮᱭᱟᱜ ᱞᱟᱜᱮ ᱩᱛᱱᱟᱹᱣ ᱦᱩᱭᱮᱱᱟ, ᱟᱹᱰᱤ ᱟᱭᱢᱟ ᱱᱤᱡᱩᱛ ᱪᱟᱹᱥᱤ ᱦᱚᱲ ᱠᱚ ᱵᱮᱨᱮᱛᱤᱭᱟᱹ ᱠᱟᱹᱢᱤ ᱞᱟᱹᱜᱤᱫ ᱱᱟᱝᱜᱨᱟᱦᱟ ᱛᱮ ᱠᱚ ᱩᱪᱟᱹᱲ ᱥᱮᱱ ᱞᱮᱱᱟ ᱾ ᱞᱟᱯᱷᱟᱝ ᱥᱮᱨᱢᱟ ᱦᱟᱯᱟᱨᱟᱣ ᱨᱮ ᱥᱚᱵᱷᱤᱭᱮᱴ ᱥᱟᱶᱛᱟ ᱫᱚ ᱯᱟᱹᱦᱤᱞ ᱩᱯᱚᱜᱨᱚᱦᱚ ᱛᱩᱧ ᱠᱟᱛᱮ, ᱚᱱᱟ ᱨᱮᱭᱟᱜ ᱜᱚᱨᱚᱵᱽ ᱠᱚ ᱦᱟᱢᱮᱴ ᱞᱮᱫᱟ, ᱞᱟᱯᱷᱟᱝ ᱥᱮᱨᱢᱟ ᱨᱮ ᱯᱟᱹᱦᱤᱞ ᱦᱚᱲ ᱠᱚ ᱠᱩᱞ ᱞᱮᱫ ᱠᱚᱣᱟ ᱾ ᱑᱙᱗᱐ ᱥᱮᱨᱢᱟ ᱨᱮ ᱟᱢᱮᱨᱤᱠᱟ ᱥᱮᱞᱮᱫ ᱫᱤᱥᱚᱢ ᱥᱟᱞᱟᱜ ᱱᱟᱥᱮ ᱥᱟᱹᱜᱟᱹᱭ ᱢᱚᱡᱽ ᱧᱚᱜ ᱞᱮᱱᱟ, ᱢᱮᱱᱠᱷᱟᱱ ᱑᱙᱗᱙ ᱥᱮᱨᱢᱟ ᱨᱮ ᱟᱯᱷᱜᱟᱱᱤᱥᱛᱟᱱ ᱨᱮ ᱯᱷᱟᱹᱫᱽ ᱠᱚ ᱠᱩᱞ ᱠᱮᱫ ᱠᱚ ᱠᱷᱟᱱ ᱥᱟᱹᱜᱟᱹᱭ ᱟᱨᱦᱚ ᱵᱟᱹᱲᱤᱡ ᱫᱚᱲᱦᱟᱭᱱᱟ ᱾ ᱞᱟᱹᱲᱦᱟᱹᱭ ᱨᱮ ᱠᱟᱹᱣᱰᱤ ᱟᱹᱨᱤ ᱥᱚᱢᱯᱚᱛᱛᱤ ᱨᱮᱭᱟᱜ ᱟᱹᱭᱢᱟ ᱠᱷᱩᱛᱤ ᱦᱩᱭ ᱞᱮᱱᱟ ᱟᱨ ᱟᱢᱮᱨᱤᱠᱟ ᱫᱚ ᱢᱩᱡᱟᱦᱤᱫᱤᱱ ᱞᱟᱹᱲᱦᱟᱹᱭ ᱯᱷᱟᱹᱫᱽ ᱠᱚᱭ ᱜᱚᱲᱚᱣᱟᱜ ᱠᱚ ᱛᱟᱭᱚᱢ ᱠᱷᱚᱱ ᱥᱟᱹᱜᱟᱹᱭ ᱵᱟᱹᱲᱤᱡ ᱩᱛᱟᱹᱨᱮᱱᱟ ᱾ ᱛᱷᱚᱠ:ᱱᱟᱜᱟᱢ
ᱥᱟᱫᱷᱟᱨᱚᱬ ᱧᱩᱛᱩᱢ ᱛᱮ ᱡᱟᱱᱣᱟ ᱠᱚᱣᱟᱜ ᱛᱟᱹᱞᱠᱟᱹ
ᱱᱚᱶᱟ ᱫᱚ ᱥᱟᱫᱷᱟᱨᱚᱬ ᱧᱩᱛᱩᱢ ᱛᱮ ᱡᱟᱱᱣᱟ ᱠᱚᱣᱟᱜ ᱛᱟᱹᱞᱠᱟᱹ ᱠᱟᱱᱟ ᱾
ᱵᱷᱚᱫᱽᱨᱚᱠ ᱨᱮᱞᱣᱮ ᱥᱴᱮᱥᱚᱱ
ᱵᱷᱚᱫᱽᱨᱚᱠ ᱨᱮᱞᱣᱮ ᱥᱴᱮᱥᱚᱱ ᱫᱚ ᱢᱤᱫ ᱯᱟᱥᱮᱱᱡᱚᱨ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱳᱰᱤᱥᱟ ᱨᱮᱱᱟᱜ ᱵᱷᱚᱫᱽᱨᱚᱠ ᱦᱚᱱᱚᱛ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱦᱟᱵᱽᱲᱟ ᱪᱮᱱᱱᱟᱭ ᱢᱩᱬ ᱨᱮᱞ ᱞᱟᱭᱤᱱ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ (NSG3) ᱫᱚ ᱥᱤᱧᱚᱛ ᱨᱮᱱᱟᱜ ᱨᱮᱞᱣᱮ ᱥᱴᱮᱥᱚᱱ ᱨᱮᱱᱟᱜ ᱛᱷᱚᱠ ᱨᱮ ᱦᱤᱡᱩᱜᱼᱟ ᱾
ᱱᱟᱜᱟᱢ
᱑᱘᱙᱓ ᱠᱷᱚᱱ ᱑᱘᱙᱖ ᱥᱟᱞ ᱨᱮ, ᱵᱤᱡᱚᱭᱣᱟᱰᱟ ᱠᱷᱚᱱ ᱠᱚᱴᱚᱠ ᱫᱷᱟᱹᱨᱤᱡ ᱥᱟᱢᱟᱝ ᱫᱚᱨᱭᱟ ᱫᱷᱟᱨᱮ ᱨᱮᱞᱣᱮ ᱑,᱒᱘᱗ ᱠᱤᱞᱚᱢᱤᱴᱚᱨ (᱘᱐᱐ ᱢᱤᱞ) ᱵᱮᱱᱟᱣ ᱮᱱᱟ ᱟᱨ ᱱᱚᱣᱟ ᱫᱚ ᱦᱮᱡ ᱥᱮᱱ ᱞᱟᱹᱜᱤᱫ ᱡᱷᱤᱡ ᱮᱱᱟ, ᱟᱨ ᱑᱘᱙᱙ ᱥᱟᱞ ᱨᱮ ᱵᱤᱡᱚᱭᱣᱟᱰᱟ-ᱪᱮᱱᱱᱟᱭ ᱡᱚᱯᱚᱲᱟᱣ ᱵᱮᱱᱟᱣ ᱫᱚ ᱥᱤᱧᱚᱛ ᱨᱮᱱᱟᱜ ᱥᱟᱢᱟᱝ ᱫᱷᱟᱨᱮ ᱨᱮ ᱴᱨᱮᱱ ᱪᱟᱪᱞᱟᱣ ᱵᱮᱝᱜᱚᱞ ᱱᱟᱜᱽᱯᱩᱨ ᱨᱮᱞᱣᱮ ᱫᱚ ᱦᱟᱵᱽᱲᱟ-ᱠᱷᱚᱲᱚᱜᱽᱯᱩᱨ ᱟᱨ ᱠᱷᱚᱲᱚᱜᱽᱯᱩᱨ-ᱠᱚᱴᱚᱠ ᱵᱟᱱᱟᱨ ᱞᱟᱭᱤᱱ ᱨᱮ ᱠᱟᱹᱢᱤᱭᱮᱛ ᱛᱟᱦᱮᱸᱫ, ᱑᱙᱐᱐ ᱥᱟᱞ ᱨᱮ ᱨᱩᱯᱱᱟᱨᱟᱭᱚᱱ ᱟᱨ ᱑᱙᱐᱑ ᱥᱟᱞ ᱨᱮ ᱢᱚᱦᱟᱱᱟᱫᱤ ᱨᱮ ᱯᱚᱞ ᱵᱮᱱᱟᱣ ᱯᱩᱨᱟᱹᱣ ᱮᱱᱟ, ᱱᱚᱣᱟ ᱞᱮᱠᱟ ᱪᱮᱱᱱᱟᱭ ᱟᱨ ᱠᱚᱞᱠᱟᱛᱟ ᱛᱟᱞᱟ ᱡᱚᱯᱚᱲᱟᱣ ᱯᱩᱨᱟᱹᱣ ᱮᱱᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱵᱷᱚᱫᱽᱨᱚᱠ ᱦᱚᱱᱚᱛ ᱨᱮ ᱨᱮᱞᱣᱮ ᱥᱴᱮᱥᱚᱱ ᱠᱚ
ᱢᱚᱭᱱᱩᱞ ᱦᱚᱠ
ᱢᱚᱭᱱᱩᱞ ᱦᱚᱠ (ᱟᱥᱟᱢᱤᱥᱺ মইনুল হক; ᱤᱝᱨᱟᱹᱡᱤ: Moinul Haque) ᱫᱚ ᱟᱥᱟᱢ ᱨᱮᱱ ᱯᱟᱹᱦᱤᱞ ᱢᱩᱠᱷᱟᱹᱲ ᱞᱟᱜᱟᱣ ᱵᱟᱰᱚᱦᱤ ᱠᱟᱱᱟᱭ| ᱩᱱᱤ ᱫᱚ ᱟᱢᱫᱟᱡᱽ ᱑᱙᱗᱐ ᱥᱮᱨᱢᱟ ᱠᱷᱚᱱ ᱢᱩᱠᱷᱟᱹᱲ ᱚᱵᱷᱤᱱᱚᱭᱮ ᱩᱫᱩᱜ ᱟᱹᱜᱩᱭᱮᱫᱟ| ᱩᱱᱤ ᱫᱚ ᱯᱟᱹᱦᱤᱞ ᱫᱷᱟᱣ ᱠᱚᱸᱭᱮᱸ ᱥᱟᱢᱟᱝ ᱥᱤᱧᱚᱛ ᱨᱮ ᱩᱱᱤ ᱜᱮ ᱢᱟᱭᱤᱢ ᱟᱠᱟᱰᱚᱢᱤ ᱵᱟᱱᱫᱷᱟᱣ ᱞᱮᱫᱟ| ᱢᱩᱠᱷᱟᱹᱲ ᱚᱵᱷᱤᱱᱚᱭ ᱯᱟᱥᱴᱟ ᱨᱮ ᱮᱱᱮᱢ ᱠᱷᱟᱹᱛᱤᱨ ᱥᱤᱧᱚᱛ ᱥᱚᱨᱠᱟᱨ ᱫᱚ ᱩᱱᱤ ᱥᱟᱝᱥᱠᱨᱤᱛ ᱰᱤᱯᱟᱹᱴ ᱠᱷᱚᱱ ᱮᱥᱠᱩᱞᱟᱨᱥᱤᱯ ᱮᱣᱟᱨᱰ ᱟᱨ ᱒᱐᱐᱙ ᱥᱮᱨᱢᱟ ᱨᱮ ᱥᱟᱝᱜᱚᱤᱛ ᱱᱟᱴᱟᱠ ᱟᱠᱟᱫᱮᱢᱤ ᱥᱤᱨᱯᱟᱹ ᱠᱚ ᱪᱟᱞ ᱟᱫᱮ ᱛᱟᱦᱮᱸᱠᱟᱱᱟ| ᱩᱱᱤ ᱫᱚ “The Thief”, “The Puppet”, “Mask Maker”, “Paisa” “The Bridge” ᱮᱢᱟᱱ ᱟᱹᱰᱤ ᱟᱭᱢᱟ ᱢᱩᱠᱷᱟᱹᱲ ᱚᱵᱦᱤᱱᱚᱭᱮ ᱥᱤᱨᱡᱟᱹᱣ ᱞᱮᱫᱟ |
ᱥᱟ.ᱠᱷᱭᱟ.ᱛ
ᱛᱷᱚᱠ:ᱟᱥᱟᱢ ᱨᱮᱱ ᱦᱚᱲ ᱛᱷᱚᱠ:ᱜᱟᱭᱱᱟᱦᱟ
ᱮᱞᱥᱟ ᱰᱤ ᱥᱤᱞᱣᱟ
ᱮᱞᱥᱟ ᱰᱤ ᱥᱤᱯᱣᱟ ᱥᱮ ᱮᱞᱥᱟ ᱢᱮᱭᱨᱤ ᱰᱤ ᱥᱤᱞᱣᱟ ᱨᱮᱰ ᱰᱚᱴ ᱯᱷᱟᱣᱩᱱᱰᱮᱥᱚᱱ ᱨᱤᱱᱡ ᱥᱚᱝᱥᱟᱛᱷᱟᱯᱚᱠᱟᱨ ᱥᱤ ᱤ ᱳ ᱟᱨ ᱢᱤᱫ ᱢᱟᱨᱮ ᱣᱤᱢᱟᱱᱚᱱ ᱯᱮᱥᱮᱣᱚᱨ ᱠᱟᱱᱟᱭ, ᱡᱟᱦᱟᱸᱭ ᱫᱚ ᱦᱚᱲ ᱠᱚ ᱮᱵᱷᱮᱱ, ᱥᱚᱦᱵᱷᱟᱜᱤᱛᱟ ᱟᱨ ᱥᱤᱠᱱᱟᱹᱛ ᱨᱮᱱᱟᱜ ᱦᱚᱨᱟ ᱠᱷᱚᱱ ᱛᱤᱨᱞᱟᱹ, ᱡᱩᱣᱟᱹᱱ ᱟᱨ ᱣᱚᱨᱤᱥᱴᱷᱚ ᱛᱟᱦᱮᱱ ᱟᱱ ᱠᱚ ᱟᱜ ᱡᱤᱭᱚᱱ ᱨᱮᱱᱟᱜ ᱥᱚᱨᱮᱥ ᱵᱟᱱᱟᱣ ᱞᱟᱹᱜᱤᱫ ᱛᱮ ᱥᱟᱶᱛᱟ ᱵᱚᱫᱚᱞ ᱟᱹᱜᱩ ᱨᱮ ᱡᱩᱥᱤ ᱧᱮᱞ ᱮᱱᱟ ᱾